
PREFACO 


PRI DIABLAL ETIKO 

De Prefaco por Tri Teatraji por Puritani 

Esas fola opiniono komuna, ke autoro devas lasar sua 
verki ipsa parolar, e ke ta qua adjuntas ed avanpozas 
expliki a li esas probable tam mala artisto kam la 
piktisto mencionita da Cervantes, qua skribis sub sua 
pikturo Ico esas Hanulo, por ke esez nul eroro pri ol. 
Simpla repliko a ca senpensa komparo esas, ke la 
piktisto ya sempre tale etiketizas sua pikturo. Quo esas 
la katalogo dil Akademio Rejal ma serio de deklaraji ke 
Ico esas la Repozo-Valo, Ico esas La Razo di Samson, 
Ico esas Kold Oktobro, Ico esas Ilua Rejala Alteso la 
Princulo di Wals, ed c.? L’expliko ke la plu multa 
dramatisti ne publisas sua teatraji kun prefaci esas, ke 
li ne povas skribar li; la habileso di intelektale 
koncianta filozofo e kritikisto ne esas necesa parto di 
lia arto. Komprenende, por facar vertuo ek 
nekapableso, li o repudias prefaci kom shaminda o per 
modesta mieno demandas, ke ula populara kritikisto 



skribez ol, quaze dicar, Se me vere parolus pri me, me 
semblus esar vanitatoza: se me min kam vere parolus, 
me traktus me neyuste e trompus la lektanto. Pri la 
kritikisto tale demandata, lu mustas facar nulo ecepte 
implikar, ke la trancendanta povo di lua amiko kom 
dramatisto esas superirita nur da lua belega naturo 
kom homo. Me dicas, pro quo me igus altru laudar me 
kande me ipsa povas laudar me? Me ne povas plendar 
pri nekapableso: prizentez a me la maxim bona 
kritikisto, me kritikante vinkos lu. Pri filozofio, me 
docis a mea kritikisti ta mikra quanto quan li nun 
savas per mea Quintesenco di Ibsenismo; e li nun vizas 
me per lia pafili—ta pafili quin me charjis por li—e 
deklaras, ke me skribas quale se la homaro havas 
intelekto sen volo, o kordio, tale nomata. 
Negratitudozi: qua direktis via atenco a la difero inter 
Volo ed Interlukto? Ne Schopenhauer, me supozas, ma 
Shaw. 

Anke li dicas a me, ke ula Ulu, qua skriptas nula 
prefaci, ne esas sharlatano. Nu, me esas. Me unesme 
kaptis l’orelo dil publiko Britaniana sur charo en Hyde- 
parko, akompanata da lauta muzik-korpo, e tote ne 
kom nevolanta sakrifiko di mea privateso-instinto a 
neceseso politikal, ma pro ke, simile ad omna 
dramatisti ed aktori havanta reala advoko al mestiero, 
me esas naskinta sharlatano. Me bone savas, ke 
l’ordinara civitano Britaniana postulas sham-konfeso 
de omna sharlatano kom homajo al santeso dil 
desnobla vivo privata a qua lu kondamnesas da sua 
nekapableso por vivo publika. Tale Shakespear, pos 
deklarar ke Nek marmoro nek l’orizit monumenti di 
Princi vivos plu longe kam ilua rimo povoza,* exkuzis 


* Del 55ma soneto. 

su per l’aprobita modo por esar spektaklo publika; e la 
civitano Britaniana de pos ta tempo citas l’exkuzo e ne 
atencas la fanfarono. Kande aktorino skriptas sua 
biografio, en omna chapitro el repetas quante kruele 
elua sentimenti sufris pro expozar su al regardo 
publika; ma el ne oblivias ornar la libro per dek-e-du 
portreti di su. Me tote ne povas partoprenar ica postulo 
por falsa modesteso. Me ne shamas pri mea verkaro 
nek pri la maniero per qua ol facesas. Me juas explikar 
olua meriti a la plumulto qua ne rikonocas bona verko 
kontre mala verko. Lo plubonigas li; e lo plubonigas 
me, remedias mea nervozeso, ociemeso, e fieracheso. 
Me skriptas prefaci quale Dryden, e traktati quale 
Wagner, pro ke me povas; e me kambius sis teatraji da 
Shakespear por un de ta prefaci quin il devis skriptir. 
La delikata rafinajin me fidas a ti qui esas unesme 
jentiluli e pose literaturisti. Por me, la charo e 
trumpeto. 

Sat bone; ma la trumpeto esas instrumento qua 
divenas sempre plu natural; ed ulfoye mea klarioni esis 
tante stridanta, ke mem ti qui esas maxim iritita da oli 
konfundas la noveso di mea senshameso kun noveso 
en mea teatraji ed opinioni. Konsiderez, exemple, 
l’unesma teatrajo en ca tomo, La Dicipulo dil Diablo. 
Ol kontenas mem ne un pasable nova incidento. Omna 
olda frequentanto dil Adelphi-teatro rikonocas, ecepte 
ke lu esas charmata quale me balde explikos, l’incidenti 
di la lekto dil testamento, l’opresita orfanino qua 
trovas protektanto, l’aresto, la sakrifiko heroal, la 
militala tribunalo, la jibeto, l’ajorno ye l’ultima 
instanto, quale lu rikonocas biftek-pudingo en la 
menuo dil restorerio. Ma kande la teatrajo esis pleita 
dum 1897 en New York da sioro Richard Mansfield— 



havante suceso qua pruvas, o ke la melodramo esis 
bone konstruktita segun la reguli, o ke la publiko 
Amerikana konsistas nur ek geniozi—omna kritikisti, 
quankam l’unu dicis ico e l’altru dicis ito pri la meriti 
dil verko, konkordis, ke ol esas nova— originala, quale li 
dicis—til audacoza extravago. 

Nu, se to aplikesas al incidenti, intrigo, konstrukto, e 
qualeso generale profesional e teknikal, lo esas 
sensencajo; nam fakte, pri olti me esas tre ekmoda 
dramatisto. Kande simila parolado, sive enemikal sive 
amikal, provokesis da mea lasta tomo de teatraji, sioro 
Robert Buchanan, dramatisto qua savas to quon me 
savas e rimemoras to quon me rimemoras pri la 
historio dil teatro, remarkis, ke la teatro-stroki per qui 
me donis al yuna generaciono de spektanti ta bela 
sento pri baroka ne-expekto, esabis uzata yari ante nun 
en Tam Kalma kom Kukombro, Paruzita, e mult altra 
obliviata farsi e komedii di la Byron-Robertson-speco, 
en qui la neperturbeble senshama komediisto, pose 
forpozita da la reakto kontre stupida sentimento, esis 
kustumala karaktero. Tale sempre esas: la novaji di 
l’una generaciono esas nur la rivivigita modi dil pre- 
hiera generaciono. 

Ma la stroki di La Dicipulo dil Diablo ne esas, quale 
olti di Armi e la Viro, ti obliviata dil sisadekesma yari, 
ma la komunachi di nia propra periodo. Do, pro quo li 
ne esis rikonocata? Partale, sendubite, pro mea 
trumpeto e charo-deklarado. La kritikisti esis viktimi di 
la longa hipnotigo per qua G.B.S. la jurnalisto fabrikis 
baroka reputo por Bernard Shaw l’autoro. En Anglia 
quale altraloke, la spontana rikonoco pri advere 
originala verko komencesas nur da kelka homi, e 
propagas su tante lente, ke esas nun klishuro dicar, ke 

geniozo, demandanta pano, esas donita stono pos la 
morto di olua posedanto. La remediilo por to esas 
asidua reklamo. Do me reklamas me tante bone, ke me 
trovas me, ankore mezeva, esar preske tam legendatra 
homo kam la Fluganta Holandano. Kritikisti, quale 
altri, vidas to quon li serchas, ne to quo esas advere 
avan li. En mea teatraji li serchas mea qualesi 
legendatra, e trovas originaleso e brilo en mea maxim 
paruzita stroki teatral. Se me ripublisus la Naufrajo 
Teral da Buckstone kom mea maxim recenta komedio, 
on deklarus ol esar maestro-verko di perversa 
paradoxo e cintilifanta satiro. Komprenende, ne 
l’advere kapabla kritikisti—exemple, tu, mea amiko, 
qua nun lektas ica frazo. L’iluziono qua igas tu supozar 
me esar tante original esas multe plu subtila kam olta. 
La Dicipulo dil Diablo havas reala noveso en ol. Ma ta 
noveso ne esas mea propra inventuro, ma nur la 
noveso dil penso progresema di mea ero. Do ol certe 
perdos sua brilo pos la tempo-paso, e montros la 
Dicipulo dil Diablo kom la paruzita melodrama popular 
quan ol esas segun defino. 

Permisez me explikar (nam, quale sioro A. B. 
Walkley remarkis en sua diserturi Mento-Vidpunti, me 
esas nulo se ne explikiva). Dick Dudgeon, la dicipulo 
dil diablo, esas puritano por puritani. II esas edukata en 
domo ube la religio puritana esas mortinta e divenabis, 
per korupto, exkuzo por la dominacanto pasiono di la 
matro, odio, kun olua krueleso ed envidio. Ta korupto 
esis ja dramatigita da Charles Dickens en lua pikturo di 
la familio Clennam en Mikra Dorrit: sioro Dudgeon 
esas kopiuro di siorino Clennam havante ula varii 
cirkonstancal, e forsan ula parto de siorino Gargery dil 
sama autoro en Granda Expektaji. En tala hemo, la 

yuna puritano trovas su hungreganta por religio, qua 
esas la maxim klamanta bezono di lua naturo. Per la 
nedomtebla egoismo di lua matro, ma havante 
Kompato vice Odio kom dominacanta pasiono, lu 
kompatas la diablo; divenas lua partisano; e defensas 
lu, quale fidema paktisto presbiterista, kontre la 
mondo. Do lu divenas, quale omna vera religiozi, 
damnito e proskriptito. Komprenante lo, la teatrajo 
divenas klare simpla. 

La stando Diablal esas nova al nuna teatrajo- 
spektanti di London, ma ne a ti qui amas literaturo 
serioza. De Prometeos til la Siegfried di Wagner, ul 
enemiko dil dei, neterorigita defensanto di ti opresita 
da li, sempre stacis inter la heroi dil maxim nobla 
poezio. Nia maxim nova idolo, la Superhomo qua 
celebras la morto di deeso, esas forsan plu yuna kam la 
kolini; ma lu esas tam anciena kam la pastori. Duacent 
e kinadek yari ante nun, nia maxim grand Angla 
dramatisto di vivo, John Bunyan, finis un de sua 
rakonti per la komenturo, ke existas voyo ad inferno 
mem del pordo di cielo, e tale duktis ni al egale vera 
propoziciono, ke existas voyo a cielo mem del pordo di 
inferno. Cent yari ante nun, William Blake esis, quale 
Dick Dudgeon, konfesita Diablo-partisano: il nomis sua 
anjeli diabli e sua diabli anjeli. Ilua diablo esas 
Redemtanto. Ti qui laudas mea originaleso pro ke me 
konceptis la stranja religio di Dick Dudgeon lektez la 
Mariajo di Cielo ed Inferno da Blake, e me esos 
fortunoza, se li ne mokos me kom plajianto. Ma li ne 
bezonas irar tam fore kam Blake e Bunyan. Ka li ne 
audis la recenta disputi pri Nietzsche ed ilua Lo Bona e 
Lo Mala Reversigita? Sioro Robert Buchanan advere 
kompozis longa poemo en qua la Diablo esas la 

kompatanta heroo, e ta poemo esis en mea manui ante 
ke un vorto di La Dicipulo dil Diablo esis skribita. Nula 
teatrajo esis plu certe skribota kam La Dicipulo dil 
Diabo ye la fino dil XlXma yarcento. L’ero esis videbla 
gravida per ol. 

Me chagrenas pluse dicar, ke mea ancien amiki e 
kunlaboranti, la kritikisti di London, admaxime 
montris nula savo pri o puritanismo o diablismo kande 
la teatrajo esis pleita dum kelka semani en suburbal 
teatro (Kennington) en oktobro 1899 da sioro Murray 
Carson. Li aceptis sioro Dudgeon segun elua propra 
evaluo kom religiozino pro ke el esis odiinde 
desagreabla. E li aceptis Dick kom fripono segun elua 
autoritato, pro ke il esas nek abomininda nek 
desagreabla. Ma li balde trovis su en dilemo. Pro quo 
fripono salvus la vivo di altru, e ta altru nul amiko, per 
riskar sua propra vivo? Evidente, dicis la kritikisti, pro 
ke il redemtesas per amoro. Omna mala heroi esas, sur 
la ceneyo: lo esas la metafiziko romantika. 
Desfortunoze por ta expliko (quan me konfesas ne 
komprenar), revelesas dum la triesma akto, ke Dick 
esas puritano anke segun lo sequanta: homo pasionoza 
nur por gracio, qua ne lasas su esar guidata o turnata 
da spozino o matro, Eklezio o Stato, fiereso pri vivo o 
dezirego korpal. En la bela hemo dil pastoro kurajoza, 
afecionoza, praktikema qua spozigabis bela spozino plu 
yuna kam il per duadek yari e qua instintale divenas 
soldato por salvar ta vivo qua salvabis sua propra, Dick 
rikonocas e komprenas la charmo e la paco e la 
santeso, ma savas, ke tala komforto korpal ne esas apta 
por il. Kande la muliero edukita en tala atmosfero 
amoreskas pri il e decidas (quale decidis la kritikisti, 
qui ulmaniere sempre konkordas kun mea heroini 

sentimentala) ke il riskas su pro el, il dicas l’evidenta 
vereso, ke il facabus lo por irga nekonocato—ke ilua 
propra naturo, e tote nule interesto nek dezirego, 
interdiktas il kriar, ke la kordo dil mortigisto esez 
prenita de ilua kolo nur por esar pozita cirkum olta di 
altru. 

Ma se yes, dicis la kritikisti, ube esas la motivo? Pro 
quo Dick salvas Anderson? En teatro, evidente, homi 
agas pro motivi. Extere li ne tale agas: pro to la heroi 
pupatra, qui nur pleas kande on shovas motivo aden li, 
semblas tante opresive automatala e tedanta. Salvar 
vivo per riskar la vivo dil salvanto ne esas ordinara; ma 
populi moderna esas tante vasta, ke mem la maxim 
neordinar eventi esas remarkita omnasemane o plu 
ofte. Omnu de mea kritikisti lektas centfoye en sua 
jurnalo quale ula policisto o pompiero od infant- 
gardistino recevas medalio, o la laudi di judiciisto, o 
forsan funero publika, pro riskir sua vivo por salvar 
altru. Ka la kritikisti ultempe lektas adjuntajo, ke la 
salvito esis la spozulo dil muliero amata dal salvinto, 
od esis la muliero ipsa, od esis mem konocata dal 
salvinto? Nultempe. Kande ni deziras lektar pri l’agi 
facita pro amoro, adube ni turnas ni? A1 ocido- 
kolumno; ed ibe ni esas neofte deceptita. 

Ka me bezonas repetar, ke la rutino profesional di 
teatro-kritikisto tante deskurajigas irga ligilo inter 
reala vivo e la ceneyo, ke lu balde perdas la naturala 
kustumo referar a l’una por explikar l’altra? La 
kritikisto qua deskovris la motivo romantika por la 
sakrifiko di Dick ne esas revanto literatural, ma habila 
advokato. Lu remarkis, ke Dick Dudgeon evidente ya 
adoras la damo Anderson; ke pro el il ofris sua vivo por 
salvar la spozulo amorata; e ke lua explicita nego pri 

ilua pasiono esis la splendida mentio di jentilulo di qua 
la respekto por muliero mariajita, e devo al absenta 
spozulo, klozis ilua pulsanta labii pro pasiono. De 
l’instanto kande ta mortale versimila expliko esis 
forsendita, mea teatrajo divenis la teatrajo di mea 
kritikisto, ne la mea. De pos to, Dick Dudgeon 
omnanokte konfirmis la kritikisto per reptar addop 
Judith, e mute montris sua pasiono per sekrete presar 
chagrenanta kiso adsur loklo di elua hararo dum ke il 
murmuris la vakua nego. Pri me, me tatempe vagis la 
stradi di Konstantinopel, nulsavis pri ta agi. Kande me 
retrovenis, omno esis finita. Mea relati personal kun la 
kritikisto e l’aktoro interdiktis me maledikar li. Me 
mem ne havis oportunajo por publike pardonar li. Li 
bone intencis; ma skriptonte altra teatrajo, me asistos 
por explikar! 


* Dum ke me sendas ta pagini al imprimero (septembro 1900), la 
kritikisti di Yorkshire baraktas, quale kontre ula profana facino, kun la 
vidajo di Dick Dudgeon enkorpigita da Forbes Robertson sur lia 
ceneyo. ‘Kompleta fripono’ esas la deskripto di Dick ofrita da un de li. 
Lo valoras remarko kom exemplo dil grado a qua la sento etikal restas 
dormanta en ti qui kontentas su per la kustumala formuli por konduto 
respektinda. 

LA DICIPULO DIL DIABLO 




AKTOI 


Ye la maxim mizeroza horo inter nigra nokto e vintrala 
jorno dum la yaro 1777, la damo Dudgeon, di New 
Hampshire, sidas en la koqueyo e generala salono di sua 
farmo-domo ye la bordo dil vilajo Websterbridge. El ne 
esas homino atraktiva. Nula homino aspektas maxim 
bone pos vigilir totanokte; e la vizajo di sioro Dudgeon, 
mem maxim bone, esas severe grabita da la kaneleti per 
qui la sterila formi e ceremonii di puritanismo mortinta 
povas skribar bitra humoro e feroca fieracho. El esas 
evoza damo qua forte laborabis e ganis per ta laboro 
nulo ma dominaco ed odio en sua sordida hemo, e 
nedubitinda reputo pri pieso e respektindeso inter la 
vicini, segun qui drinkado e krapulo restas ankore tante 
plu tentiva kam religio e deco, ke li konceptas boneso 
esar nur su-refuzo. Ta koncepto esas facile extensita ad 
altra kozi-su-refuzo generaligita til irgo desagreabla. Do 
sioro Dudgeon, esante ecesante desagreabla, esas 
konsiderata esar ecesante bona. Ecepte facar vera 
krimino, el juas tota libereso di konduto ecepte irga sorto 
de afabla feblesi, e konseque esas ne-agnoskite la maxim 
debochema homino en la parokio pro nultempe obliviir la 
sepesma adjuro dil dekalogo od esir absenta sundie ye la 
kirko presbiterista. 



La yaro 1777 esas kande la pasioni incitita dal rupto 
inter la kolonii Amerikana ed Anglia, plu multe pro lia 
propra pezo kam pro lia propra volo, ebuliis til pafado, 
ta pafado idealigita dal mento Angla kom supreso di 
revoluciono e manteno di dominaco Britaniana, e dal 
mento Amerikana kom defenso di libereso, rezisto kontre 
tiraneso, e su-sakrifiko ye Valtaro dil Yuri dil Homaro. 
Pri la meriti di ta du idealigi ne esas necesa hike 
inquestar: sat bone on dicas, sen prejudiko, ke li 
konvinkabis e VAmerikani e VAngli, ke la maxim alta 
agado esas mortigar tam multi de Valtri kam posible, e 
ke operaci milital avancas ambalatere, etikale suportita 
da su-konfidanta pregi dal kleriki ambalatera por la 
benediko di Deo por lia armi. 

En tala cirkonstanci, multa altra homini kam ica 
desagreabla sioro Dudgeon vigilas totanokte e vartas 
novaji. Anke simile ad el, li dormeskas ye jornesko e 
riskas dormante falar aden la koqueyo-fairo. Sioro 
Dudgeon dormas, shalo sur la kapo e pedi sur la larja 
parafairo ek fera lati, ta grado dil altaro domal qua esas 
la herdo, havanta grandega tabuli e kaldrono, e stango 
charnirizita por rostar supre de la fumizita chapo dil 
kameno. La kruda koqueyo-tablo esas avan la herdo ye 
elua kudo, kandelo en stana kandeliero sur ol. Elua 
sidilo, quale Valtri en la chambro, havas nula kuseno o 
farbo; ma havante ronda dorso stangizita e benko 
konvenante skultita por la kurvi dil sidanto, ol esas 
komparive tronatra. La chambro havas tri pordi, un de li 
apud la herdo proxim Vangulo duktante al maxim bona 
lit-chambro; un de li ye la fora extremajo dil opozanta 
parieto duktante al dopkoqueyo e laveyo; e la pordo dil 
domo havante klinko, forta seruro, e kruda ligna stango 
en la dopa muro inter la meza fenestro e Vangulo apud 

la pordo al lit-chambro. Inter ta pordo e la fenestro esas 
rango de stifti qui sugestas al inferant observanto, ke 
Vomna viri dil domanaro esas absenta, pro ke esas nula 
chapeli o surtuti sur olti. Ye l’altra latero dil fenestro de 
klovo pendas horlojo havanta blanka cifro-plako, nigra 
fera pezaji, e latuna pendulo. Inter la horlojo e l’angulo 
stacas grand armoro sur kurta tirkestaro, plena de 
vulgara fayenci. 

Opozante la herdo inter la pordo e Vangulo esas an la 
muro senshame leda nigra kanapeo burizita per kavalo 
pili. Per inspektar olua pruritiganta surfaco on vidas, ke 
siora Dudgeon ne esas sola. Yunino evanta dek-e-sis o 
dek-e-sep yari dormas sur ol. El aspektas quale sovaja e 
timida ento, havante nigra hararo e sunbrunigita pelo. 
Elua robo, meskina vesto, esas lacerita, makulizita da 
veturo e ber-suko, e tote ne neta o pura. 01 fitas el tante 
libere ke, per ol ed elua bruna gambi e nuda pedi, on 
komprenas ke el indijas subvesti. 

Subite esas frapeto ye la pordo, ne sat lauta por 
vekigar la dormanti. Pose plu lauta frapeto, qua 
destranquiligas sioro Dudgeon. Tandem on movigas la 
klinko, ed el quik staceskas. 

SlORO Dudgeon [ minacante ] Nu, pro quo tu ne 
apertas la pordo? [El vidas, ke la yunino dormas, e quik 
facas klamado pro vexeso ]. Nu, ho, quo esas! Advere tro 
— [sukusas el\ vekez, vekez: ka tu audas? 

La Yunino [rekte sideskante] Quo es? 

SlORO DUDGEON. Vekez; e shamez, tu sensentema e 
pekoza puerino, ke tu tale dormeskis, e tua patro apene 
kolda en sua tombo. 

La Yunino [ankore mi-dormante ] Me ne intencis lo. 
Me dormeskis— 

SlORO Dudgeon [interruptas el\ Ho yes, tu havas sat 
multa exkuzi, me supozas. Dormeskis! [Feroce kande la 
frapeto rikomencas ] Pro quo tu ne staceskas ed admisas 
tua onklulo? pos ke me vigilis totanokte por il! [El 
krude pulsas el del kanapeo ]. Do: me apertos la pordo: 
tu tante utile vigilis. Irez e kelke alimentez la fairo. 

La yunino, timigita e mizeroza, iras al herdo ed 
alimentas ol. Sioro Dudgeon forpozas la stango del pordo 
ed apertas, admisas aden la sufokanta koqueyo poko dil 
fresheso e granda quanto dil koldeso dil jorno, ed anke 
sua juniora filiulo Christy, grasoza, stupida, blonda, 
havanta ronda vizajo, evanta 22 yari, cirkume. Lu esas 
kovrita per shalo ek tartan-stofo e griza surtuto. Lu 
hastas tremante al herdo, por ke sioro Dudgeon mustas 
klozar la pordo. 

CHRISTY [ye la herdo] F—f— f! ma es kolda. [ Vidas la 
yunino e stupide regardas el] Nu, qua tu es? 

La Yunino [pudoroze] Essie. 

SlORO Dudgeon. Ho, tu bone questionas. [Ad Essie] 
Irez a tua chambro, puerino, ed enlitigez tu, pro ke tu 
ne havas sat multa kompato por vigilar. Tua historio 
ne esas sat decanta por tua propra oreli audar. 

Essie. Me— 

SlORO Dudgeon [konkluzive] Ne respondez, sioro; 
ma montrez obedio per facar to quon me dicas. [Essie, 
preske plorante, transiras la chambro til la pordo apud la 
kanapeo]. E ne obliviez tua pregi. [Essie ekiras]. E1 
enlitigabus su quale se nulu eventas, se me permisabus. 

CHRISTY [flegmoze ] Nu, on ne expektez ke el 
konsiderus la morto di onklulo Peter quale familiano. 

SlORO Dudgeon. Quon tu dicas, puero? Kad el ne 
esas lua filiino—la puniso di lua maligneso e shamo? 
[El atakas sua sidilo per sideskar]. 

CHRISTY [regardegas] La filiino di onklulo Peter! 

SlORO DUDGEON. Pro quo el esas hike? Ka tu supozas, 
ke me ne esis charjita per sat multa trubli e sucii por 
edukir mea propra filiini, ed anke tu e tua senvalora 
fratulo, sen havar la bastardi di tua onklo— 

CHRISTY [interruptas kun timanta regardeto al pordo 
per qua Essie ekiris ] Shut! E1 forsan audas tu. 

SlORO DUDGEON [plu laute ] E1 audez me. Homi qui 
timas Deo ne timas juste nomar la laboro dil diablo. 
[Christy, senanme indiferenta pri la lukto inter lo bona e 
lo maligna, regardegas la fairo e varmigas su]. Nu, 
quante longe tu regardegos quale spisigita porko? Qua 
novajon tu havas por me? 

Christy [desmetas chapelo e shalo ed iras al stifti por 
pendigar li\ La pastoro mustas informar tu. Lu balde 
venos. 

SlORO DUDGEON. Informar pri quo? 

CHRISTY [stacas pedpinte pro kustumo pueral por 
pendigar la chapelo, quankam lu esas sat altstatura por 
atingar la stifto, e parolas per kaloza kalmeso, 
konsiderante Vanunco quan lu facas ] Patro anke es 
mortinta. 

SlORO DUDGEON [ stuporigita] Tua patro! 

Christy [budeme iras al herdo ed itere varmigas su, 
plu atencante la fairo kam sua matro ] Nu, me ne es 
kulpoz. Arivante en Nevinstown, ni trovis lu malada en 
la lito. Komence lu ne rikonocis ni. La pastoro vigilis 
kun lu e forsendis me. Lu mortis dum la nokto. 

SlORO Dudgeon [iracoze plorante per sika lakrimi ] 
Nu, me opinionas, ke es harda por me—tre harda por 
me. Lua fratulo, qua esis shamo a ni dum sua tota vivo, 
esas pendigita sur publika jibeto kom revoltanto; e tua 
patro, vice restar heme ube es sua devo, kun sua 

propra familio, iras a lu e mortas, livas omno sur mea 
shultri. Ed anke pos sendir ca puerino a me por ke me 
sorgez el! [El vexeme tiras la shalo adsur Voreli]. Esas 
peko, ol esas; tota peko. 

Christy [per lenta e bovatra gayeso, pos pauzo ] Me 
supozas, ke esos bel jorno, irgakaze. 

SlORO Dudgeon [kriachas ad il\ Bela jorno! E tua 
patro jus mortis! Ube es tua emoci, puero? 

CHRISTY [ obstineme ] Nu, me ne intencis noco. Me 
supozas, ke homo povas komentar pri la vetero, mem 
se la patro es mortinta. 

SlORO Dudgeon [ bitre ] Bona konsolaco esas mea filii 
por me! L’una filiulo esas fola, l’altra esas perdita 
pekero qua livis sua hemo por habitar kun 
kontrabandisti e vaganti e friponi, l’eskombraji dil 
tero! 

Ulofrapas. 

Christy [sen movar] Yen la pastoro. 

SlORO DUDGEON [akute] Nu, ka tu ne admisos sioro 
Anderson? 

Christy embarasite iras al pordo. Sioro Dudgeon pozas 
sua vizajo en la manui, nam esas elua devo kom vidvino 
esar vinkita da chagreno. Christy apertas la pordo ed 
admisas la pastoro, Anthony Anderson, sagaca, afabla, 
ed alerta kleriko presbiterista, evanta cirkume 50 yari ed 
havanta ul autoritato di sua profesiono en la mieno. Ma 
ol esas tote sekular autoritato, mildigita da maniero 
konciliema e racionoza qua tote ne sugestas lo spirital. II 
esas anke forta e sana viro ed havas kolo dika e reda; ed 
ilua boko, akuta e gaya, faldas su en kelke karnoza 
anguli. Sendubite bonega pastoro, ma ankore viro 
kapabla profitar del mondumo, e forsan kelke apologiale 

koncianta, ke il konvenas al mondumo plu bone kam 
decas por vera presbiteristo. 

Anderson [a Christy ye la pordo, regardante sioro 
Dudgeon dum desmetar sua mantelo ] Ka vu informis el? 

Christy. E1 koaktis me. [ Lu klozas la pordo; ocitas; e 
flanas al kanapeo, adsur qua lu sideskas e balde 
dormeskas ]. 

Anderson kompateme regardas sioro Dudgeon. II 
pendigas sua mantelo e chapelo del stifti. Sioro Dudgeon 
vishas l’okuli e regardas il. 

Anderson. Fratino: la Sinioro tre pezoze pozas sua 
manuo adsur vu. 

SlORO DUDGEON [per intense rezistanta rezigno ] Esas 
Ilua volo, me supozas; e me mustas cedar me a to. Ma 
me opinionas, ke es harda. Pro quo Timothy iris a 
Springtown e rimemorigis da omni, ke il es parento di 
homo pendigota?—e [ malicoze ] qua meritis ol, se irgu 
meritas ol. 

ANDERSON [ dolce ] Li esis fratuli, damo Dudgeon. 

SlORO DUDGEON. Timothy nultempe agnoskis lu kom 
fratulo de pos ke ni spozigis ni: lu tro multe respektis 
me por insultar me per tala fratulo. Ka vu supozas, ke 
tante egoista raskalo quale Peter voyajus triadek milii 
por vidar Timothy esar pendigita? Ne mem triadek 
futi, ne lu. Tamen, me mustas portar mea kruco tam 
bone kam posible: minim dicita, maxim balde reparata. 

Anderson [tre grave venas al herdo por stacar 
havante la dorso vers ol\ Vua seniora filiulo asistis la 
mortigo, sioro Dudgeon. 

SlORO Dudgeon [desagreable surprizita ] Ka Richard? 

ANDERSON [afirmas per kapsigno] Yes. 

SlORO Dudgeon [venjeme] Ol esez averto por lu. Lu 
ipsa forsan finos tale, ta maligna, debochema, sendea— 

[el subite haltas; elua voco falias; ed el questionas per 
evidenta timo\ Ka Timothy vidis lu? 

ANDERSON. Yes. 

SlORO Dudgeon [retenas la respiro ] Nu? 

ANDERSON. II vidis il nur en la turbo: li ne 
interparolis. [Sioro Dudgeon grande alejata exhalas la 
retenita respiro ed itere senjene sidas ]. Vua spozulo esis 
grande emocigita da la terorinda morto di sua fratulo. 
[Sioro Dudgeon mokridetas. Anderson haltigas su por 
questionar per indigno ] Nu, kad lo ne esis pure natural, 
sioro Dudgeon? II tainstante moleskis pri sua 
prodigema filiulo. II sumnis il vizitar. 

SlORO DUDGEON [timo rinovigita ] Sumnis Richard! 

ANDERSON. Yes; ma Richard refuzis venar. II sendis 
mesajo a sua patro; ma me regretas dicar, ke ol esis 
maligna mesajo—terorinda mesajo. 

SlORO Dudgeon. Quo ol esis? 

ANDERSON. Ke il stacas kun sua maligna onklulo e 
kontre sua bona genitori, en ica ed en la venonta 
mondi. 

SlORO DUDGEON [ nepardoneme ] Lu esos punisita pro 
to. Lu esos punisita pro to—en amba mondi. 

Anderson. To ne esas por ni dicar, sioro Dudgeon. 

SlORO DUDGEON. Ka me dicis, ke ol esas, sioro 
Anderson? On dicas, ke le maligna esez punisita. Pro 
quo ni facas nia devo ed egardas la leyo di Deo se esos 
nula difero inter ni e ti qui persequas lia propra deziri 
ed odii e mokas ni e la vorto dil Kreinto? 

ANDERSON. Nu, la patro teral di Richard esis 
mizerikordioza ad il; ed ilua judiciisto cielal esas la 
patro di ni omna. 

SlORO Dudgeon [oblivias su\ La patro teral di 
Richard esis mola kapo— 

Anderson [shokata] Ho! 

SlORO Dudgeon [kelke shamanta ] Nu, me esas la 
matro di Richard. Se me es lua enemiko, qua havas la 
yuro esar lua amiko? [Esforcas konciliar il\ Ka vu ne 
sideskos, sioro Anderson? Me devis antee invitir vu; 
ma me es tante perturbita. 

Anderson. Me dankas vu. [17 prenas sidilo de apud la 
kameno e turnas ol por komfortoze sideskar avan la 
herdo. Sidante il pluse dicas, per tono di homo qua savas, 
ke lu inicias temo desfacila ] Ka Christy parolis a vu pri 
la nova testamento? 

SlORO Dudgeon [omna timi rivenas] La nova 
testamento! Ka Timothy—? [El anhelante haltigas su, 
nekapabla kompletigar la questiono ]. 

ANDERSON. Yes. Dum ilua ultima hori, il altre pensis. 

SlORO Dudgeon [blankigita da intensa furio \ Ka vu 
permisis lu raptar de me? 

ANDERSON. Me havis nula povo preventar lu donar 
lua proprietaji a lua propra filiulo. 

SlORO DUDGEON. Lu havis nulo kom sua propra. Lua 
pekunio esis la pekunio quan me adportis kom la doto. 
Esis por me traktar mea propra pekunio e mea propra 
filiulo. Lu ne audacabus to, se me esabus kun lu; e lu 
bone komprenis lo. Pro to lu forreptis quale furtisto 
por uzar la lego por raptar de me per facar nova 
testamento sen mea savo. Plu multa shamo a vu, sioro 
Anderson—a vu, predikero dil evangelio—ke vu agis 
kom kompliculo en tala krimino. 

Anderson [staceskas\ Me ne ofensesos da to quon vu 
dicas en l’unesma bitreso di vua chagreno. 

SlORO Dudgeon [desestimante\ Chagreno! 

ANDERSON. Nu, di vua decepteso, se vua kordio 
darfas konsiderar olta kom plu bona vorto. 

SlORO DUDGEON. Mea kordio! Mea kordio! E, me 
pregas, de kande vu komencis rekomendar nia kordii 
kom fidinda guidanti? 

ANDERSON [kelke kulpante ] Me—ha— 

SlORO DUDGEON [furiante ] Ne mentiez, sioro 
Anderson. On dicas, ke la kordio di homo esas 
dupigema super omno, e desesperante maligna. Mea 
kordio apartenis, ne a Timothy, ma a ta kompatinda e 
mizeroza fratulo qua jus mortis per kordo cirkum la 
kolo—yes, a Peter Dudgeon. Vu savas lo: old Eli 
Hawkins, la viro qua havis la katedro a qua tu sucedis, 
quankam vu ne meritas deslacigar lua shui, dicis lo a 
vu kande il transdonis nia anmi a vua responso. II 
avertis me e fortigis me kontre mea kordio, ed igis me 
spozigar homo qua timas Deo—il supozis. Quo ecepte 
ta diciplino facis ek me to quo me esas? E vu, vu, qua 
obediis vua kordio aden mariajo, vu parolas a me pri to 
quo esas en mea kordio. Irez adheme a vua beleta 
spozino, homo; e livez me a mea pregi. [El turnas su de 
il ed apogas su per la kudi sur la tablo, meditas 
neyusteso e ne plus atencas il\. 

Anderson [voluntas eskapar ] La Sinioro interdiktez, 
ke me venez adinter vu e la fonto di omna konsolaco! 
[II iras al stifti por sua mantelo e chapelo ]. 

SlORO Dudgeon [ne regardas il\ La Sinioro savas to 
quon interdiktar e to quon permisar sen vua helpo. 

ANDERSON. E ti quin pardonar, me esperas—Eli 
Hawkins e me ipsa, se ni ultempe pozis nia prediko 
kontre Ilua leyo. [II butonagas la mantelo ed esas pronta 
irar\. Nur un vorto—pri afero necesa, sioro Dudgeon. 
On subisos la lekto dil testamento; e Richard darfas 
asistar. II esas en la vilajo; ma il havas sat multa 
jentileso por dicir, ke il ne deziras forsar su adhike. 

SlORO Dudgeon. Lu ya venos adhike. Ka lu expektas 
me livar la domo di lua patro por konvenar lu? Li 
venez, e rapide venez, e rapide irez. Li ne uzez la 
testamento kom exkuzo por evitar mi-dio di lia laboro. 
Me esos pronta, ne timez. 

ANDERSON [retrovenante per un o du pazi ] Sioro 
Dudgeon: me olime havis poka influo kun vu. Kande 
me perdis ol? 

SlORO Dudgeon [ankore ne turnas su ad il\ Lor vua 
spozigo pro amoro. Vu es respondizita. 

ANDERSON. Yes: me esas respondizita. [II mediteme 
ekiras ]. 

SlORO Dudgeon [a su, pensante pri la spozulo ] 
Furtisto! Furtisto!! [El iracoze sukusas su de la sidilo; 
forjetas la shalo de sua kapo; e laboreskas preparar la 
chambro por la lekto dil testamento, komencas per pozar 
la sidilo di Anderson itere an la muro, e pulsas sua 
propra til la fenestro. El vokas per sua harda, forta, 
iracoza maniero\. Christy. [Nula respondo: lu profunde 
dormas\. Christy. [El krude sukusas lu\. Staceskez de 
ibe; e shamez pro tu—dormante, e tua patro mortinta! 
[El rivenas al tablo; pozas la kandelo adsur la kamen- 
tabulo; e prenas reda tablo-tuko del tirkesto en la tablo e 
desfaldas ol\. 

Christy [nevolunte staceskas\ Nu, ka tu supozas, ke 
ni nultempe dormos til ke la trauro finos? 

SlORO DUDGEON. Me volas nula budo. Venez: helpez 
me pozar ca tablo. [Li pozas la tablo en la centro dil 
chambro, l’extremajo tenita da Christy vers la herdo, 
olta tenita da sioro Dudgeon vers la kanapeo. Christy 
faligas la tablo tam balde kam posible ed iras al herdo, 
livas la matro adjustigar ol\. La pastoro retrovenos kun 
Fadvokato e la tota familio por lektar la testamento 

ante ke tu finos rostar tu. Irez e vekigez ta puerino; e 
pose acendez la furnelo en la hangaro; tu ne darfas 
dejunar hike. E ne obliviez lavar tu, e decez por aceptar 
la vizitanti. [El puntizas ta imperi per irar al armoro; 
desklozar ol; ektiras karafo de vino, qua sendubite ibe 
stacabis netushita de pos la lasta okaziono statal en la 
familio, e plura glasi, quin el pozas adsur la tablo. Anke 
du verda pladi, adsur l’una el pozas harda kuko e 
kultelo. Adsur l’altra el sukusas plura biskiti ek bidono, 
retropozas un o du, e kontas le restanta]. Atencez: esas 
dek biskiti ibe: certigez ke dek restos kande me rivenos 
de vestizar me. E ne tushez la sika vitberi en ta kuko. E 
dicez lo ad Essie. Me supozas, ke me povas fidar, ke tu 
enportez la vetrino de uceli burizita sen frakasar la 
vitro? [El itere pozas la biskit-bidono en Varmoro, quan 
el klefklozas, e sorgeme pozas la klefo aden posho ]. 

Christy [restas ye la herdo ] Vice olta, tu plu bone 
pozez l’inkuyo, por l’advokato. 

SlORO Dudgeon. To ne esas respondo por me, sioro. 
Irez e facez to quon me imperas. [Christy budeme 
turnas su por obediar .] Haltez: forpozez ta shutro ante 
irar, ed admisar la dilumo: tu ne darfas expektar ke me 
facez omna desgracila laboro dil domo dum ke granda 
kerlacho quale tu ocias. 

Christy prenas la barilo dil fenestro ek olua inkastruri 
e forpozas ol; pose apertas la shutro, revelante la griza 
jorno. Sioro Dudgeon prenas la kandeliero del kamen- 
tabulo; suflante extingas la kandelo; extingas la mecho 
perpincar ol per lafingri, unesme lekante li por ta skopo; 
e ripozas la kandeliero adsur la tabulo. 

Christy [regardas tra la fenestro] Venas la spozino 
dil pastoro. 

SlORO Dudgeon [ nekontente ] Quo! Kad el venas 
adhike? 

Christy. Yes. 

SlORO Dudgeon. Quon el volas, jenar homi ye ca 
kloko, ante ke me esas decante vestizita por aceptar 
homi? 

CHRISTY. Plu bone tu questionez el. 

SlORO Dudgeon [ minacante ] Tu plu bone havez 
polita boko en tua vizajo. [Lu budante iras vers la 
pordo. El sequas imperante ]. Dicez a ta puerino, ke el 
venez a me tam balde kam el dejunabos. E dicez ad el, 
ke el esez decanta por esar vidita dal homi. [Christy 
ekiras e bruisoze klozas la pordo avan elua vizajo] Bona 
konduto, olta! [Ulu frapetas ye la domo-pordo: el turnas 
su e negastigeme klamas] Envenez. [Judith Anderson, la 
spozino dil pastoro, eniras. Judith plu yune evas per 
duadek yari kam elua spozulo, quankam el nultempe 
esos tam yuna per vivozeso. El esas beleta e decanta e 
siniorinatra, ed esis admirita e dorlotita til ke el havas 
sat komoda opiniono pri su por havar su-konfido, qua 
servas vice forteso. El havas bongusto pri vesti, ed en la 
vizajo esas la bela linei di karaktero sentimentema, 
formacita da revi. Mem elua su-kontenteso esas beleta 
quale la vanitato di infanto. Kelke patetika ento segun 
irga observanto simpatioza qua savas, quale kruda esas 
la mondo. On sume opinionas, ke Anderson forsan povus 
selektir plu male, e ke el, bezonante protektanto, ne 
povus selektir plu bone ]. Ho, ka es vu, sioro Anderson, 
ka ne? 

Judith [tre polite—preske komplezachante ] Yes. Ka 
me darfas facar irgo por vu, sioro Dudgeon? Ka me 
darfas helpar prontigar la domo ante ke li venas por 
lektar la testamento? 

SlORO Dudgeon [ rigide ] Danko, sioro Anderson, mea 
domo esas sempre pronta por ke irgu enirez. 

Judith [ per su-kontenta agreableso ] Yes ya, ol esas. 
Forsan vu preferus, ke me ne nun intruzez. 

SlORO DUDGEON. Ho, un plusa o mina ne importas 
camatine, sioro Anderson. Esante hike, vu povas restar. 
Se vu bonvole klozez ta pordo! [Judith ridetas, implikas 
‘Me es tante stupida!’ e klozas ol per maniero 
exasperanta quale se el facas ulo bela e konvenanta]. Es 
plu bona. Me mustas irar e kelkete netigar me. Me 
supozas, ke vu ne refuzos restar hike por aceptar irgu 
qua venos, til ke me esos pronta. 

Judith [ gracioze permisas el livar ] Ho yes, 
voluntante. Me facos lo, sioro Dudgeon; e ne hastez. 
[El pendigas sua mantelo e boneto adsur stifti ]. 

SlORO Dudgeon [ mi-mokridante ] Me supozis, ke to 
plu konvenus a vu kam netigar la domo. [Essie rivenas ]. 
Ho, yen tu! [ Severe ] Venez adhike: lasez me vidar tu. 
[Essie timide iras ad el. Sioro Dudgeon krude prenas el 
ye la brakio e tiras e jiras el por explorar la rezulto di 
elua esforco lavar e netigar su—rezulto qua demonstras 
poka experienco e min multa su-fido]. Mm! Ton tu 
nomas juste netigar la hararo, me supozas. On facile 
vidas to quon tu esas, e quale tu edukesis. [El forjetas 
la brakio e nejentile duras parolar]. Nun askoltez me e 
facez to quon me imperas. Tu sideskez ibe en l’angulo 
apud la herdo; e kande la homi venos, tu ne audacez 
parolar til ke on parolas a tu. [Essie reptas al herdo]. La 
parenti di tua patro devas vidar tu e saveskar, ke tu 
asistas: li esas tam obligata salvar tu de hungrego kam 
me. Irgakaze, li devas helpar. Ma me ne permisos 
babilo e familiara ago, quale se tu egalesas. Ka tu 
komprenas? 

Essie. Yes. 

SlORO DUDGEON. Nu, irez e facez to quon me dicis. 
[Essie mizeroze sideskas adsur l’angulo dil parafairo 
maxim fora la pordo\. Ne atencez el, sioro Anderson: 
vu savas ta qua el esas e to quo el esas. Se el jenos vu 
irgamaniere, nur informez me; e me traktos el. [Sioro 
Dudgeon iras aden la lit-chambro, bruisoze klozas la 
pordo dop el quale se mem ol mustas esar koaktita 
satisfacar olua devo per ne-indulgema manuo ]. 

Judith [komplezachas ad Essie, e plu bele pozas la 
kuko e vino sur la tablo ] Vu ne devas anxiar, se vua 
onklino esas tre strikta pri vu. El esas tre bona homino, 
ed anke deziras to quo esas bona por vu. 

ESSIE [perfatigita mizero ] Yes. 

Judith [iritita ke Essie refuzas esar konsolacata ed 
edifikita o prizar la benigna komplezemeso dil 
komenturo ] Vu ne esos budema, me esperas, Essie. 

Essie. No. 

Judith. Vu esas bon yunino! [El pozas du sidili an la 
tablo, la dorsi vers la fenestro, agreable sentante ke el 
esas plu pensema dom-mastrino kam sioro Dudgeon]. Ka 
vu konocas irga parenti di vua patro? 

ESSIE. No. Li tote ne relatis lu: li esis tro religioza. 
Patro parolis pri Dick Dudgeon; ma me nultempe vidis 
lu. 

JUDITH [ostenteme shokata] Dick Dudgeon! Essie: ka 
vu deziras esar tote respektinda e gratitudoza yunino, e 
ganar bona plaso hike per sobra bonkonduto? 

ESSIE [tre necerte ] Yes. 

JUDITH. Nu, vu mustas nultempe dicar la nomo di 
Richard Dudgeon—mem nultempe pensar pri lu. Lu 
esas mala viro. 

Essie. Quon lu facis? 

JUDITH. Vu ne mustas questionar pri lu, Essie. Vu 
esas tro yuna konocar, quo esas mala viro. Ma lu esas 
kontrabandisto; e lu habitas kun vaganti; e lu ne amas 
sua matro e sua familio; e lu interluktas e ludas sundie 
vice irar al kirko. Nultempe lasez lu venar a vu, se vu 
povas, Essie; ed esforcez retenar vu e la tota hominaro 
senmakula pro kontakto kun tala viri. 

Essie. Yes. 

Judith [itere iritita ] Me timas, ke vu dicas Yes e No 
sen profunde pensar. 

Essie. Yes. Od, me volas dicar— 

Judith [ severe ] Quon vu volas dicar? 

Essie [preske plorante ] Nur—mea patro esis 
kontrabandisto; ed— [Ulu frapetas]. 

JUDITH. Li veneskas. Nun rimemoras l’imperi di vua 
onklino, Essie; ed esez bona yunino. [Christy 
retrovenas portante la vetrino plena de uceli burizita, ed 
inkuyo, quin lu pozas adsur la tablo ] Bona matino, sioro 
Dudgeon. Bonvole apertez la pordo: la homi venas. 

CHRISTY. Bon matino. [Lu apertas la domo-pordo ]. 

La matino nun esas sat brilanta e varma; ed 
Anderson, qua unesme eniras, livis sua mantelo che su. II 
akompanesas dal advokato Hawkins, briska e mezeva 
viro portanta bruna getri e flava bracho, qua aspektas 
tam multe quale rurala proprietero kam quale advokato. 
II ed Anderson havas precedo-yuro pro ke li reprezentas 
l’erudita profesioni. Dop li venas lafamilio, chefa de li la 
seniora onklulo, William Dudgeon, granda e senforma 
viro havanta botel-nazo, e lu evidente esas nul asketo an 
la tablo. Lua vesti ne esas la vesti, nek lua suciema 
spozino la spozino, di homo prosperoza. La juniora 
onklulo, Titus Dudgeon, esas tenue muskuloza e 
terieratra viro, kun imensa e videble pekunio-superba 

spozino; li amba esas libera del sucii dil domanaro di 
William. 

Hawkins quik e briske iras al tablo e prenas la plaso 
maxim proxima al kanapeo, pro ke Christy ibe pozabis 
Vinkuyo. II pozas sua chapelo adsur la pavimento apud 
su, ed ektiras la testamento. Onklulo William venas al 
herdo ed ibe stacas por varmigar sua baski, livas sua 
damo sola ye la pordo. Onklulo Titus, qua esas 
Vamorantulo dil familio, salvas el per ofrar sua brakio 
desengajita e duktas el al kanapeo, ube lu varme 
sideskas inter sua propra spozino e la spozino dilfratulo. 
Anderson pendigas sua chapelo e vartas parolar kun 
Judith. 

JUDITH. E1 venos pos un minuto. Demandez li vartar. 
[El nelaute frapetas la pordo dil lit-chambro. Recevinte 
respondo de interne, el apertas e trapasas ]. 

Anderson [prenas sua plaso an tablo ye Valtra 
extremajo de Hawkins ] Nia kompatinda fratino afliktita 
balde venos a ni. Ka ni omna asistas? 

CHRISTY [ye la domo-pordo, quan lu jus klozis] Omnu 
ma Dick. 

La kalozeso per qua Christy nomas la fripono 
tresayigas la sento etikal dil familio. Onklulo William 
lente ed iterante agitas la kapo. La damo di Titus 
konvulsante anhelas tra la nazo. Elua spozulo parolas. 

Onklulo Titus. Nu, me esperas, ke lu havas sat mult 
honoro ne venar. Me ton esperas. 

Le Dudgeon murmurante konkordas, ecepte Christy, 
qua iras al fenestro ed ibe postenizas su ed ekregardas. 
Hawkins sekrete ridetas quale se il savas pri ulo qua 
chanjus lia maniero, se li saveskus. Anderson esas 
destranquila: amo pri solena familio-konsili, precipue 

olti funeral, ne esas en ilua naturo. Judith aparas ye la 
pordo dil lit-chambro. 

Judith [per dolca graveso] Amiki, sioro Dudgeon. [ El 
prenas la sidilo de apud la kameno; e pozas ol por sioro 
Dudgeon, qua venas ek la lit-chambro, nigre vestizita, 
pura naztuko ye elua okuli. Omnu staceskas ecepte Essie. 
La spozini di Titus e William ektiras tam pura naztuki e 
ploreskas. Esas instanto emociganta ]. 

Onklulo William. Kad esus konsolaco a tu, fratino, 
se ni pregus? 

ONKLULO TlTUS. O kantus himno? 

Anderson [kelke hastoze ] Me ja esis kun nia fratino 
camatine, amiki. En nia kordii ni demandas benediko. 

Omnu [ecepte Essie ] Amen. 

Omnu sideskas ecepte Judith, qua stacas dop la sidilo 
di sioro Dudgeon. 

JUDITH [ad Essie ]. Essie: ka vu dicis Amen? 

Essie [timigita]. No. 

JUDITH. Dicez ol, kom bona yunino. 

ESSIE. Amen. 

Onklulo William [ kurajigante ] To es bona: to es 
bona. Ni savas ta qua tu esas; ma ni voluntante esos 
benigna a tu, se tu esos bona yunino e meritos lo. Ni 
omna es egala avan la Trono. 

Ta sentimento republikana ne plezas a la homini, qui 
konvinkesas, ke la Trono esas precize ta loko ube lia 
superioreso, ofte dubitita en ica mondo, esos rikonocata e 
premiizita. 

CHRISTY [ye la fenestro]. Yen Dick. 

Anderson ed Hawkins amikale regardas. Essie adsupre 
regardas, brilo di intereso penetras elua mizero. Christy 
ridetachas e beas expektante ye la pordo. L’altri esas 
petrigita dal intenseso di lia Vertuo minacata da la veno 

di ostentema Vicio. La damnitulo aparas ye la pordo, 
ornita ultre ilua alegata meriti dal sunlumo matinal. II 
ya esas la maxim bela familiano; ma ilua mieno esas 
temerara e sardonika, ilua maniero defianta e satirema, 
ilua vestaro sensucii pitoreska. Ma ilua fronto e boko 
revelas fermeso extraordinara; ed ilua okuli esas Vokuli 
di fanatikulo. 

Richard [ye la solio desmetas sua chapelo ] Gesiori: 
me es via servanto, via tre humila servanto. [Per ta 
insulto inkluzanta il jetas sua chapelo a Christy tante 
subite, ke lu saltas quale neglijanta gichet-defensanto, ed 
il venas al mezo dil chambro, ube il turnas su e decideme 
regardas la grupo ]. Quante felice vi omna aspektas! 
quante joyoz vidar me! [II turnas su vers la sidilo di 
sioro Dudgeon; ed ilua labii hororinde levesas adsuper la 
kanina dento kande il afrontas elua mieno di odio 
necelata ]. Nu, matro: korekte kondutante quale sempre, 
ka ne? To es bona, to es bona. [Judith signifikante 
movas de il al altra latero dil koqueyo, instintale tenas la 
jupo quale se el retenas ol de kontamino. Onklulo Titus 
quik montras sua aprobo di ta ago per staceskar del 
kanapeo e pozar sidilo por ke el sideskez ]. Quo! Onklo 
William! Me ne vidis tu de pos ke tu renuncis 
alkoholaji. [Kompatinda onklulo William, shamigita, 
deziras protestar; ma Richard kordiale frapas lua shultro 
e pluse dicas ] Tu ya renuncis olti, ka ne? [II liberigas lu 
per bonhumora pulso ] komprenende tu renuncis: e tre 
juste; tu ecesis. [II turnas su de onklulo William ed iras 
vers la kanapeo ]. E nun, ube es ta honesta kaval- 
vendisto onklo Titus? Onklo Titus: aparez. [II trovas ke 
lu tenas la sidilo dum ke Judith sideskas ]. Quale 
kustumale, atencante la homini! 

Onklulo Titus [indignoze] Shamez, sioro— 

Richard [interruptas lu e presas lua manuo malgre 
lu ] Me ya shamas; ya shamas; ma me es fiera pri mea 
onklulo—fiera pri omna mea parenti— [itere regardas 
li\ qua povus regardar li e ne esar fiera e joyoza? 
[Onklulo Titus, vinkita, itere sideskas adsur la kanapeo. 
Richard turnas su al tablo\. Ha, sioro Anderson, vu 
ankore laboras por lo bona, ankore pastoragas. Igez li 
esar bona, pastoro, igez li esar bona. Nun! [per salto il 
sideskas adsur la tablo e prenas la karafo\ tinkletigez 
glaso kun me, pastoro, pro olima tempo. 

Anderson. Vu savas, me supozas, sioro Dudgeon, ke 
me ne drinkas ante dineo. 

RlCHARD. Vu facos lo uldie, pastoro: onklulo William 
olime drinkis ante frua dejuno. Venez: ol donos fervoro 
a vua prediki. [II flaras la vino e grimasas\. Ma ne 
komencez per la sherio por vizitanti di mea matro. Me 
furtis de ol evante sis yari; e me esas sobra homo de 
pos ta evento. [II forpozas la karafo e chanjas la temo\. 
Do me audas, ke vu spozigis vu, pastoro, e ke vua 
spozino havas tre nedeala quanto de beleso. 

Anderson [kalme indikas Judith ] Sioro: vu esas 
koram mea spozino. [Judith staceskas per petratra 
politeso\. 

RlCHARD [rapide glitas del tablo per bonkonduto 
instintal\ Vua servanto, siorino: nul ofenso. [II avide 
regardas el\. Vu meritas vua reputo; ma me regretas 
vidar per vua expresuro, ke vu esas bona homino. [El 
shokate aspektas, e sideskas dum murmuro de indignoza 
simpatio dil parenti. Anderson, sat racionoza por 
komprenar, ke tala demonstruri nur gratifikus e 
kurajigus homo qua intencante esforcas provokar li, 
restas tote bonhumora ]. Omnakaze, pastoro, me nun plu 
multe respektas vu kam olime. Incidente, ka me ya 

audis, o ne, ke nia mortinta e lamentita onklo Peter, 
quankam celiba, esis patro? 

ONKLULO TlTUS. Lu havis nur un filio neregulal, 
sioro. 

RlCHARD. Nur un! Lu supozas, ke to es nur trivialajo! 
Me redeskas por tu, onklulo Titus. 

ANDERSON. Sioro Dudgeon: vu esas koram vua matro 
ed elua chagreno. 

RlCHARD. To profunde tushas me, pastoro. Incidente, 
quon divenas ta filio neregulal? 

Anderson [indikas Essie] Ibe, sioro, askoltante vu. 

Richard [ shokata til sincereso ] Quo! Per la diablo, 
pro quo vu ne parolis? Pueri sat multe sufras en ca 
domo sen— [II regretoze hastas ad Essie ]. Nu, kuzineto! 
ne atencez me: lo ne esis intencita vundar. [El 
gratitudoze regardas il; ed il klamas, pro eceso di iraco ] 
Qua igis el plorar? Qua maltraktas el? Per Deo— 

SlORO Dudgeon [staceskas ed afrontas il\ Tacigez tua 
blasfemanta lango. Me ne plus subisos to. Ekirez mea 
domo. 

Richard. Quale vu savas ke ol es la tua, til ke on 
lektas la testamento? [Dum instanto li regardegas Vunu 
Valtru per intensa odio; pose el sideskas, shokata. 
Richard audacoze preterpasas Anderson ed iras al 
fenestro, ube il prenas la stangizita sidilo per la manuo ] 
Gesiori: kom la seniora filiulo di mea mortinta patro, e 
kom la senvalora chefo di ca domanaro, me joyoze 
aceptas vi. Per vua permiso, pastoro Anderson: per vua 
permiso, advokato Hawkins. L’unesma plaso por 
l’unesma filiulo. [II pozas la sidilo an tablo inter la 
pastoro e Vadvokato; sideskas; e diskursas al asembluro 
quale prezidanto ]. Ni kunvenas dum okaziono 
melankolioz: patro mortinta! onklo reale pendigita, e 

probable damnita. [II deplorante agitas la kapo. La 
parenti esas paralizita pro hororo ]. To es justa: metez 
via maxim trista vizaji [vidante Essie, ilua voco subite 
dolceskas ], se esas nur espero en l’okuli di puero. 
[ Briske ] Nun, advokato Hawkins: al afero. Lektez la 
testamento, homo. 

Titus. Ne lasez vu esar imperita od hastigita, sioro 
Hawkins. 

Hawkins [tre jentile e voluntante ] Sioro Dudgeon ne 
intencas ofensar, me es certa. Me ne ajornos dum un 
sekundo, sioro Dudgeon. Me nur prenos mea orel- 
binoklo— [il tastas por ol. Le Dudgeon timante regardas 
l’una l’altra\. 

Richard. Ha ha! Li remarkas vua politeso, sioro 
Hawkins. Li es pronta por lo maxim mala. Prenez glaso 
de vino por klarigar vua voco ante komencar. [II 
plenigas glaso por il e transdonas ol; pose plenigas un 
glaso por su ipsa ]. 

HAWKINS. Danko, sioro Dudgeon. A vua saneso, 
sioro. 

Richard. A la vua, sioro. [Portante la glaso ad ilua 
labii, il haltigas su, dubiteme regardas la vino, e pluse 
dicas per drola intenseso ] Kad irgu obligus me per glaso 
de aquo? 

Essie, qua atencas omna ilua vorti e movi, sekrete 
staceskas e reptas de dop sioro Dudgeon tra la prodo dil 
lit-chambro, balde rivenas portante krucho ed ekiras la 
domo tam senbruise kam posible. 

HAWKINS. La testamento ne esas en exakte bona 
frazeologio legal. 

Richard. No: mea patro mortis sen la konsolaci dil 
legisti. 

Hawkins. Itere bone, sioro Dudgeon, itere bone. 
[Preparas su por lektar ] Ka vu es pronta, sioro? 

Richard. Pronta, ya pronta. Por to quon ni balde 
recevos la Sinioro igez ni esar gratitudoza. Avane. 

Hawkins [lektas] ‘Ico esas la lasta volo e testamento 
di me Timothy Dudgeon de mea morto-lito ye 
Nevinstown an la voyo de Springtown ad 
Websterbridge dum ica duadek-e-quaresma dio di 
septembro, la yaro un mil e sepacent e sepadek-e-sep. 
Me per ico revokas omna olima testamenti facita da me 
e deklaras, ke me havas sana mento e bone komprenas 
to quon me facas e ke ico esas mea reala testamento 
segun mea propra volo ed afecioni.’ 

RlCHARD [regardetas la matro] Ha ha! 

Hawkins [agitas sua kapo] Mala frazeologio, sioro, 
nekorekta frazeologio. ‘Me donas e legacas cent pundi 
a mea juniora filiulo Christopher Dudgeon, kinadek 
pundi esez pagita ye la dio di lua mariajo kun Sarah 
Wilkins se el aceptos lu, e dek pundi esez pagita ye la 
nasko di singlu de lua filii til la nombro kin.’ 

Richard. Ka se el ne aceptos lu? 

CHRISTY. E1 aceptos me havanta kinadek pundi. 

RlCHARD. Bonege, mea fratulo. Avane. 

HAWKINS. ‘Me donas e legacas a mea spozino Annie 
Dudgeon naskinta Annie Primrose’—vu remarkas, ke 
lu ne komprenis la lego, sioro Dudgeon: vua matro ne 
naskis kom Annie: el esis tale prenomizita—‘pensiono 
de kinadek-e-du pundi singlayare dum la vivo [sioro 
Dudgeon, omnu regardante el, konvulsante rigideskas] 
pagita del interesto de elua propra pekunio’— yen quale 
frazifar, sioro Dudgeon! Elua propra pekunio! 

SlORO Dudgeon. Tre bona maniero frazifar la vereso 
di Deo. Ol esis omna centimo mea propra. Kinadek-e- 
du pundi singlayare! 

HAWKINS. ‘E me rekomendas el pro elua boneso e 
pieso al pardonema sorgo di elua filii, me ja stacinte 
inter li ed el tam bone posible segun mea kapableso.’ 

SlORO Dudgeon. E to esas mea kompenso! [Interne 
furiante ] Vu savas to quon me pensas, sioro Anderson: 
vu savas la vorto per qua me nomis ol. 

Anderson. Esas neremediebla, sioro Dudgeon. Ni 
mustas aceptar to quo venas a ni. [Ad Hawkins] Durez 
lektar, sioro. 

Hawkins. ‘Me donas e legacas mea domo ye 
Websterbridge kun la tero qua apartenas ad ol ed omna 
restajo di mea proprietaji a mea seniora filiulo ed 
heredanto, Richard Dudgeon.’ 

Richard. Ho ho! La bovyuno grasigita, pastoro, la 
bovyuno grasigita. 

Hawkins. ‘Per ica kondicioni—’ 

Richard. Diablo! Kad es kondicioni? 

HAWKINS. ‘Nome: unesme, ke lu ne permisez la filio 
natural di mea fratulo Peter hungregar od esar koaktita 
da indijo a maligna vivo.’ 

Richard [emfazoze frapas la tablo per sua pugno ] 
Konsentita. 

Sioro Dudgeon turnante su por maligne regardar Essie 
vidas ke el esas absenta, e cirkume regardas por trovar 
el; komprenante ke el livis la chambro sen permiso, el 
venjeme klozas sua labii. 

HAWKINS. ‘Duesme, ke lu esez bona amiko a mea 
evoza kavalo Jim’— [itere agitas la kapo ] il devis skribir 
James, sioro. 

RlCHARD. James vivos en trifolio. Avane. 

Hawkins. ‘—e retenez mea surda farm-laboristo 
Prodger Feston en sua servo.’ 

Richard. Prodger Feston ebrieskos omnasaturdie. 

Hawkins. ‘Triesme, ke lu donacez a Christy lor lua 
mariajo del ornamenti en la maxim bona chambro.’ 

Richard [levas l’uceli burizita ] Yen olca, Christy. 

Christy [triste] Me preferus la porcelana pavoni. 

Richard. Tu havos li amba [Christy esas multe 
plezata ]. Durez. 

Hawkins. ‘Quaresme e laste, ke lu esforcez paceme 
traktar kun lua matro tam bone kam el konsentos.’ 

RlCHARD [ dubiteme ] Hm! Kad irgo plusa, sioro 
Hawkins? 

Hawkins [ solene ] ‘Konkluze, me donas e legacas mea 
anmo aden la manui di mea Kreinto, me humile 
demandas pardono por omna mea peki ed erori, ed 
esperas, ke II tale guidos mea filiulo por ke on ne dicez, 
ke me nejuste agis per fidar a lu vice ad altri en la 
perplexeso di mea ultima horo en ica loko nekonocata.’ 

Anderson. Amen. 

La Geonkli. Amen. 

Richard. Mea matro ne dicas Amen. 

SlORO Dudgeon [staceskas, nekapabla cedar elua 
proprietaji sen luktar ] Sioro Hawkins: ka to es yusta 
testamento? Rimemorez, ke me havas lua yusta, legala 
testamento, kompozita da vu ipsa, qua legacas omno a 
me. 

HAWKINS. Ico esas tre nejuste e neregulale frazigita 
testamento, sioro Dudgeon: quankam [turnas su jentile 
vers Richard] ol kontenas segun mea judiko ecelanta 
dispozo di lua proprietaji. 

Anderson [interpozas su ante ke sioro Dudgeon povas 
replikar ] Ton vu ne esis demandata, sioro Hawkins. 
Kad ol esas legala testamento? 

Hawkins. La korti sustenos ol kontre l’altra. 

Anderson. Ma pro quo, se l’altra esas plu legale 
kompozita? 

Hawkins. Pro ke, sioro, la korti sustenos la 
reklamaco di viro—e ta viro la seniora filiulo—kontre 
irga muliero, se posible. Me avertabis vu, sioro 
Dudgeon, kande vu koaktis me kompozar ta altra 
testamento, ke olta ne esis sagaca testamento, e 
quankam vu povus forsan koaktar lu signatar ol, ke lu 
ne esus tranquila til ke lu revokus ol. Ma vu ne aceptis 
mea konsilo; e nun sioro Richard esas la mastro. [II 
prenas sua chapelo del pavimento; staceskas; e komencas 
enposhigar sua dokumenti ed orel-binoklo ]. 

To esas signalo por la fino dil kunveno. Anderson 
prenas sua chapelo del stifto ed iras ad onklulo William 
ye la herdo. Titus queras la kozi di Judith del stifti. La tri 
qui sidas sur la kanapeo staceskas e babilas kun 
Hawkins. Sioro Dudgeon, nun intruzanto en sua propra 
domo, stacas senmove, aplastita dal pezo di lego kontra 
mulieri, aceptas ol quale edukita aceptar omna 
kalamitati monstroza kom pruvo dil granda povo qua 
impozas ol e di elua propra senvaloro vermatra. Nam 
tatempe, on rimemorez, Mary Wollstonecraft esas nur 
yunino evanta dek-e-ok yari, ed elua Justifiko dil Yuri di 
Mulieri ne kreesos til pos plusa dek-e-quar yari. Sioro 
Dudgeon esas salvata de apatio da Essie, qua rivenas 
portante krucho de aquo. El portas ol a Richard kande 
sioro Dudgeon haltigas el. 

SlORO Dudgeon [minacas el\ Ube tu esis? [Essie, 
timigita, esforcas respondar ma ne povas]. Quale tu 
defiis me per sole ekirar pos ke me imperis? 

ESSIE. II demandis drinkajo— [el haltas, la lango 
paralizita pro teroro\. 

JUDITH [plu milde severa\ Qua demandis drinkajo? 
[Essie senparole indikas Richard]. 

Richard. Quo! Me! 

Judith [ shokata\ Ho Essie, Essie! 

RlCHARD. Me supozas, ke me ya demandis. [II prenas 
glaso e prizentas ol ad Essie por esar plenigita. Elua 
manuo tremas ]. Quo! tu timas me? 

Essie [quik\ No. Me— [El ekvarsas Vaquo\. 

Richard [gustas ol\ Ha, tu iris alonge la strado til 
l’aquo-fonto ye la merkato-pordo por querar ol. [II 
drinkas ]. Delicoz! Me dankas tu. [Desfortunoze, 
tainstante il hazarde vidas la vizajo di Judith, qua 
expresas maxim pruda desaprobo pri ilua evidenta 
atrakto por Essie, qua devoras il per l’okuli. Ilua 
mokanta mieno quik rivenas. II forpozas la glaso; 
intencante pozas brakio cirkum la shultri di Essie; e 
duktas el admeze dil grupo. Pro ke sioro Dudgeon stacas 
obstruktante la voyo kande li pasas la tablo, il dicas ] 
Permisez ni, matro [e koaktas el retropazar por li\. 
Quale li nomas tu? Ka Bessie? 

ESSIE. Essie. 

Richard. Essie, yes ya. Ka tu es bona yunino, Essie? 

ESSIE [chagrenita ke il, de omnu, komencas 
talmaniere ] Yes. [El dubiteme regardas Judith ]. Me 
opinionas tale. Me volas dicar, ke me—me ton esperas. 

RlCHARD. Essie, ka tu ultempe audis pri homo nomita 
la diablo? 

ANDERSON [repugnata\ Shamez, sioro, a puerino— 

RlCHARD. Me pregas, pastoro: me ne interruptas vua 
prediki: bonvole ne interruptez le mea. [Ad Essie ] Ka tu 
savas to quon li nomas me, Essie? 

Essie. Dick. 

Richard [amuzata: frapetas elua shultro ] Yes, Dick, 
ma anke altra nomo. Li nomas me la Dicipulo dil 
Diablo. 

Essie. Pro quo tu permisas li? 

Richard [serioze] Pro ke ol es vera. Me esis edukita 
en l’altra servo; ma me sempre savis, ke la Diablo esis 
mea naturala mastro e kapitano ed amiko. Me vidis, ke 
il havas la yuro, e ke la mondo reverencas avan ilua 
vinkinto nur pro timo. Me sekrete pregis ad il; ed il 
konsolacis me, e salvis me de la aplasto di mea anmo 
en ica domo di lakrimi di pueri. Me promisis mea anmo 
ad il, e juris, ke me stacas por il en ca mondo e stacos 
kun il en la venonta. [ Solene ] Ta promiso e ta vovo 
virigis me. De ca dio ca domo esez ilua hemo; e nula 
puero ploros en ol: ca herdo esez ilua altaro; e nul 
anmo ultempe timante blotisos avan ol dum l’obskura 
nokto. Nu [subite turnas su vers Valtri ] qua de vi bonuli 
prenos ca puero e salvos el del domo dil diablo? 

Judith [venas ad Essie e pozas protektanta brakio 
cirkum el\ Me facos lo. Vu devas esar vivante brulita. 

Essie. Ma me ne volas lo. [El retrotiras su, e livas 
Judith e Richard vizajo kontre vizajo ]. 

Richard [a Judith ] Advere ne volas lo, maxim 
vertuoza damo! 

ONKLULO TlTUS. Atencez, Richard Dudgeon. 
L’autoritatozi— 

Richard [minacante turnas su vers lu\ Tu atencez. 
Ante un plusa horo esos nul autoritatozi hike ecepte 
autoritatozi milital. Venante me preterpasis la soldati 

nur sis milii de hike: ante dimezo la jibeto di Mayoro 
Swindon por revoltanti esos konstruktita en la 
merkato. 

ANDERSON [ kalme ] Pro quo ni ton timez, sioro? 

RlCHARD. Pro bona kauzi. II eroroze pendigis homo 
en Springtown: il supozis, ke onklo Peter esis 
respektinda, pro ke le Dudgeon havas bona nomo. Ma 
ilua sequant exemplo esos la maxim bona viro quan il 
povas akuzar kom revoltanto. Nu, ni omna es 
revoltanti; e vi savas lo. 

Omna viri [ecepte Anderson] No, no, no! 

RlCHARD. Yes, vi esas. Vi ne damnis Rejo George 
admonte ed advale quale me damnis lu; ma vi pregis 
por ke lu esez vinkita; e vu, Anthony Anderson, facis 
ceremonio e vendis vua santa biblo familial por 
komprar paro de pistoli. Li forsan ne pendigos me; pro 
ke l’efekto etikal dil Dicipulo dil Diablo dansante sur 
nulo ne helpus li. Ma pastoro! [Judith, timigita, 
embracas Anderson ] od advokato! [Hawkins ridetas 
quale viro kapabla protektar su ] od honesta kaval- 
vendisto! [onklulo Titus grunas pro furio e teroro ] od 
etikizita ebriulo! [onklulo William tote febligita jemas e 
shancelas pro timo\, ka yes? Ka to montrus, ke Rejo 
George serioze agas—ka? 

ANDERSON [tote su-konfida ] Nu, mea karino: il nur 
esforcas timigar tu. Esas nula danjero. [II duktas el ek 
la domo. L’altri amasigas su ye la pordo por sequar, 
ecepte Essie, qua restas apud Richard]. 

RlCHARD [impetueme mokanta ] Nu, quanta de vi 
restos kun me; hisos la standardo Amerikan adsuper la 
domo dil diablo; e kombatos por libereso? [Li hastoze 
ekpazas, inter li Christy, kudpulsante l’una l’altra]. Ha 

ha! Vivez la diablo! [A sioro Dudgeon, qua sequas li\. 
Quo, matro! Ka tu anke iras? 

SlORO DUDGEON [mortale pala, la manuo sur elua 
kordio quale se el recevis mortiganta stroko ] Me 
maledikas tu! Me mortante maledikas tu! [El ekiras ]. 

RlCHARD [klamas ye el\ Ol donos fortuno. Ha ha ha! 

ESSIE [anxiante\ Ka me ne darfas restar? 

Richard [turnas su ad el\ Quo! Ka li obliviis salvar 
tua anmo pro anxio pri lia propra korpi? Ho yes: tu 
darfas restar. [II itere ecitite forturnas su e sukusas 
pugno ye Valtri. Ilua sinistra pugno pendas. Essie sizas ol 
e kisas ol, elua lakrimi balnas ol. II tresayas e regardas 
ol\. Lakrimi! La bapto dil diablo! [El singlutante falas 
adsur sua genui. II bonhumore inklinas su por levar el e 
dicas\ Ho yes, tale tu darfas plorar, Essie, se tu volas. 

AKTO II 


La domo di pastoro Anderson situesas an la chefa strado 
di Websterbridge ne for Vurbo-domo. Segun Nov-Anglo 
dil XVIIIma yarcento, ol esas multe plu granda kam la 
simpla farmo-domo di le Dudgeon; ma ol esas tante 
simpla, ke moderna dom-agento lugus li amba po la 
sama preco. La chefa chambro inkluzas la sama sorto de 
herdo havanta kaldrono, rosto-stango, movebla fera 
greto ligita al kamen-tabulo, e larja parafairo sur qua 
esas bolio-krucho e plado de rostita pano butrizita. La 
pordo inter la herdo e mur-angulo havas nek paneli nek 
fingro-plako nek pord-butono: ol esas ek simpla planki e 
klozas per klinko. La tablo esas koqueyo-tablo havanta 
tuko melasea ek stofo Amerikan, fendita ye la tabl- 
anguli per drapi. La te-utensili sur ol konsistas ek du 
dika tasi e subtasi maxim vulgara, lakto-krucho e 
parigita bolo, single sat granda por kontenar litro, sur 
pleto nigre lako-vernisizita, e meze dil table esas ligna 
pletego e sur ol granda pano e bloko de butro en terpoto. 
La granda querka armoro opozante la herdo ye l’altra 
parieto esas uzata kom magazino, ne kom ornamento; e 
la dom-vestono dil pastoro pendas del stifto an olua 
pordo, qua montras, ke il esas absenta; nam asistante, il 
ibe pendigas sua maxim bona vestono. Ilua granda 

kavalko-boti esas apud ta armoro, evidente lia plaso 
kustumal, e kelke su-fiera. Fakte, Vevoluciono dil 
koqueyo, manjo-chambro e salono dil pastoro til tri 
aparta chambri ne ja eventis; do, del vidpunto di nia 
propra periodo dorlotata, il standas ne plu alte kam le 
Dudgeon. 

Ma restas omnakaze difero. Unesme, la damo 
Anderson esas plu agreabla homo kun qua habitar kam 
sioro Dudgeon. A qua sioro Dudgeon replikus, racionoze, 
ke sioro Anderson havas nula filii por sorgar; nula hani, 
nula porki nek bovi; havas revenuo nevariante suficanta 
qua ne direte dependas de rekoltaji o la preci dil 
merkato; havas spozulo afecionoza qua esas forteso- 
turmo por el: kurte, ke vivo che la pastoro esas tamfacila 
kam to che la farmisto esas desfacila. Lo esas vera; ma 
explikar fakto ne chanjas ol; e quankam la damo 
Anderson forsan ne meritas laudo por facar plu felica 
hemo, el ya sucesas tale facar. La signi extera e videbla 
di elua superiora pretendi social esas juta tapiso sur la 
pavimento, plafono gipsizita inter la trabi, e sidili qui, 
quankam ne tapisizita, esas kolorizita e polisita. La bel 
arti reprezentesas da mezotint-portreto di ula kleriko 
presbiterista, kuprizita graburo dil pikturo da Raphael 
pri la santa Paulo predikante ye Athini, rokoka horlojo 
sur la kamen-tabulo e du miniaturi ambalatere, du 
fayenca hundi portanta korbi per la boki, e ye la du 
tabul-extremaji, du granda kaurio-sheli. Beleta parto di 
la chambro esas nealta trelis-fenestro preske tam larja 
kam la chambro, havanta reda kurteneti sur stango en la 
mezo kom shirmilo. Esas nula kanapeo; ma un de la 
sidili, proxim Varmoro, havas stangizita dorso ed esas 
sat longa por ke du homi povas kunsidar. Entote, ol esas 
kelke simila a ta sorto de chambro quan la XLXma 

yarcento baraktas riganar per la guido di sioro Philip 
Webb e lua dicipuli pri arkitekturo domal, quankam nul 
alt-ranga kleriko tolerabus ol kinadek yari ante nun. 

Esas vespero; e la chambro esas obskura ecepte la 
komfortiganta fairo-lumo e la nebrilanta oleo-lampi en 
la humida strado vidita tra la fenestro, ube esas 
konstanta, varma, senventa pluvego. La vilaj-horlojo 
sonas la quarimo dil kloko, e Judith eniras portante du 
kandeli en fayenca kandelieri e pozas li adsur la tablo. 
Elua maniero su-konfida dil matino ne plus existas: el 
anxias e timas. El iras alfenestro e regardas la strado. El 
vidas sua spozulo hastanta tra la pluvo. El anheletas pro 
alejo, preske singlutas, e turnas su vers la pordo. 
Anderson eniras werante tre humida mantelo. 

Judith [kuras ad il\ Ho, tu tandem venas, tandem! 
[El esforcas embracar il\. 

Anderson [evitas el\ Atencez, mea karo: me es 
humida. Vartez til ke me desmetas la mantelo. [II pozas 
sidilo por ke la dorso esas vers la fairo; pendigas sua 
mantelo adsur ol por sikeskar; sukusas la pluvo del 
chapelo e pozas ol adsur la parafairo; e tandem turnas su 
ed extensas la manui vers Judith\. Nun! [El flugas aden 
ilua brakii\. Me ne tardesas, ka yes? La vilaj-horlojo 
sonis la quarimo kande me eniris. E la vilaj-horlojo es 
sempre tro frua. 

JUDITH. Me esas certa, ke cavespere ol esas tro tarda. 
Me tante joyas, ke tu rivenas. 

Anderson [plu ferme embracas el\ Ka tu anxias, mea 
karo? 

JUDITH. Kelke. 

Anderson. Nu, tu ploris. 

JUDITH. Nur kelkete. Ne atencez lo: nun es finita. [On 
audas fora klariono. El tresayas pro teroro e movas al 
longa sidilo askoltante ]. Quo to esas? 

Anderson [ tenere sequas el\ Nur rejo George, mea 
karo. II retretas al kazerno, o vokas por nomi, o 
preparas teo, o botizas o selizas ulo. Soldati ne sonigas 
klosheto o klamas trans la balustri kande li deziras ulo: 
li eksendas puerulo kun klariono por desquietigar la 
tota vilajo. 

JUDITH. Ka tu advere opinionas, ke esas ula danjero? 
Anderson. Tote nula. 

JUDITH. Tu dicas lo por komfortigar me, ne pro ke tu 
kredaslo. 

ANDERSON. Mea karo: en ca mondo esas sempre 
danjero por ti qui timas. Esas danjero ke la domo 
brulos dum la nokto; ma ni ne dormos min profunde 
pro to. 

Judith. Yes, me savas to quon tu sempre dicas; e tu 
esas ya justa. Ho, tre justa: me savas lo. Ma—me 
supozas, ke me ne esas kurajoza: tote ne. Mea kordio 
tremas kande me pripensas la soldati. 

ANDERSON. Ne atencez lo, mea karo: kurajo ne 
domajesas da kustar kelka peno. 

Judith. Yes, ton me supozas. [Itere embracas il\ Ho, 
quante brava tu esas, mea karo! [Lakrimifante\ Nu, me 
anke esos brava: tu ne shamos pro tua spozino. 

ANDERSON. Bonege. Nun tu felicigas me. Nu, nu! [II 
staceskas e gaye iras al herdo por sekigar la shui\. Me 
vizitis Richard Dudgeon dum retrovenar; ma il ne esis 
che su. 

Judith [konsternate staceskas\ Tu vizitis ta homo! 

Anderson [kalmigas el\ Ho, nulo eventis, kar’. II esis 
absenta. 

Judith [ preske plorante, quale se ta vizito esis 
humiligo personal ] Ma pro quo irar adibe? 

Anderson [grave] Nu, omnu dicas, ke mayoro 
Swindon facos to quon il facis en Springtown—punisos 
ul infama revolucionero, quale il nomas ni, kom 
exemplo. II ibe kaptis Peter Dudgeon kom la maxim 
mala homo, ed on kredas, ke il hike kaptos Richard 
kom la maxim mala. 

JUDITH. Ma Richard dicis— 

ANDERSON [bonhumore interruptas el] Fi! Richard 
dicis! II dicis to quon il supozis timigor tu e timigor me, 
mea karo. II dicis to quon il forsan (Deo pardonez il!) 
deziras kredar. Esas terorinda, pensar to quon morto 
signifikas por tala viro. Me opinionis, ke me devas 
avertar il. Me livis mesajo por il. 

Judith [plendatre] Qua mesajo? 

ANDERSON. Nur ke me joyoze kunparolos il dum 
instanto pri grava afero por il, e ke, se il vizitus dum 
preterpasar, ni bone aceptus il. 

JUDITH [hororante] Tu invitis ta homo venar adhike! 
Anderson. Yes ya. 

Judith [sideskas e tordas la manui] Me esperas, ke il 
ne venez! Ho, me pregas, ke il ne venez! 

ANDERSON. Pro quo? Ka tu ne volas il esar avertita? 

Judith. II ja komprenas sua danjero. Ho, Tony, kad 
esas desyusta odiar blasfemanto e fripono? Me ya odias 
ilu. Me ne povas obliviar ilu: me savas, ke il kunportos 
noco. II insultis tu: il insultis me: il insultis sua matro. 

Anderson [kapricoze] Nu, karo, ni pardonez il; e tale 
lo ne importas. 

JUDITH. Ho, me savas, he esas neyusta odiar irgu; ma 

ANDERSON [iras ad el per humuroza tenereso ] Nu, 
karo, tu ne es tante mala kam tu supozas. La maxim 
mala peko kontre nia kunenti ne esas odiar li, ma esar 
indiferenta pri li; olta esas l’esenco di nehumaneso. 
Omnakaze, mea karo, se tu atencoze observus homi, tu 
surprizesus deskovrar quante odiar similesas amar. [El 
tresayas, stranje emocigita—mem konsternata. II esas 
amuzata ]. Yes: me esas tote serioza. Pensez pri la 
maniero per qua uli de nia amiki mariajita tormentas 
l’una l’altra, akuzas l’una l’altra, esas jaluza l’una pri 
l’altra, ne toleras ke l’altru esez fora dum un dio, plu 
multe similesas karcer-gardisti e sklav-posedanti kam 
amoranti. Regardez ta sama homi kande li traktas 
l’enemiki: skrupuloza, superba, su-respektinda, 

rezolvema esar nedependanta l’una del altra, prudenta 
per lia parolo l’una a l’altra—fr! ke tu ne ofte opinionis, 
ke se li nur komprenus, li esas plu bona amiki dil 
enemiki kam di lia propra spozi? Ha, esez certa, mea 
karo, tu advere plu multe prizas Richard kam me, se tu 
nur komprenus. He! 

JUDITH. Ho, ne dicez lo: ne dicez lo, Tony, mem 
jokante. Tu ne komprenas, quala sento hororinda lo 
donas. 

ANDERSON [ ridas ] Nu, nu: to ne importas, karo. II 
esas malulo; e tu odias il, quale il meritas. E tu facos la 
teo, ka ne? 

JUDITH [remonstras su] Ho yes, me obliviis. Me igis 
tu vartar tante longe. [El iras al herdo e pozas la bolio- 
krucho por varmeskar]. 

Anderson [iras al armoro e desmetas sua vestono] Ka 
tu reparis la shultro di mea olda vestono? 

Judith. Yes, karulo. [El iras al tablo e pozas la teo 
aden la te-krucho del pleto]. 

Anderson [metas la plu olda vestono qua pendas an 
la armoro e pendigas olta desmetita ] Kad irgu vizitis 
dum ke me esis absenta? 

JUDITH. No, ma— [Ulu frapetas la pordo. Per tresayo 
qua revelas elua intensa nervozeso, el retretas al plufora 
extremajo dil tablo portante la teo e kuliero e klamas ] 
Qua esas? 

Anderson [iras ad el e kurajigante frapetas elua 
shultro ] Es bona, karo, es bona. Lu ne manjos tu, irge 
qua lu esas. [El probas ridetar, preske igas su ploreskar. 
II iras al pordo ed apertas ol. Ibe esas Richard, sen 
surtuto o mantelo ]. Vu darfis levir la klinko ed enirir, 
sioro Dudgeon. Nulu egardas ceremonio che ni. 
[Gastigeme] Enirez. [Richard sensucie eniras e stacas 
apud la tablo, cirkume regardas la chambro per poke 
frunsar la nazo pro la mezotint-kleriko an la parieto. 
Judith regardas nur la teo\. Kad ankore pluvas? [II 
klozas la pordo ]. 

Richard. Pluvas quale l’advera [il e Judith regardas 
l’una l’altra kande el rapide adsupre ed arogante 
regardas ] —me pregas via pardono; ma [montras, ke 
ilua vestono esas humida ] vi vidas—! 

ANDERSON. Desmetez ol, sioro; e lasez ol kelkatempe 
pendar apud la fairo: mea spozino pardonos vua 
kamizo. Judith: adjuntez plusa kulieredo de teo por 
sioro Dudgeon. 

Richard [cinikale regardas il\ La magio di proprieto, 
pastoro! Ka mem vu es polita, nun kande me sucedis al 
domeno di mea patro? 

Judith indignoze forpozas la kuliero. 

Anderson [tote tranquila, ed helpas Richard desmetar 
la vestono ] Me supozas, sioro, ke pro ke vu aceptas mea 
gastigo, vu ne havas tante mala opiniono pri ol. 

Sideskez. [Tenante la vestono, il indikas la sidilo 
stangizita. Richard en sua kamizo mi-kombateme 
regardas il dum instanto; pose, konsentante per 
kapsigno, il agnoskas ke la pastoro vinkis il, e sideskas. 
Anderson forpozas sua propra mantelo en amaso adsur 
la sidilo apud la herdo, e drapiras la vestono di Richard 
sur la dorso dil sidilo]. 

Richard. Me venas, sioro, per vua propra invito. Vu 
livis mesajo, ke vu havas ulo importanta por dicar. 

ANDERSON. Me havas averto quan mea devo 
demandas me donar a vu. 

Richard [rapide staceskas ] Vu volas predikar ye me. 
Pardonez me: me preferas promenar en la pluvo [iras 
vers sua vestono ]. 

ANDERSON [haltigas il\ Ne pavorez, sioro: me ne es 
granda predikero. Vu esas tre sekura. [Richard malgre 
su ridetas. Ilua mieno moleskas: il mem gestas por 
exkuzar su. Anderson, vidante ke il domtas il, nun 
serioze parolas]. Sioro Dudgeon: vu esas endanjerigita 
en ca vilajo. 

Richard. Quala danjero? 

ANDERSON. La danjero di vua onklo. La jibeto di 
mayoro Swindon. 

RlCHARD. Es vu qua es endanjerigita. Me avertis vu— 

Anderson [bonhumore ma autoritatoze interruptas il] 
Yes, yes, sioro Dudgeon: ma la vilajani ne tale 
opinionas. E mem endanjerigita, me havas hike devi 
quin me ne mustas abandonar. Ma vu esas liberulo. Pro 
quo riskar vu? 

RlCHARD. Ka vu opinionas, ke me esus granda 
perdajo, pastoro? 

Anderson. Me opinionas, ke la vivo di homo meritas 
salvo, ad irge qua ol apartenas. [Richard ironioze 

reverencas. Anderson suafoye humuroze reverencas]. Nu: 
vu drinkos teo kun ni, por preventar la kataro, ka ne? 

RlCHARD. Me remarkas, ke la damo Anderson ne tam 
avide urjas kam vu, pastoro. 

Judith [preske sufokata da indigno, quan el expektis 
ke la spozulo partoprenez ed expresez por el kontre omna 
insulto de Richard] Vu esas aceptata pro mea spozulo. 
[El portas la te-krucho al herdo e pozas ol adsur la 
kamen-tabulo]. 

Richard. Me savas, sioro, ke me ne aceptesas pro me 
ipsa. [II staceskas]. Ma me decidas ne manjar hike, 
pastoro. 

Anderson [gaye] Dicez un bona kauzo pro to. 

RlCHARD. Pro ke esas ulo en vu quan me respektas, 
ed olta igas me volar havar vu kom enemiko. 

ANDERSON. Bone dicita. Segun ta kondiciono, sioro, 
me aceptas vua enemikeso od olta di irga viro. Judith: 
sioro Dudgeon restos por teo. Sideskez: la teo bezonas 
kelka minuti por infuzar an la fairo. [Richard 
destranquile regardas cirkum su; pose sideskas, inklinas 
la kapo por celar konvulsanta bufo dil fauco]. Me jus 
dicis a mea spozino, sioro Dudgeon, ke enemikeso— [El 
sizas ilua manuo ed implorante regardas il, per intenseso 
qua quik haltigas il]. Nu, nu, me ne darfas parolar, me 
komprenas; ma lo esis nulo qua igus ni esar plu mala 
amiki—enemiki, me volas dicar. Judith esas vua grand 
enemiko. 

RlCHARD. Se omna mea enemiki similesus la damo 
Anderson, me esus la maxim bona Kristano en 
Amerika. 

Anderson [komplezesas, e frapetas elua manuo] Ka 
tu audas, Judith? Sioro Dudgeon savas quale 
komplimentar. 

La klinko esas levita extere. 

Judith [tresayas] Qua esas? 

Christy eniras. 

Christy [haltas e regardegas Richard] Ho, ka tu es 
hike? 

RlCHARD. Yes. Forirez, folulo: damo Anderson ne 
volas aceptar la tota familio por teo. 

CHRISTY [plufore eniras ] Matro es tre malada. 

RlCHARD. Nu, kad el deziras vidar me? 

CHRISTY. No. 

RlCHARD. Tale me supozis. 

Christy. E1 volas vidar la pastoro—quik. 

JUDITH [ adAnderson ] Ho, ne ante ke tu drinkez teo. 

ANDERSON. Me plu multe juos ol rivenonte, karo. [II 
iras por sua mantelo\. 

CHRISTY. Ne pluvas. 

Anderson [faligas la mantelo e prenas sua chapelo 
del parafairo ] Ube esas vua matro, Christy? 

CHRISTY. Che onklulo Titus. 

ANDERSON. Ka vu queris la mediko? 

CHRISTY. No: el ne dicis lo. 

ANDERSON. Quik irez adibe: me rajuntos vu ye lua 
solio. [Christy turnas su por ekirar ]. Vartez instante. 
Vua fratulo certe anxias saveskar pri la partikularaji. 

RlCHARD. Ba! ne me: lu ne savas; e me ne interesesas. 
[Violentoze ] Forirez, stupido. [Christy ekkuras. Richard 
pluse dicas, kelke shamante ] Ni saveskos sat balde. 

Anderson. Nu, vu forsan permisos me ipsa adportar 
la novajo. Judith: bonvole donez la teo a sioro 
Dudgeon, ed igez il restar hike til ke me rivenos. 

JUDITH [pala e tremanta] Ka me mustas— 

ANDERSON [prenas elua manui ed interruptas el por 
celar elua agito ] Mea karo: ka me darfas fidar a tu? 

JUDITH [per kompatinda esforco meritar iluafido ] Yes. 

Anderson [presas elua manuo a sua vango ] Vu ne 
atencos du oldi quale ni, sioro Dudgeon. [Iras] Me ne 
dicos bona nokto: vu esos hike kande me rivenos. 
[Ekiras ]. 

Li regardas il preterpasar la fenestro, pose mute 
regardas l’unu l’altru, tote konsternata. Richard, 
remarkante la tremo di elua labii, unesme kalmeskas. 

RlCHARD. Sioro Anderson: me tote komprenas la 
naturo di vua opinioni pri me. Me ne intruzos. Bona 
nokto. [Itere il iras vers la kameno por sua vestono]. 

Judith [interpozas su inter il e la vestono] No, no. Ne 
irez: me pregas, ne irez. 

Richard [krude] Pro quo? Vu ne volas me esar hike. 

Judith. Yes, me— [Tordas la manui pro desespero] 
Ho, se me vere parolus, vu uzus lo por tormentar me. 

Richard [indignoze] Tormentar! Quale vu darfas 
dicar lo? Ka vu expektas me restar pos to? 

Judith. Me volas ke vu restez; ma [subite furias 
kontre il quale iracoza puerino] ne pro ke me prizas vu. 

RlCHARD. Ho, ya! 

JUDITH. Yes: me plu preferus vu irar kam 
miskomprenar me. Me odias e timas vu; e mea spozulo 
savas lo. Se vu ne asistos kande il rivenos, il supozos, 
ke me desobediis il e forsendis vu. 

RlCHARD [ironioze] Dum ke fakte, vu esis advere 
tante benigna e gastigema e charmanta, ke me nur 
volas forirar pro pura obstino, yes! 

Judith ne povas tolerar lo e sideskas sur sidilo e 
ploreskas. 

RlCHARD. Haltez, haltez, haltez, me dicas. Ne facez lo. 
[Pozas un manuo an la sino quaze an vunduro] II tordis 
mea kordio per esar viro. Ka vu mustas lacerar ol per 

esar muliero? Kad il ne levis vu adsuper mea insulti, 
quale il levis su ipsa? [El cesas plorar e kelke kalmeskas, 
regardas il per timida kuriozeso ]. Nu: to es bona. 
[Simpatioze] Vu nun standas plu bone, ka ne? [II 
kurajigante pozas un manuo adsur elua shultro. El quik 
superbe staceskas e defiante regardas il. II quik 
rikomencas la kustumala tono sardonika ]. Ha, es plu 
bona. Vu esas itere vu ipsa: anke Richard. Nu, ka ni 
drinkos teo quale kalma e respektinda duo, e vartos la 
riveno di vua spozo? 

Judith [kelke shamanta ] Bonvole. Me—me regretas 
esir tante fola. [El inklinas su por prenar la plado de 
pano rostita del parafairo]. 

RlCHARD. Me regretas, pro vu, ke me esas—to quon 
me esas. Permisez me. [II prenas la plado de el e portas 
ol al tablo]. 

JUDITH [sequas portante la te-krucho] Ka vu sideskos? 
[II sideskas an Vextremajo dil tablo maxim proxima al 
armoro. Ibe esas plado e kultelo. L’altra plado esas pozita 
apud ol: ma Judith restas ye la fora extremajo dil tablo, 
apud lafairo, e sideskas ibe; el tiras la pleto a su]. Ka vu 
deziras sukro? 

RlCHARD. No: ma multa lakto. Permisez me donar 
pano a vu. [II pozas pano adsur la duesma plado e 
transdonas ol per la kultelo. L’ago montras, ke il bone 
komprenas, ke el evitis sua kustumala plaso por esar tam 
for il kam posible]. 

Judith [ceremoniale] Danko. [El transdonas la teo]. 
Bonvole servez vu. 

Richard. Danko. [II pozas pano adsur sua propra 
plado; ed el ekvarsas teo por su]. 

Judith [remarkas, ke il manjas nulo]. Ka vu ne prizas 
olta? Vu manjas nulo. 

Richard. Nek vu. 

JUDITH [ nervoza ] Me nultempe prizis teo. Bonvole ne 
atencez me. 

Richard [revante cirkumregardas ] Me pensas. Es 
stranja por me. Me povas vidar la beleso e tranquileso 
di ca hemo. Me opinionas, ke me nultempe esis tam 
tranquila kam cainstante; ma me bone savas, ke me 
nultempe povus habitar hike. Ne esas en mea naturo, 
me supozas, esar domestikigita. Ma ol es tre belega; ol 
es preske santa. [II meditas dum instanto, pose nelaute 
ridas]. 

JUDITH [quik] Pro quo vu ridas? 

RlCHARD. Me pensis, ke se ul nekonocato nun enirus, 
lu supozus ni esar spozulo e spozino. 

Judith [ofensita] Vu volas dicar, me supozas, ke vu 
es plu proxim a mea evo kam il. 

Richard [astonata da ca dicajo ne-expektita] Me nule 
pensis tala pensajo. [Itere sardonika] Me komprenas, ke 
esas altra parto di joyo hemal. 

Judith [iracoza] Me preferas havar spozulo quan 
omnu respektas kam— kam— 

RlCHARD. Kam la dicipulo dil diablo. Vu es justa; ma 
me darfas dicar, ke vua amoro helpas il esar bonulo, 
quale vua odio helpas me esar malulo. 

Judith. Mea spozo esis tre bona a vu. II pardonis vua 
insulti ed esforcas salvar vu. Ka vu ne povas pardonar 
il pro esar tante plu bona kam vu? Quale vu audacas 
minvalorigar il per pozar vu en ilua plaso? 

Richard. Ka me facis lo? 

JUDITH. Yes, ton vu facis. Vu dicis, ke se irgu enirus, 
lu konsiderus ni kom spozulo e— [El haltas terorigita, 
dum ke trupo de soldati marchas exter la fenestro]. 
L’Angla soldati! Ho, quon li— 

Richard [askoltas] Shut! 

VOCO [ extere] Haltez! Quar extere: du adinterne kun 
me. 

Judith mi-staceskas, askoltas e regardas per larja okuli 
Richard, qua prozatre prenas sua taso e drinkas la teo 
kande la klinko levesas per lauta klikto, ed Angla 
serjento eniras la chambro kun du soldati, qui postenizas 
su ye la pordo. Lu rapide venas al tablo adinter li. 

La Serjento. Me regretas perturbar vu, siorino. 
Devo! Anthony Anderson: me arestas vu per la nomo 
di rejo George kom revolucionero. 

Judith [indikas Richard] Ma lu ne esas— [II rapide 
regardas el per feratra vizajo. El hastante kovras sua 
boko per Vindikanta manuo e timoze regardegas]. 

La Serjento. Nun, pastoro: metez vua vestono e 
venez. 

Richard. Yes: me venos. [II staceskas e pazas vers sua 
propra vestono; rimemoras e, la dorso vers la serjento, 
lente regardas la chambro sen movar la kapo til ke il 
vidas la nigra vestono di Anderson, qua pendas del 
armoro. II kalme iras ad ol; prenas ol; e metas ol. La 
nociono pri il kom pastoro amuzas il: il regardas la nigra 
maniko e ruzeme ridetas ye Judith; elua blanka vizajo 
montras, ke el penoze baraktas por komprenar, ne 
l’amuzo, ma la hororo dil situeso. II turnas su vers la 
serjento, qua pluproximeskas portante manoto celita dop 
su, e lejere dicas] Ka vu ultempe arestis viro di mea 
mestiero, Serjento? 

La Serjento [instintale respektanta, pri la nigra 
vestono ed anke pri la politeso di Richard] Nu, no, sioro. 
Adminime, nur armeo-kleriko. [Montras la manoto]. 
Me regretas, sioro; ma devo— 

Richard. Sat bona, Serjento. Nu, me ne shamas pro 
to: me multe dankas vu pro l’exkuzo. [II extensas sua 
manui\. 

Serjento [ne aceptas l’ofro\ Kom una jentilulo ad 
altra, sioro. Ka vu ne deziras parolar a vua spozino, 
sioro, ante irar? 

RlCHARD [ridetas\ Ho, ni itere renkontros ante—ka 
ne? [to signifikas, ‘ante ke vi pendigos me’\. 

Serjento [laute kun ostentema gayeso\ Ho, 
komprenende, komprenende. Nul kauzo por ke la damo 
destranquileskez su. Ma— [per nelauta voco nur por 
Richard\ vua lasta oportunajo, sioro. 

Li signifikante regardas l’una l’altra dum instanto. 
Pose Richard profunde exhalas e turnas su vers Judith. 

Richard [tre klare\ Mea karino. [El regardas il, 
kompatinde pala, ed esforcas respondar, ma ne povas— 
anke esforcas proximeskar ad il, ma ne fidas a sua 
kapableso stacar sen suporto dil tablo\. Ca galantulo 
esas sat bona permisar a ni instanto por adiar. [La 
serjento delikate retretas a sua soldati ye la pordo\. II 
esforcas protektar vu de lo vera; ma tu plu bone 
saveskez. Ka tu askoltas me? [El afirmas per kapsigno\. 
Ka tu komprenas, ke me iras a morto? [El afirmas per 
kapsigno ke el komprenas\. Rimemorez, ke tu mustas 
trovar nia amiko qua jus esis kun ni. Ka tu komprenas? 
[El afirmas per kapsigno\. Igez lu sekure forirar de 
noco. Per tua vivo, ne lasez il saveskar pri mea danjero; 
ma se il ya saveskus, dicez ad il, ke il ne povas salvar 
me: li pendigus il; e li ne indulgus me. E dicez ad il, ke 
me esas tam ferma en mea religio kam il en ilua 
propra, e ke il povas fidar a me til morto. [II turnas su 
por irar, vidas ke la serjento spektas e semblas kelke 
suspektar. II pensas e pose, espritoze turnante su a Judith 

kun rideto qua ruptas sua seriozeso, dicas ] E nun, mea 
karino, me timas, ke la serjento ne kredos ke tu amoras 
me quale spozino, sen ke tu donos un kiso ante ke me 
iros. 

II proximeskas ad el ed extensas la manui. El livas la 
tablo e preske falas aden ilua embraco. 

JUDITH [sufokata dal vorti] Me devas— esas ocido— 

RlCHARD. No: nur un kiso [nelaute ad el\ pro il. 

Judith. Me ne povas. Tu mustas— 

Richard [embracas el pro kompat-impulso pro elua 
ditreso] Mea kompatindino! 

Judith per subita povo embracas il; kisas il; ed 
esvanas, falante de ilua brakii til la pavimento quale se 
la kiso mortigis el. 

RlCHARD [rapide irante al serjento] Nun, Serjento: 
quik, ante ke el rikoncieskos. La manoto. [II extensis la 
manui]. 

Serjento [enposhigas ol] Nenecesa, sioro. Adinter ta 
du, me pregas. [La soldati pozas su, l’una avan Richard 
e l’altra dop il. La serjento apertas la pordo]. 

RlCHARD [lastafoye regardas la domo] Adio, spozino; 
adio, hemo. Mutigez la tamburi, e rapide marchez! 

La serjento signifas al avana soldato ke lu marchez. Li 
rapide ekmarchas. ***************** Kande 
Anderson rivenas de sioro Dudgeon, il astonesas trovar 
ke la chambro esas semblante vakua e preske tote 
obskura ecepte la brileto dil fairo; nam un del kandeli 
konsumesas e Valtra preske mortas. 

ANDERSON. Nu, quo es—? [Vokas] Judith, Judith! [II 
askoltas: nula respondo]. Hm! [II iras al armoro; prenas 
kandelo del tirkesto; acendas ol per la flagreto dil 
mortanta kandelo sur la tablo; ed astonate regardas la 
netushita repasto. II pozas la kandelo aden la kandeliero; 

desmetas sua chapelo; e perplexe gratas la kapo. Ca ago 
igas il unesmafoye regardar la pavimento; ed ibe il vidas 
Judith senmova, l’okuli klozita. II kuras ad el e squatas 
ad el, levas elua kapo]. Judith. 

Judith [vekas; nam l’esvano divenabis la dormo di 
exhausteso pos sufro ] Yes. Ka tu vokis? Quo eventas? 

ANDERSON. Me jus eniris e trovis tu hike jacante, la 
kandeli konsumita e la teo ekvarsita e kolda. Quo 
eventis? 

Judith [ankore vagas] Me ne savas. Ka me dormis? 
Me supozas— [El perplexe haltas ]. Me ne savas. 

Anderson [jemas\ Cielo pardonez me, me livis tu 
sola kun ta fripono. [Judith rimemoras. Kun agonianta 
krio, el sizas ilua shultri e tranas su a la pedi dum ke il 
staceskas kun el. II tenere embracas el\. Mea 
kompatindino! 

Judith [frenezioze tenas il\ Quon me facez? Ho mea 
Deo, quon me facez? 

ANDERSON. Ne suciez, ne suciez, mea karisimo: esis 
mea kulpo. Nu: tu nun es sekura; e tu ne domajesas, ka 
ne? [II liberigas el, por probar, kad el povas stacar\. Yen: 
to es bon, to es bon. Se tu nur ne domajesas, nulo altra 
importas. 

JUDITH. No, no, no: me ne domajesas. 

ANDERSON. Danko al Cielo pro to! Nun venez: 
[duktas el al stangizita sidilo e sidigas el\ sideskez e 
repozez: tu povas dicar omno morge. O [miskomprenas 
elua ditreso\ tote ne dicos, se tu anxias. Nu, nu! [Gaye\ 
Me facos fresha teo: to rifortigos tu. [II iras al tablo e 
vakuigas la te-krucho aden la forjetajuyo\. 

Judith [per voco anxioza\ Tony. 

Anderson. Yes, karo? 

JUDITH. Ka tu supozas, ke ni nun nur sonjas? 

Anderson [anxiante regardas el dum instanto, 
quankam il duras ferme e gaye pozar nova teo aden la 
krucho ] Forsan, karo. Ma tu devas samtempe sonjar pri 
tasedo de teo. 

Judith. Ho, cesez, cesez. Tu ne savas— [Distraktata, 
el kovras la vizajo per tensa manui ]. 

Anderson [cedas su ad anxio ed iras ad el\ Mea karo, 
quo esas? Me ne povas pluse subisar: tu mustas dicar. 
Esis tote mea kulpo: me esis dementa fidar ad il. 

JUDITH. No: ne dicez lo. Tu ne mustas dicar lo. II— ho 
no, no: me ne darfas. Tony: ne parolez a me. Prenez 
mea manui—amba manui. [II astonate prenas li\. Igez 
me pensar pri tu, ne pri ilu. Esas danjero, terorinda 
danjero; ma la danjero esas la tua; e me darfas durar 
pensar pri ol: me ne povas, ne povas: mea mento 
sempre retroiras ad ilua danjero. II esez salvata—no: tu 
esez salvata: tu, tu, tu. [El saltante staceskas quale se 
por facar ulo, irar adulloke, klamas\ Ho Cielo, helpez 
me! 

Anderson [duras sidar e tenar elua manui per 
kalmeso rezolvema ] Kalme, kalme, mea karo. Tu es tote 
distraktata. 

Judith. Ya, tu es justa, forsan. Me ne savas to 
facenda. Me ne savas to facenda. [Liberigas elua 
manui\. Me mustas salvar ilu. [Anderson timigite 
staceskas dum ke el frenezioze kuras al pordo. 01 
apertesas avan el da Essie, qua anxioze enhastas. Ta 
surprizo esas tante desagreabla por Judith, ke el 
rikoncieskas. Elua voco esas akuta ed iracoze 
demandanta ] Quon tu volas? 

ESSIE. On dicis, ke me venez a vu. 

ANDERSON. Qua dicis? 

Essie [regardegante il quale se ilua prezenteso astonas 
el\ Ka vu es hike? 

Judith. Komprenende. Ne esez fola, puero. 

ANDERSON. Dolce, karo: tu timigos el. [Iras adinter 
eli\ Venez adhike, Essie. [El iras ad il\. Qua sendis tu? 

ESSIE. Dick. II sendis mesajo a me per soldato. Me 
mustas quik venar adhike e facez irge quan siorino 
Anderson demandas. 

ANDERSON [komprenante\ Soldato! Ha, me nun 
komprenas! Li arestis Richard. [Judith desesperante 
gestas\. 

ESSIE. No. Me questionis la soldato. Dick es sekura. 
Ma la soldato dicis, ke vu esis kaptita. 

Anderson. Me! [Perplexa, il turnas su a Judith por 
expliko\. 

Judith [dolce\ Es bona, karulo: me komprenas. [Ad 
Essie\ Danko, Essie, pro venir: ma me ne nun bezonas 
tu. Tu darfas irar adheme. 

Essie [suspektante\ Ka vu es certa, ke Dick ne es 
kaptita? Forsan il demandis, ke la soldato dicez ke esis 
la pastoro. [Anxioze\ Siorino Anderson: ka vu supozas 
esas tale? 

ANDERSON. Parolez vere se esas tale, Judith. El 
saveskos del unesma vicino renkontrata en la strado. 
[Judith forturnas su e kovras sua okuli per la manui\. 

Essie [ululas\ Ma quon li facos pri ilu? Ho, quon li 
facos pri ilu? Ka li mortigos ilu? [Judith konvulsante 
trepidas e violentoze sideskas adsur la sidilo uzata da 
Richard an la tablo\. 

Anderson [frapetas la shultro di Essie por konsolacar 
el\ Me esperas, ne. Me esperas, ne. Forsan, se tu es tre 
kalma e pacienta, ni ulmaniere helpos il. 

Essie. Yes—helpar il—yes, yes, yes. Me esos bona. 

ANDERSON. Me mustas quik irar ad il, Judith. 

Judith [ saltante staceskas ] Ho no. Tu mustas forirar 
—irar adfore, ad irga sekura loko. 

Anderson. Fi! 

Judith [ pasionoze ] Ka tu volas mortigar me? Ka tu 
supozas, ke me toleros vivar dum multa dii dum ke 
omna frapo an la pordo—omna pedpazo—konvulsigos 
me pro teroro? vigilar dum nokti pro teroro, 
askoltante, ka li venas por arestar tu? 

Anderson. Ka tu supozas, ke esus plu bona savar, ke 
me fugis mea posteno pro l’unesma danjero? 

Judith [bitre] Ho, tu ne iros. Me savas lo. Vu restos; 
e me dementeskos. 

ANDERSON. Mea karo, tua devo— 

Judith [feroce ] Quo importas mea devo? 

Anderson [ shokata ] Judith! 

Judith. Me ya facas mea devo. Me tenegas mea devo. 
Mea devo esas forigar tu, salvar tu, abandonar il ad ilua 
fato [Essie kriachas pro ditreso e falas adsur sidilo apud 
la herdo, taceme singlutante ]. Mea instinto esas sama 
kam la elua—salvar il malgre omno, quankam esus 
tante plu granda ke il mortez! tante plu granda! Ma me 
savas, ke tu facos to quon tu volas, quale il facis to 
quon il volis. Me havas nula povo. [El budeme sideskas 
adsur la stangizita sidilo ]. Me esas nur muliero: me 
povas facar nulo ma sidar e sufrar. Ma, dicez ad ilu, ke 
me esforcis salvar tu—ke me esforcis tam forte posible 
salvar tu. 

ANDERSON. Mea karo, me timas, ke il plue pensas pri 
sua propra danjero kam pri la mea. 

JUDITH. Haltez: o me odios tu. 

Anderson [ remonstras ] Nu, nu, nu! Quale me darfas 
livar tu, se tu tale parolas? Tu es tote senraciona. [II 
turnas sur ad Essie]. Essie. 

Essie [avide staceskas e vishas Vokuli ] Quo? 

ANDERSON. Vartez extere dum minuto, quale bonino: 
sioro Anderson ne bone standas. [Essie semblas 
dubitar ]. Ne timez: me balde venos a tu; e me iros a 
Dick. 

ESSIE. Ka vu ya iros ad ilu? [ Susuras ] Vu ne lasos el 
preventar vu? 

ANDERSON [ridetas] No, no; es bona. Es bona. [El 
ekiras ]. Esez bonino. [II klozas la pordo e retroiras a 
Judith :]. 

Judith [sidas—rigide] Tu iras a tua morto. 

ANDERSON [gaye] Do me iros en mea maxim bona 
vestono, karo. [II iras al armoro desmetante sua 
vestono]. Ube—? [II regardegas la vakua stifto dum 
instanto; pose rapide regardas la herdo; pazegas ad ol; 
levas la vestono di Richard]. Nu, mea karo, semblas ke il 
iris en mea maxim bona vestono. 

JUDITH [senmova] Yes. 

Anderson. Ka la soldati eroris? 

JUDITH. Yes: li eroris. 

Anderson. II devis informir li. Kompatindulo, il tro 
anxiis, me supozas. 

JUDITH. Yes: il devis informir li. Anke me devis. 

Anderson. Nu, esas tre perplexiganta—preske drola. 
Esas stranja, quale ta trivialaji frapas on mem dum la 
maxim— [II tacas e metas la vestono di Richard]. Me 
mustas portar la vestono ad il. Me savas to quon il 
dicos— [imitas la sardonika maniero di Richard] ‘Vu 
sucias pri mea anmo, pastoro, ed anke pri vua maxim 
bona vestono.’ Ka ne? 

JUDITH. Yes, exakte to il dicos a tu. [Vakue]. Ne 
importas: me nultempe itere vidos o tu od ilu. 

Anderson [kurajigante] Ho, fi, fi, fi! [II sideskas apud 
el]. Ka talmaniere tu satisfacas tua promiso, ke me ne 
shamez pro mea brava spozino? 

JUDITH. No: talmaniere me falias ol. Me ne povas 
satisfacar mea promisi ad ilu: pro quo me devas 
satisfacar mea promisi a tu? 

Anderson. Ne parolez tante stranje, mea karo. To 
semblas nesincera. [El taceme e nedeskripteble 
reprochante regardas il]. Yes, karo, sensencajo esas 
sempre nesincera; e mea karo parolas sensencaji. Pura 
sensencaji. [Elua vizajo obskureskas per muta obstino. 
El rigide regardegas adavane e ne itere regardas il, 
absorbita da la fato di Richard. II studias elua vizajo; 
vidas, ke la kurajigo ne efikis; cedas su, ne plus esforcas 
celar sua anxio]. Me deziras saveskar to quo tante 
timigis tu. Kad esis lukto? Kad il kombatis? 

JUDITH. No. II ridetis. 

ANDERSON. II konocis sua danjero, ka tu supozas? 

Judith. II konocis la tua. 

ANDERSON. La mea! 

JUDITH [monotone] II dicis, ‘Igez il sekure forirar de 
noco.’ Me promisis: me ne povas satisfacar mea 
promiso. II dicis, ‘Per tua vivo, ne lasez il saveskar pri 
mea danjero.’ Me parolis pri ol a tu. II dicis, ke se tu 
saveskus lo, tu ne povus salvar il—ke li pendigos il e ne 
indulgos tu. 

Anderson [staceskas pro jeneroza indigno] E tu 
supozas, ke me permisus viro havanta tante multa 
boneso mortar quale hundo, kande kelka vorti forsan 
igus il mortar quale Kristano. Me shamas pri tu, Judith. 

JUDITH. II esos tam ferma en sua religio kam tu en 
tua propra; e tu darfas fidar ad il til morto. Ton il dicis. 

Anderson. Deo pardonez il! Quon altre il dicis? 

JUDITH. II dicis adio. 

Anderson [nervoze iras avane e retroe pro sucio ] 
Kompatindulo, kompatindulo! Tu adiis il per benigneso 
e karitato, Judith, me esperas. 

JUDITH. Me kisis il. 

ANDERSON. Quo! Judith! 

Judith. Ka tu es iracoza? 

ANDERSON. No, no. Tu esis justa: tu esis justa. 
Kompatindulo, kompatindulo! [Multe ditresigita ] Esar 
mortale pendigita tale ye ilua evo! Ka li lore forduktis 
il? 

JUDITH [fatigita] Tu esis hike: to es la sequanta 
instanto quan me rimemoras. Me supozas, ke me 
esvanis. Nun adiez me, Tony. Me forsan itere esvanos. 
Me volas mortar. 

ANDERSON. No, no, mea karo: tu mustas kalmeskar 
ed esar racionoza. Esas nula danjero por me—tote nula 
danjero. 

JUDITH [ solene ] Tu iras a tua morto, Tony—certa 
morto, se Deo permisas, ke inocenti esez mortigita. Li 
ne permisos tu vidar ilu: li arestos tu saminstante 
kande tu dicos tua nomo. Esis por tu ke la soldati venis. 

Anderson [astonegita] Por me!!! [II facas pugni; la 
kolo dikeskas; la vizajo redeskas; la karnoza okul-poshi 
esas injektita per varmega sango; la paco-homo 
desaparas, transfigurata aden iracema e timenda milito- 
viro. Ma el ne ja ekiras Vabsorbo por regardar il: elua 
regardo ferme reflektas lafermeso di Richard]. 

Judith. II remplasis tu: il mortos por salvar tu. Pro to 
il iris en tua vestono. Pro to me kisis il. 

Anderson [explozas] Sango e karno! [Ilua voco esas 
rauka e dominacanta, ilua gesto plena de energio brutal ]. 
Nun! Essie, Essie! 

Essie [ enkuras ] Yes. 

ANDERSON [impetueme] Irez tam rapide posible al 
albergo. Dicez a li, ke li selizez la maxim rapida e 
maxim forta kavalo quan li havas [Judith anhelante 
staceskas e nekredeme regardegas il]— la kastanea 
kavalino, se el es fresha—sen ajorno. Irez aden la 
stablo-korto e dicez al negrulo ibe, ke me donos ad il 
arjenta dolaro se la kavalo es pronta kande me venos, e 
ke me quik sequas tu. Irez. [Ilua energio flugigas Essie 
ek la chambro. II sizas sua kavalko-boti; hastas kun li al 
sidilo an la herdo; komencas metar li]. 

Judith [nekapabla kredar tale pri il] Tu ne iras ad il! 

Anderson [okupata pri la boti] Iras ad il! Quon bona 
to facus? [Grunas a su violentoze tranante Vunesma 
boto adsur la pedo] Me iros a li, ton me facos. [A Judith, 
impereme] Portez a me la pistoli: me havos li. E 
pekunio, pekunio: me volas pekunio—omna pekunio 
en la domo. [II grunas metante l’altra boto] Granda 
satisfaco, havar me kom kompanulo ye la jibeto. 
[Sucesas metar la boto]. 

Judith. Ka tu do abandonas il? 

ANDERSON. Tacez, muliero; ed adportez la pistoli. [El 
iras al armoro ed ekprenas ledra zono havanta du pistoli, 
pudro-korno, e sako de kugli adjuntita. El jetas ol adsur 
la tablo. Pose el klefapertas tirkesto en Varmoro ed 
ekprenas burso. Anderson sizas la zono e metas ol, 
dicante] Se li supozis il esar me pro mea vestono, 
forsan li supozos me esar il pro la ilua. [tiras la zono 
porfitigar ol]. Ka me es simila ad il? 

Judith [turnas su portante la burso ] Hororinde 
nesimila. 

Anderson [sizas la burso de el e vakuigas ol adsur la 
tablo ] Hm! Ni vidos! 

Judith [senpove sideskas ] Valoras pregar, Tony, ka tu 
supozas? 

Anderson [kontas la pekunio ] Pregar! Ka ni povas 
pregar la kordo di Swindon de la kolo di Richard? 

Judith. Deo forsan moligus la kordio di Swindon. 

ANDERSON [desestimante—enposhigas manuedo de 
moneti] Do lasez il. Me ne es Deo; e me mustas laborar 
altramaniere. [Judith anhelas pro ta blasfemo. II jetas la 
burso adsur la tablo ] Retenez olta. Me prenis 25 dolari. 

Judith. Ka tu mem oblivias, ke tu es pastoro? 

Anderson. Pastoro esez d— fi! Mea chapelo: ube la 
chapelo? [II sizas chapelo e mantelo, tre hastoze metas li 
amba\. Nun askoltez, tu. Se tu povas parolar kun il per 
fingar esar ilua spozino, dicez ad il, ke il tacez til jorno: 
to donos a me sat multa tempo. 

Judith [ solene\ Tu darfas fidar ad il til morto. 

Anderson. Tu es folo, folo, Judith. [Dum instanto 
haltigas ilua hasto e parolas kelke simile ad ilua olime 
kalma e solena fermeso\ Tu ne konocas tua spozulo. 
[Essie rivenas. II quik saltas ad el\. Nu: ka kavalo es 
pronta? 

Essie [anhelante\ Ol esos pronta kande vu venos. 

ANDERSON. Bonege. [II iras vers la pordo\. 

Judith [staceskas e nevoluntante extensas la brakii ad 
il\ Ka tu ne adios? 

Anderson. E disipas plusa mi-minuto! Ba! [II 
ekhastas quale avalancho\. 

Essie [hastas a Judith] II iras por salvar Richard, ka 
ne? 

JUDITH. Por salvar Richard! No: Richard salvis il. II 
iras por salvar su ipsa. Richard mustas mortar. 

Essie kriachas pro teroro e falas a la genui, celas sua 
vizajo. Judith, sen atencar el, rigide regardegas avan el 
la viziono di mortanta Richard. 

AKTO III 


Frue dum la sequanta matino ye la stabeyo Britaniana 
en Vurbo-domo, la serjento klefapertas la pordo di mikra 
e vakua varteyo panelizita, ed invitas Judith enirar. El 
subisis mala nokto, probable kelke deliris; nam mem en 
la realeso di kolda jorno, elua regardego rivenas kande el 
neforte atencas. 

La serjento opinionas, ke elua sentimento honorizas el, 
e simpatias per maniero kurajigante milital. Esante bela 
homo vanitatoza pro sua uniformo e sua rango, lu 
supozas su esar apta por respekteme konsolacar el. 

Serjento. Vu povas kalme kunparolar il hike, sioro. 

JUDITH. Ka me longe vartos? 

SERJENTO. No, sioro, ne un minuto. Ni inkluzis il en 
la karcero dum la nokto; ed il jus esis duktita adhike 
por la militala tribunalo. Ne suciez, sioro: il dormis 
quale puero, e manjis bonega dejuno. 

Judith [ astonata ] II esas gaya! 

Serjento. Tote bonega, sioro. La kleriko vizitis il 
hiere nokte; ed il ganis dek-e-sep shilingi de lu per lud- 
karti. II spensis ol inter ni quale perfekta jentilulo. 
Devo es devo, sioro, komprenende; ma hike vu es inter 
amiki. [La pedpazi di du soldati proximeskanta audesas ]. 
Yen: me supozas, ke il venas. [Richard eniras sen marki 

di sucio o kapteso en sua su-teno. La serjento signifas per 
kapsigno ye la du soldati e montras la chambro-klefo a li 
en sua manuo. Li ekiras ]. Vua bona damo, sioro. 

Richard [iras ad el\ Quo! Mea spozino. Mea adorato. 
[II prenas elua manuo e kisas ol per perversa ed 
humuroza galanteso\. Quante longe vu permisas a 
chagrenanta spozulo por adiar, Serjento? 

SERJENTO. Tam longe posible, sioro. Ni ne trublos vu 
til ke la tribunalo sideskos. 

RlCHARD. Ma la kloko sonigesis. 

Serjento. Yes ya, sioro; ma esas ajorno. Generalo 
Burgoyne jus arivis—Jentilulo-Jonny, quale ni nomas il, 
sioro—ed il ne cesos kritikachar pri omno ante la 
duimo dil kloko, adminime. Me konocas il, sioro: me 
servis sub il en Portugal. Vu darfas expektar duadek 
minuti, sioro; e se vu permisos, me ne disipos pluso de 
li. [Lu ekiras, klefklozas la pordo. Richard quik cesas sua 
gaya maniero e turnas su vers Judith kun afabla 
sincereso\. 

RlCHARD. Sioro Anderson: ca vizito es tre benigna. E 
quale vu standas pos ta nokto? Me mustis livar vu ante 
ke vu rikoncieskis; ma me sendis mesajo ad Essie, ke el 
irez e sorgez vu. Kad el komprenis la mesajo? 

JUDITH [anhelante ed urjante\ Ho, ne pensez pri me: 
me ne venis por parolar pri me. Ka li advere—ka li— 
[signifikas ‘mortigantependigos vu’\? 

RlCHARD [kapricoze\ Ye dimezo akurate. Adminime, 
ye ta kloki li mortigis onklo Peter. [El tremas\. Ka vua 
spozo esas sekura? Kad il fugis? 

Judith. II ne plus esas mea spozo. 

Richard [larje apertas l’okuli\ Ka? 

JUDITH. Me desobediis vu. Me dicis omno ad il. Me 
expektis, ke il venez adhike por salvar vu. Me volis, ke 
il venez adhike por salvar vu. Vice lo, il forfugis. 

Richard. Nu, ton me intencis il facar. Qua bonajo 
esus facita se il restus? Li nur mortigus ni amba. 

JUDITH [reprocheme fervoroza] Richard Dudgeon: per 
vua honoro, quon vu facabus en ilua situeso? 

RlCHARD. Exakte to quon il facis, komprenende. 

Judith. Ho, pro quo vu ne volas esar simpla kun me 
—honesta e sincera? Se vu esas tante egoista, pro quo 
vu permisis li kaptar vu? 

Richard [gaye] Per mea vivo, sioro Anderson, me ne 
savas. Me questionis me pri lo dum la tota nokto; e me 
povas trovar nula motivo por tale agar. 

Judith. Vu savas, ke vu facis lo pro il, opinionante ke 
il esas plu estiminda homo kam vu. 

RlCHARD [ ridas ] Ho ho! No: to es tre bela motivo, me 
konkordas; ma me ne esas tante modesta. No: ne pro il. 

JUDITH [pos pauzo dum qua el pudoroze regardas il e 
dolorante redeskas] Ka pro me? 

Richard [galante] Nu, partale. Probable partale pro 
vu, kelkete. Vu permisis li kaptar me, omnakaze. 

JUDITH. Ho, ka vu supozas, ke me ne dicis lo a me 
totanokte? Vua morto esos mea kulpo. [Impetueme, el 
donas sua manuo ad il e pluse dicas, per intensa 
sincereso] Se me povus salvar vu, quale vu salvis ilu, 
me facus lo, irge quante kruela esus mea morto. 

RlCHARD [tenas elua manuo e ridetas] Me es tre certa, 
ke me ne permisus vu. 

JUDITH. Ka vu ne komprenas, ke me ya povas salvar 
vu? 

Richard. Quale? Ka per chanjar le mea por vua 
vesti? 

Judith [movas sua manuo por tushar ilua labii ] Ne— 
[qua signifikas ‘Ne jokez’]. No: per dicar al tribunalo 
qua vu advere esas. 

RlCHARD [frunsas la fronto ] Vane: li ne indulgus me; 
e to ruinus la granda parto di ilua oportunajo por 
eskapar. Li rezolvas hodie dominacar ni per exemplo 
sur ta jibeto. Nu, ni dominacez li per demonstrar, ke ni 
povas suportar l’una l’altra til morto. To es l’unika 
forso qua sendos Burgoyne retroe trans l’Atlantiko e 
facos naciono ek Amerika. 

JUDITH [nepaciente] Ho, quon lo importas? 

RlCHARD [ridas] Tro vera: quon lo importas? quon 
irgo importas? Ma viri havas tale stranja nocioni, sioro 
Anderson; e mulieri komprenas lia foleso. 

JUDITH. Mulieri mustas perdar ti quin li amoras pro 
tala nocioni. 

Richard. Eli facile ganas nov amoranti. 

Judith [repugnata] Ho! [Violentoze] Ka vu 
komprenas, ke vu mortigos vu? 

RlCHARD. L’unika homo quan me havas yuro 
mortigar, sioro Anderson. Ne suciez: nula muliero 
perdos sua amoranto per mea morto. [Ridetas] Ho, 
nulu sucios pri me. Ka vu audis, ke mea matro esas 
mortinta? 

Judith. Mortinta! 

RlCHARD. Pro kordiikeso—dum la nokto. Elua ultima 
vorti a me esis elua malediko: me opinionas, ke me ne 
povus subisar elua benediko. Mea altra parenti ne 
multe chagrenos pro me. Essie ploros dum un o du dii; 
ma me provizis el: me facis mea propra testamento 
hiere nokte. 

Judith [rigide, pos kurta silenco] E me! 

Richard [surprizita] Ka vu? 

JUDITH. Yes, me. Ka me ne darfez suciar? 

Richard [gaye e bruske ] Tote ne. Ho, vu hiere tre 
klare expresis vua opinioni pri me. To quo eventis 
forsan moligas vu dum instanto; ma kredez, sioro 
Anderson, vu ne prizas mem un osto en mea pelo od 
haro sur mea kapo. Me esos tam granda descharjo 
hodie ye dimezo kam me esabus hiere ye dimezo. 

Judith [la voco tremas ] Quon me facez por pruvar, 
ke vu eroras? 

RlCHARD. Ne probez. Me kredos, ke vu prizas me 
kelke plu bone kam olime. Me nur dicas, ke mea morto 
ne frakasos vua kordio. 

Judith [preske susuras ] Quale tu savas lo? [El pozas 
la manui adsur ilua shultri ed intense regardas il\. 

Richard [astonegita—divinas lo vera\ Sioro 
Anderson! [La klosho dil vilaj-horlojo sonas la quarimo 
dil kloko. II dominacas su e forpozas elua manui, dicas 
kelke kolde\ Pardonez me: li balde venos por me. Es tro 
tarda. 

JUDITH. Ne es tro tarda. Sumnez me kom atestanto: li 
ne mortigos tu saveskante quante heroatre tu agis. 

Richard [kelke desestimanta ] Ho ya! Ma se me ne 
durus, ube esus la heroismo? Me nur dupigabus li, e 
por to li mortigus me quale hundo. E ya meritite! 

Judith [frenezioze\ Ho, me kredas ke tu deziras 
mortar. 

RlCHARD [obstineme\ Ne, me ne ton deziras. 

Judith. Do pro quo tu ne esforcas salvar tu? Me 
imploras tu—askoltez. Tu jus dicis, ke tu salvis il pro 
me—yes [tenas il dum ke il retroe saltas kun nego-gesto\ 
kelke pro me. Nu, salvez tu pro me. E me iros kun tu al 
fino dil mondo. 

Richard [prenas elua karpi e pozas el kelke for su, 
ferme regardas el\ Judith. 

Judith [anhelas pro delekto audar la nomo\ Yes. 

RlCHARD. Se me dicis—por komplezar vu—ke me 
facis to quon me facis tante poke pro vu, me mentiis 
quale viri sempre mentias a mulieri. Vu savas quante 
me interrelatis viri senvalora—yes, ed anke mulieri 
senvalora. Nu, li omna povis elevar su ad ula boneso e 
benigneso kande li amoreskis [ta vorto venas de il per 
la reala desestimo di puritano\. Lo docis a me, ke me tre 
poke fidez a ta boneso qua nur aparas rede varmega. 
To quon me facis hiere nokte, me facis per kolda sango, 
e suciis ne mem mi-multe pri vua spozo o [senkompate\ 
pri vu [frapita , el febleskas\ kam pri me ipsa. Me havis 
nula motivo e nul intereso: me povas nur dicar, kande 
la questiono venis, ka me prenos mea kolo del kordo di 
mortigisto e pozos ol cirkum to di altru, ke me ne povis 
facar lo. Me ne savas pro quo ne: me vidas, ke me esas 
folo pro ta peni; ma me ne povis e ne povas. Me edukis 
me per esar fidema a la lego di mea propra naturo; e 
me ne povas opozar ol, sive es jibeto sive ne. [El lente 
levis sua kapo e nun direte regardas il\. Me same agabus 
por irg altra viro en la vilajo, o por la spozino di irg 
altra viro. [Liberigas el\ Ka vu komprenas? 

JUDITH. Yes: tu volas dicar, ke tu ne amoras me. 

RlCHARD [repugnata—per feroca desestimo\ Ka nur 
tale vu komprenas? 

JUDITH. Quale altre—quale plu male—me devas 
komprenar? [La serjento frapetas. La frapi ye la pordo 
frapas elua kordio\. Ho, un plusa instanto. [El falante 
genupozas\. Me pregas a tu— 

Richard. Tacez! [Vokas\ Enirez. [La serjento 
klefapertas la pordo. La gardisti esas kun lu\. 

Serjento. Tempo finas, sioro. 

Richard. Tote pronta, Serjento. Nun, mea karino. [II 
esforcas stacigar el\. 

JUDITH [tenas il\ Nur un plusa vorto—me pregas, me 
imploras tu. Lasez me asistar la tribunalo. Me vidis 
mayoro Swindon: lu dicis, ke me esez permisita se tu 
demandus. Tu ya demandos. Lo esas mea ultima 
demando: me nultempe itere demandos irgo de tu. [El 
tenas ilua genuo\. Me pregas ed imploras a tu. 

RlCHARD. Se me facus lo, ka tu tacus? 

Judith. Yes. 

Richard. Ka tu esos fidela? 

Judith. Me esos —[Elploreskas singlutante\. 

Richard [prenas elua brakio por stacigar el\ Nu— 
l’altra brakio Serjento. 

Li ekiras, el konvulsante singlutanta, e subtenata dal 
du viri. 

Dume, la Konsilantareyo esas pronta por la militala 
tribunalo. Ol esas granda ed alta chambro kontenanta 
prezidanto-sidilo meze di ol sub alta baldakino havanta 
orizita krono e maronea kurteni portanta la rejala 
monogramo G.R. Avan la sidilo esas tablo, anke maronee 
drapizita, sur ol klosheto, pezoza inkuyo, e skrib-materii. 
Plura sidili esas an la tablo. La pordo esas dextre del 
sidanto sur la prezidanto-sidilo, kande prezidanto 
asistas: nun ol esas ne-okupata. Mayoro Swindon, pala, 
blonda, tre konciencoze aspektanta viro evanta 45 yari, 
cirkume, skribante sidas an Vextremajo dil tablo, dorso 
vers la pordo. Lu esas sola til ke la serjento anuncas la 
Generalo per nelauta maniero qua sugestas, ke Jentilulo- 
Jonny kelke forte konciigis la trupi pri ilua prezenteso. 

Serjento. La Generalo, sioro. 

Swindon hastoze staceskas. La generalo eniras: la 
serjento ekiras. Generalo Burgoyne evas 55 yari, ed esas 
tre bone prezervata. II esas segunmoda homo, sat galanta 
por facir eminenta mariajo per sekrete forfugar, sat 
espritoza por skriptar sucesoza komedii, sat bone relatas 
l’aristokrataro por juar oportunaji por ganar alta honori 
militala. Ilua okuli, granda, brilanta, komprenanta, ed 
inteligenta, esas ilua maxim remarkinda traito: sen li, 
ilua bela nazo e mikra boko kelke sugestus plu multa 
minuciemeso e min multa forteso kam konvenus 
generalo dil unesma rango. Nun l’okuli esas iracoza e 
tragedial, la boko e naztrui tensa. 

BURGOYNE. Mayoro Swindon, me supozas. 

SwiNDON. Yes. Generalo Burgoyne, se me ne eroras. 
[Li ceremoniale reverencas l’unu al altru ]. Me joyas 
havar vua prezenteso camatine kom suportilo. Ne esas 
tre espritoza afero, mortigar ta kompatinda pastoro. 

Burgoyne [violentoze sideskas adsur la sidilo di 
Swindon ] No, sioro, ne esas. Ol tro honorizas ta kerlo, 
ke vu mortigos lu: quon vu plu multe facus se lu esus 
membro dil Angla Kirko? Martirigo, sioro, esas prizata 
da ta homi: ol esas l’unika moyeno per qua homo 
povas fameskar sen kapableso. Tamen, vu komisis ni 
pendigar lu; e quante plu frue lu pendigesos, tante plu 
bone. 

SwiNDON. Ni aranjis ol por dek-e-du kloki. Nulo 
restas ecepte judiciar. 

Burgoyne [regardas lu kun iraco supresita ] Nulo— 
ecepte salvar via propra koli, forsan. Ka vu recevis la 
raporti de Springtown? 

SwiNDON. Nulo partikulara. La recenta raporti 
satisfacas. 

Burgoyne [astonate staceskas ] Satisfacas, sioro! 
Satisfacas!! [II regardegas lu dum instanto, e pluse dicas, 
per solena intenseso ] Me joyas, ke vu tale konsideras li. 

SwiNDON [ perplexa ] Ka me devas supozar, ke segun 
vua opiniono— 

Burgoyne. Me ne expresas mea opiniono. Me 
nultempe abasas me til ta kustumo di uzar profana 
vorti qua desfortunoze grosigas nia mestiero. Se me 
facus lo, sioro, forsan me povus expresar mea opiniono 
pri la raporti de Springtown—la raporti quin vu 
[severe] evidente ne audis. Quante rapide vu recevas 
raporti de vua suportanti hike?—dum un monato. Ka? 

SwiNDON [ budeskas\ Me supozas, ke la raporti esis 
livrata a vu, sioro, vice a me. Kad esas irgo serioza? 

Burgoyne [prenas raporto ek la posho e montras ol\ 
Springtown esas sizata dal revolucionisti. [II jetas la 
raporto adsur la tablo ]. 

SwiNDON [ konsternata] De hiere! 

Burgoyne. De pos du kloki camatine. Forsan ni esos 
sizata da li ante du kloki morge matine. Ka vu pensis 
lo? 

SwiNDON [ aplomboze ] Pri lo, Generalo, la soldato 
Britaniana bone exekutos sua devo. 

BURGOYNE [ bitre ] E do, me supozas, sioro, ke l’oficiro 
Britaniana ne bezonas exekutar sua propra: la soldato 
Britaniana salvos lu per la bayoneto de omna lua erori. 
Future, sioro, me mustas demandar, ke vu esez kelke 
min jeneroza per la sango di vua soldati, e kelke plu 
jeneroza per vua propra cerebro. 

SwiNDON. Me regretas, ke me ne povas pretendar 
havar vua eminenteso intelektal, sioro. Me nur povas 
agar tam bone kam posible, e fidar al devoco di mea 
samlandani. 

Burgoyne [subite sarkasmatre komplezanta ] Ka me 
darfas questionar, ka vu skriptas melodramo, mayoro 
Swindon? 

SwiNDON [ redeskas ] No, sioro. 

Burgoyne. Tanta domajo! Tanta domajo! 
[Abandonas la tono sarkasmatra e subite serioze 
afrontas lu ] Ka vu irgamaniere komprenas, sioro, ke 
nulo stacas inter ni e destrukto ecepte nia propra 
fanfarono e la timo di ta koloniani? Li esas viri dil 
sama Angla raso kam ni ipsa: sis kontre un de ni 
[emfazoze repetas] sis kontre un, sioro; e preske la 
duimo di nia trupi esas Hesiani, Brunswickani, 
Germana dragoni, ed indijeni havanta kulteli por 
skalpar. Olti esas la samlandani a qui vu fidas! Supozez, 
ke la koloniani trovez chefo! Supozez, ke la raporti de 
Springtown fakte signifikas, ke li ja trovis chefo! Quon 
ni lore facez? Quon? 

SwiNDON [ desafable ] Nia devo, sioro, me supozas. 

Burgoyne [itere sarkasmatra—abandonas lu kom 
folulo ] Ho, komprenende, komprenende. Danko, 
mayoro Swindon, danko. Nun vu solvis omno, sioro— 
tote lumizis la situeso. Quala komforto por me, ke me 
evidente havas apud me oficiro tante ardoroza e 
kapabla por suportar me dum ica krizo! Me opinionas, 
sioro, ke nia emoci probable esus alejita se ni 
komencus mortigar ta disidentulo sen plusa ajorno [il 
sonigas la klosheto ] precipue pro ke me esas interdiktita 
da mea skrupuli uzar la kustumala alejo milital por 
mea emoci. [La serjento eniras ]. Enduktez ta homo. 

SERJENTO. Yes, sioro. 

BURGOYNE. E dicez ad irga oficiro renkontrata, ke la 
tribunalo ne povas plu longe vartar lu. 

SwiNDON [desfacile represas sua iraco ] La stabo esas 
tote pronta, sioro. Li vartis vua konveno dum tota mi- 
horo. Tote pronta, sioro. 

BURGOYNE [afable] Anke me. [Plura oficiri eniras e 
sideskas. Un de li sidas an Vextremajo dil tablo maxim 
for la pordo ed agas kom klerko, facas noti pri la proceso. 
L’uniformi esas olti dil 9ma, 20ma, 21ma, 24ma, 47ma, 
53ma, e 62ma Infantrii Britaniana. Un del oficiri esas 
mayor-generalo dil Artilrio Rejal. Esas anke Germana 
oficiri dil Hesiana Fusilieri, e di Germana dragon- 
regimenti e Brunswick]. Ho, bona matino, siori. Me 
regretas jenar vi, ya. Vi esas tre bona ofrar a ni kelka 
minuti. 

SwiNDON. Ka vu prezidos, sioro? 

Burgoyne [mem plu jentila, superba, sarkasmatra, e 
politega, nun koram la publiko] No, sioro: me tro akute 
sentas mea defekti por tante prezuntar. Se vu bonvole 
permisos me, me sidos ye la pedi di Gamaliel. [II iras al 
plaso an Vextremajo dil tablo apud la pordo, e gestas, ke 
Swindon havez la prezidanto-sidilo, e vartas til ke lu 
sideskas ante ke il ipsa sideskas]. 

SwiNDON [multe iritata] Segun vua volo, sioro; me 
nur esforcas exekutar mea devo sub ecesive desfacila 
cirkonstanci. [II sideskas adsur la prezidanto-sidilo]. 

Burgoyne laxigas sua publika konduto dum instanto, 
lekteskas la raporto kun frunsita brovi e sucioza mieno, 
meditas pri sua situeso desesperigiva e la neutileso di 
Swindon. Richard enduktesas. Judith marchas apud il. 
Du soldati avaniras e du sequas il, la serjento avaniras. 
Li transiras la chambro al muro qua opozas lapordo; ma 
Richard pasante la prezidanto-sidilo, la serjento haltigas 
il per tusho ye la brakio, e postenizas su dop il an la 

kudo. Judith timide stacas ye la muro. La quar soldati 
pozas suproxime ad el. 

Burgoyne [ adsupre regardas e vidas Judith ] Qua es 
ta homino? 

Serjento. Spozino dil kaptito, sioro. 

SwiNDON [nervoze] E1 pregis, ke me permisez el 
asistar; e me opinionis— 

Burgoyne [ ironioze kompletigas la frazo ] Vu 
opinionis, ke lo esos plezuro por el. Komprenende, 
komprenende. [Afable] Donez sidilo al damo; ed igez el 
tote komfortoza. 

La serjento queras sidilo e pozas ol proxime a Richard. 

Judith. Danko, sioro. [El sideskas pos timfrapita 
reverenco a Burgoyne, quan il replikizas per dignoza 
inklino dil kapo]. 

SwiNDON [akute a Richard] Ka vua nomo, sioro? 

Richard [afable ma obstineme] Nu: vu ne intencas 
dicar, ke vu adhike duktis me sen savar qua me esas? 

SwiNDON. Segun la procedo, sioro, dicez vua nomo. 

RlCHARD. Segun la procedo, nu, mea nomo esas 
Anthony Anderson, pastoro presbiterista en ca vilajo. 

Burgoyne [interesata] Ho ya! Me esas kurioza, sioro 
Anderson, quon vi homi kredas? 

Richard. Me joyoze explikus se tempo esus 
permisata. Me ne povas entraprezar kompletigar vua 
konverto ante adminime du semani. 

SwiNDON [reprochas] Ni ne kunvenas por diskutar 
vua opinioni. 

Burgoyne [kun ceremoniala reverenco al 
desfortunoza Swindon] Me esas reprimandata. 

SwiNDON [embarasita] Ho, ne vu, me— 

Burgoyne. Ne remarkez lo. [A Richard, tre polite] Ka 
vu havas irga opinioni politikal, sioro Anderson? 

Richard. Me supozas, ke por deskovrar to ni 
kunvenas. 

SwiNDON [ severe ] Ka vu volas negar, ke vu esas 
revolucionisto? 

RlCHARD. Me esas Amerikano, sioro. 

SwiNDON. Quon vu expektas me pensar pri ta dicajo, 
sioro Anderson? 

RlCHARD. Me nultempe expektas soldato pensar, 
sioro. 

Burgoyne esas nemezureble delektata da ta respondo, 
quapreske rikoncilias il al perdar Amerika. 

SwiNDON [blankigita da iraco ] Me konsilas vu ne 
esar insolenta, kaptito. 

Richard. Vu ne povas evitar ol, Generalo. Kande on 
rezolvas mortigar homo, on desfavoras su relate lu. Pro 
quo me esez polita a vu? Me tam bone esez pendigita 
pro mutono kam pro mutonyuno. 

SwiNDON. Vu ne darfas prezuntar, ke la tribunalo 
tale rezolvis sen yusta judicio. E bonvole ne nomez me 
Generalo. Me esas mayoro Swindon. 

RlCHARD. Mil exkuzi. Me supozis, ke me esis 
honorizita parolar kun Jentilulo-Jonny. 

Sensaciono inter Voficiri. La serjento apene eskapas 
ridegar. 

BURGOYNE [extreme polite ] Me supozas, ke me esas 
Jentilulo-Jonny, sioro, pronta servar vu. Mea plu intima 
amiki nomas me Generalo Burgoyne. [Richard 
reverencas per perfekta jentileso ]. Vu komprenas, sioro, 
me esperas, nam vu semblas esar jentilulo e viro kelke 
espritoza malgre vua mestiero, ke se ni esus sat 
desfortunoza mortigar vu, ni facus lo nur pro neceso 
politikal e devo milital, sen malico personal. 

RlCHARD. Ho, komprenende. Lo ya esus granda 
difero. 

Li omna ridetas malgre su; ed uli de la plu yuna oficiri 
rideskas. 

JUDITH [elua teroro ed hororo plukreskante pro singla 
jokajo e komplimento ] Qualevi tale kondutas? 

Richard. Tu promisis esar tacema. 

BURGOYNE [a Judith per intencita jentileso ] Kredez 
me, siorino, vua spozo grande obligas ni per konsiderar 
ica tre desagreabla afero segun la maniero di perfekta 
jentilulo. Serjento: donez sidilo a pastoro Anderson. 
[La serjento facas lo. Richard sideskas ]. Nu, mayoro 
Swindon; ni vartas vu. 

SwiNDON. Vu komprenas, me supozas, sioro 
Anderson, vua obligaji kom regnato di la Sinioro Rejo 
George III. 

Richard. Me komprenas, sioro, ke la Sinioro Rejo 
George III mortigos me pro ke me objecionas ke 
sinioro North furtas de me. 

SwiNDON. To es sediciema dicajo, sioro. 

Richard [kurte] Yes. Me tale intencis ol. 

Burgoyne [forte desestimas ca defenso, ma ankore 
polita ] Ka vu ne opinionas, sioro Anderson, ke to esas 
kelke—bonvole pardonez la vorto—vulgara defenso? 
Pro quo vu krias furto pro stamp-imposto e te-imposto 
e tale pluse? Evidente, esas l’esenco di vua stando kom 
jentilulo, ke vu afable pagez. 

Richard. Ne esas pro la pekunio, Generalo. Ma esar 
eskrotita da tala porkatra lunatiko quala Rejo George— 

SwiNDON [ shokata ] Shut, sioro—tacez! 

Serjento [per stentora tono, tre shokata] Tacez! 

Burgoyne [tranquile] Ha, lo esas altra vidpunto. Mea 
ofico ne permisas me explorar ta temo, ecepte private. 

Ma [levas la shultri ] komprenende, sioro Anderson, se 
vu esas rezolvita esar mortigita [Judith tresayas] nulo 
restas dicar. Baroka deziro! tamen [per konkluzanta 
levo dil shultri\—\ 

SwiNDON [a Burgoyne ] Ka ni devas sumnar 
atestanti? 

RlCHARD. Pro quo atestanti? Se la vilajani hike 
obediabus me, vu trovabus la stradi klozita per 
barikadi, la domi perforata da paf-aperturi, e la homi 
armizita por defensar la vilajo kontre vi til l’ultima 
homo. Ma vi arivis, desfortunoze, ante ke ni ekiris la 
parol-etapo; ed esis tro tarda. 

SwiNDON [severe] Nu, sioro, ni docos a vi ed a vua 
samvilajani leciono quan li ne oblivios. Ka vu volas 
irgo pluse dicar? 

RlCHARD. Me opinionas, ke vu havez la deco traktar 
me kom kaptito milital, e pafez me quale viro vice 
pendigar me quale hundo. 

Burgoyne [ simpatioze ] Nu, pri to, sioro Anderson, 
vu parolas quale civilulo, se vu pardonus me ton dicar. 
Ka vu irge quante komprenas la kustumala paf- 
habileso dil armeo di la Sinioro Rejo George III? Se me 
kunvenus pafantaro, quo eventus? La duimo de li 
falius: l’altri fushus la afero e livus vu a la pistolo dil 
prevost-marshalo. Ma ni povas pendigar vu per 
maniero perfekte habila ed agreabla. [ Benigne ] Ka vu 
permisos me persuadar vu esar pendigita, sioro 
Anderson? 

JUDITH [maladapro hororo] Mea Deo! 

Richard [a Judith ] Tua promiso! [A Burgoyne ] Me 
dankas vu, Generalo: tala vidpunto pri la kazo ne antee 
venis a mea mento. Por obligar vu, me retraktas mea 
objeciono pri la kordo. Pendigez me, certe. 

BURGOYNE [ dolce ] Ka dimezo konvenos, sioro 
Anderson? 

Richard. Me lore vartos vu, Generalo. 

Burgoyne [ staceskas] Nulo plusa bezonas dicesar, 
siori. [Li omna staceskas ]. 

JUDITH [kuras al tablo] Ho, vi ne tale ocidos homo, 
sen yusta judicio—sen pensar pri to quon vi facas—sen 
—[el ne povas trovar vorti]. 

Richard. Ka tale tu satisfacas tua promiso? 

Judith. Se me ne darfas parolar, tu mustas. Defensez 
tu: salvez tu: dicez la veraji a li. 

Richard [anxias] Me dicis sat multa veraji por 
dekople pendigar me. Se tu dicus plusa vorto, tu riskus 
altra vivi; ma tu ne salvus la mea. 

BURGOYNE. Mea bona siorino, nia nura deziro esas 
evitar desagreableso. Qua satisfaco vu havus se ni 
solene pleis, dum ke mea amiko Swindon weras nigra 
chapeleto e tale pluse? Me esas certa, ke ni multe debas 
pro l’admirinda takto e jentila konduto montrita da vua 
spozo. 

Judith [jetas la vorti aden ilua vizajo] Ho, vu es 
dementa. Kad esas nulo a vu, qua malignajo vu facas, 
se vu nur facas ol quale jentilulo? Kad esas nulo a vu 
esar ocidanto, se vu nur ocidas en reda vestono? 
[Desesperante] Vi ne pendigos il: ta viro ne esas mea 
spozo. 

L’oficiri regardas l’una l’altra e susureskas: uli del 
Germani demandas ke la vicini explikez to quon la 
muliero dicis. Burgoyne, qua esis frapita da la reprochi 
di Judith, quik rekuperas su pro ta novajo. Dume 
Richard laute parolas super la zumado. 

Richard. Me pregas vi, siori, finigar ico. E1 ne 
kredos, ke el ne povas salvar me. Dissolvez la 
tribunalo. 

BURGOYNE [per voco tante kalma e ferma, ke ol quik 
restauras silenco] Un instanto, sioro Anderson. Un 
instanto, siori. [II sideskas. Swindon e Voficiri sequas 
ilua exemplo]. Permisez me klare komprenar vu, 
siorino. Ka vu volas dicar, ke ca jentilulo ne esas vua 
spozulo, o nur—me deziras frazigar tote delikate—ke vu 
ne esas ilua spozino? 

Judith. Me ne komprenas vu. Me dicas, ke il ne esas 
mea spozulo—ke mea spozulo eskapis. Ca viro 
remplasis il por salvar il. Questionez irga vilajano— 
sendez aden la strado por l’unesma homo trovita, e 
duktez lu adhike kom atestanto. Lu dicos, ke la kaptito 
ne esas Anthony Anderson. 

BURGOYNE [kalme, quale antee] Serjento. 

Serjento. Yes, sioro. 

BURGOYNE. Irez al strado ed enduktez l’unesma 
vilajanulo quan tu vidos ibe. 

Serjento [ iras vers la pordo] Yes, sioro. 

Burgoyne [dum ke la serjento preterpasas] L’unesma 
neta e sobra vilajanulo quan vu vidos. 

Serjento. Yes, sioro. [II ekiras]. 

Burgoyne. Sideskez, sioro Anderson—se me darfas 
tale nomar vu nun. [Richard sideskas]. Sideskez, 
siorino, dum vartar. Donez jurnalo al siorino. 

RlCHARD [indignoze] Shamez! 

BURGOYNE [akute, kun mi-rideto] Se vu ne esas elua 
spozulo, sioro, la kauzo ne esas serioza—por el. 
[Richard taceskas]. 

JUDITH [a Richard dum irar a sua sidilo] Me ne povis 
haltigar me. [II negas per kapsigno. El sideskas]. 

Burgoyne. Vu certe komprenas, sioro Anderson, ke 
vu ne devas esperar pro ca incidenteto. Ni esas obligata 
facar exemplo per ulu. 

RlCHARD. Me tote komprenas. Me supozas, ke 
explikar esus vana. 

BURGOYNE. Me opinionas, ke ni preferas atesto 
nedependanta, se to konvenus. 

La serjento portante paketo de dokumenti rivenas 
duktante Christy, qua multe timas. 

SERJENTO [donas la paketo a Burgoyne ] Depeshi, 
sioro. Livrata da kaporalo dil 33ma. Tote exhaustita pro 
rapida kavalko, sioro. 

Burgoyne apertas la depeshi e balde esas absorbita da 
li. Li esas tante serioza, ke il tote ne atencas la militala 
tribunalo. 

Serjento [a Christy ] Nu. Atencez; e desmetez la 
chapelo. [II komandas Christy, qua stacas en la parto dil 
chambro proxima a Burgoyne]. 

Richard [per sua kustumala tono dominacema a 
Christy] Ne timez, folulo: li volas tu nur kom atestanto. 
Li ne mortigos tu. 

SwiNDON. Quale vu nomesas? 

CHRISTY. Christy. 

RlCHARD [nepaciente] Christopher Dudgeon, tu 
evidenta idioto. Dicez tua tota nomo. 

SwiNDON. Tacez, kaptito. Ne suflez l’atestanto. 

RlCHARD. Nu, bone. Ma me avertas vu, ke vu ganos 
nulo de lu sen ke vu sukusas ol de lu. Lu esis tro bone 
edukita da pia matro por havar irga raciono o vireso en 
su. 

Burgoyne [saltante staceskas e parolas al serjento per 
tresayiganta voco] Ube es la homo qua adportis olti? 

Serjento. En la gardisto-chambro, sioro. 

Burgoyne ekiras tante hastoze, ke l’oficiri regardas 
l’una l’altra. 

SwiNDON [a Christy ] Ka vu konocas Anthony 
Anderson, la pastoro presbiterista? 

Christy. Certe me konocas lu [implikas ke Swindon 
esas asno ne savar lo\. 

SwiNDON. Kad il asistas? 

Christy [cirkume regardas] Me ne savas. 

SwiNDON. Ka vu vidas il? 

CHRISTY. No. 

SwiNDON. Vu semblas konocar la kaptito, ka ne? 

Christy. Qua, Dick? 

SwiNDON. Qua esas Dick? 

Christy [indikas Richard] Lu. 

SwiNDON. Quale lu nomesas? 

CHRISTY. Dick. 

Richard. Apte respondez, saltanta stupidulo. Quan li 
savas pri Dick? 

Christy. Nu, tu es Dick, ka ne? Quon me devas 
dicar? 

SwiNDON. Parolez a me, sioro; e vu, kaptito, tacez. 
Dicez a ni, qua esas la kaptito. 

Christy. Lu es mea fratulo Dick—Richard—Richard 
Dudgeon. 

SwiNDON. Vua fratulo! 

Christy. Yes. 

SwiNDON. Vu esas certa, ke lu ne esas Anderson. 

CHRISTY. Qua? 

Richard [exasperata] Me, me, me, tu— 

SwiNDON. Tacez, sioro. 

Serjento [klamas] Tacez. 

Richard [nepaciente] Ba! [A Christy ] II volas 
saveskar, ka me es pastoro Anderson. Dicez ad il, e 
cesez ridetachar quale idioto. 

Christy [mem plu larje ridetas\ Tu pastoro 
Anderson! [A Swindon ] Nu, sioro Anderson es pastoro 
—tre bona homo; e Dick es mala homo: la respektindi 
ne parolas a lu. Lu es la mala fratulo: me es la bona. 
[L’oficiri kandide ridas. La soldati ridetachas ]. 

SwiNDON. Qua arestis ca homo? 

Serjento. Me facis lo, sioro. Me trovis lu en la hemo 
dil pastoro, sidante por teo kun la damo, sen vestono, 
tote che su. Se lu ne esas mariajita kun el, il devas esar. 

SwiNDON. Kad il respondis al nomo dil pastoro? 

Serjento. Yes, sioro, ma ne korespondis kun la 
naturo di pastoro. Questionez la kleriko, sioro. 

SwiNDON [minacante Richard] Do, sioro, vu esforcis 
dupigar ni. E vua nomo esas Richard Dudgeon, ka ne? 

RlCHARD. Vu tandem deskovris ol, ka yes? 

SwiNDON. Dudgeon esas nomo bone konocata da ni, 
ka ne? 

RlCHARD. Yes: Peter Dudgeon, quan vu ocidis, esis 
mea onklo. 

SwiNDON. Hm! [Lu grimasas e regardas Richard per 
venjema graveso]. 

CHRISTY. Ka li pendigos tu, Dick? 

RlCHARD. Yes. Ekirez: li finas per tu. 

Christy. Ka me darfas havar la porcelan pavoni? 

Richard [saltante staceskas] Ekirez. Ekirez, tu 
babilanta babuino. [Christy panikante fugas]. 

SwiNDON [staceskas—omnu staceskas] Pro ke vu 
remplasis la pastoro, Richard Dudgeon, vu satisfacos 
lua devo. La mortigo eventos ye dek-e-du kloki quale 
decidita; e sen ke Anderson cedos su ante ta kloko, vu 

remplasos lu ye la jibeto. Serjento: ekduktez vua 
kaptito. 

Judith [distraktata] No, no— 

SwiNDON [feroce, timante rinovigita pregi ] Fortranez 
ta muliero. 

Richard [saltas trans la tablo quale tigro e sizas 
Swindon ye lafauco] Tu diablatra raskalo— 

La serjento hastas por salvar lu de l’una latero, la 
soldati de l’altra. Li sizas Richard e retroe tranas il al 
sidilo. Swindon, sternita adsur la tablo, staceskas ed 
ordinas su. Lu esas pronta parolar, kande Burgoyne, qua 
tainstante aparis ye la pordo portante du dokumenti 
enmanue, blanka letro e blua depesho, parolas. 

Burgoyne [iras al tablo, grandege kalma ] Quo esas? 
Quo eventas? Sioro Anderson: me astonesas da vu. 

RlCHARD. Me regretas destranquiligir vu, Generalo. 
Me nur deziris strangular ta vua inferioro. [Violentoze 
a Swindon] Pro quo vu incitas la diablo en me per tale 
tiranesar homino? Gruelvizaja hundo, me fortordus 
vua damnita kapo kun granda joyo. [II extensas la 
manui vers la serjento ]. Nu: manotizez me; o me ne 
promisas ne atakar lu. 

La serjento ekprenas manoto e regardas Burgoyne por 
komando. 

BURGOYNE. Ka vu parolis profana vorti a la siorino, 
mayoro Swindon? 

SwiNDON [tre iracoza\ No, sioro, tote ne. Vu ne darfis 
tale questionir me. Me komandis, ke la homino esez 
forduktita, nam el male kondutis; e la kerlo saltis a me. 
Forpozez ta manoto. Me esas kapabla defensar me. 

Richard. Nun pro ke vu parolas quale viro, me ne 
ofensesas. 

Burgoyne. Sioro Anderson— 

SwiNDON. Lu nomesas Dudgeon, sioro, Richard 
Dudgeon. Lu esas trompanto. 

BURGOYNE [ bruske ] Sensencajo, sioro: vu mortigis 
Dudgeon en Springtown. 

Richard. Ilta esis mea onklo, Generalo. 

BURGOYNE. Ho, vua onklo. [A Swindon, jeneroze] Me 
deziras vua pardono, mayoro Swindon. [Swindon rigide 
aceptas Vexkuzo. Burgoyne turnas su a Richard ]. Ni esas 
kelke desfortunoza relate vua familio. Nu, sioro 
Dudgeon, to quon me deziris demandar de vu esas lo 
sequanta. Qua es [lektas la nomo del letro ] William 
Maindeck Parshotter? 

Richard. Lu esas l’urbestro di Springtown. 

BURGOYNE. Kad esas William—Maindeck ed cetera— 
viro honoroza? 

RlCHARD. Ka lu vendas irgo a vu? 

BURGOYNE. No. 

RlCHARD.Takaze vu darfas fidar a lu. 

BURGOYNE. Danko, sioro—hm—Dudgeon. Incidente, 
pro ke vu ne esas sioro Anderson, ka ni ankore 
intencas—hm, mayoro Swindon? [lo signifikas ‘ka ni 
ankore intencas mortigar lu ?’] 

Richard. L’aranjuri restas nechanjita, Generalo. 

BURGOYNE. Ha, nu. Me ya regretas. Bona matino, 
sioro Dudgeon. Bona matino, siorino. 

RlCHARD [preske feroce interruptas Judith, qua esas 
pronta facar ula frenezioza prego, e rezolveme prenas 
elua brakio ]. Nula plusa vorto. Venez. 

El implorante regardas il, ma vinkesas da ilua 
rezolvemeso. Li esas ekmarchigata da la quar soldati: la 
serjento esas tre budema e marchas inter Swindon e 
Richard, quan il observas quale se il esas bestio sovaja. 


96 



BURGOYNE. Siori: ni ne tardigos vi. Mayoro Swindon: 
un vorto kun vu. [L’oficiri ekiras. Burgoyne per kalma 
sereneso vartas til ke li omna desaparas. Pose il divenas 
tre solena ed unesmafoye parolas a Swindon sen lua 
titulo ]. Swindon: ka vu komprenas to quon ico esas 
[montras la letro ]? 

SWINDON. Quo? 

Burgoyne. Postulajo por pas-permiso por ke oficiro 
di lia milico venez adhike por facar aranjuri kun ni. 

SwiNDON. Ho, li cedas su. 

BURGOYNE. Li pluse dicas, ke li sendas la viro qua 
incitis Springtown hiere nokte ed ekpulsis ni; por ke ni 
komprenez, ke ni traktas oficiro importanta. 

SwiNDON. Fi! 

BURGOYNE. II havas omna autoritato por aranjar— 
konjektez to quon il aranjos. 

SwiNDON. Lia cedo, me esperus. 

BURGOYNE. No: ke ni evakuez ca vilajo. Li donas a ni 
nur sis hori por ekirar. 

SwiNDON. Quala monstratra impertinenteso! 

Burgoyne. Quon ni facez, he? 

SwiNDON. Marchez kontre Springtown e quik donez 
morto-stroko. 

Burgoyne [kalme] Hm! [Turnas su vers la pordo ] 
Venez al kontoro dil adjutanto. 

SwiNDON. Pro quo? 

Burgoyne. Por skribar ta pas-permiso. [II prenas la 
pord-butono por apertar]. 

SwiNDON [qua ne movis] Generalo Burgoyne. 

Burgoyne [retrovenas] Sioro? 

SwiNDON. Esas mea devo dicar, sioro, ke me ne 
konsideras la minaci di turbo de revolucionanta 
komercisti kom suficanta kauzo por cedar ni. 

BURGOYNE [ neperturbeble ] Supozez, ke me cedus mea 
komiso a vu, quon vu facus? 

SwiNDON. Me entraprezus facar to quon ni marchis 
adsude de Quebec por facar, e to quon Generalo Howe 
marchis adnorde de New York por facar: efektigar 
junturo ye Albany ed extirpar l’armeo revolucionanta 
per nia unionita forsi. 

BURGOYNE [enigmate] E ka vu anke extirpus nia 
enemiki en London? 

SwiNDON. En London! Qua enemiki? 

Burgoyne [forte ] Komercacho e fieracho, 
nekompetenteso e burokratismo. [II prizentas la 
depesho e pluse dicas, desespero en sua voco e vizajo ] Me 
jus saveskis, sioro, ke Generalo Howe ankore restas en 
New York. 

SwiNDON [frapita ] Bona Deo! Lu desobediis 
komandi! 

BURGOYNE [sardonike kalma ] Lu recevis nula 
komandi, sioro. Ula jentilulo en London obliviis sendar 
li: il livis l’urbo por sua vakanco, me supozas. Por ne 
chanjar lua aranjuri, Anglia perdos sua kolonii 
Amerikana; e pos kelka dii vu e me esos ye Saratoga 
kun 5.000 viri por afrontar 18.000 revolucionisti en 
poziciono nekonquestebla. 

SwiNDON [ konsternite\ Neposible! 

Burgoyne [ kolde] Quon vu dicas? 

SwiNDON. Me ne povas kredar to! Quon Historio 
dicos? 

BURGOYNE. Historio, sioro, mentios, quale kustumale. 
Venez: ni mustas sendar la pas-permiso. [II ekiras ]. 

SwiNDON [frenezioze sequas\ Mea Deo, mea Deo! Ni 
esos extirpita. 

Dimezo venante, esas eciteso en la merkato-placo. La 
jibeto qua permanante stacas ibe por terorigar 
malfacanti, kun tala triviala anuncantili ed exempli di 
krimino quala la pilorio, la flog-fosto, e la ped-bloki, 
havas nova kordo, la slingo ligita ad un del fosti ultre la 
manui di pueruli. La skalo anke esas adportita e pozita 
dal vilaj-bedelo, qua stacas por gardar ol de klimo 
nepermisita. La populo di Websterbridge asistas, joyoze; 
nam la novajo difuzesis, ke esas la dicipulo dil diablo, e 
ne la pastoro, quan la rejo George e lua terorinda 
generalo mortigos: konseque, la mortigo povas esar juita 
sen timo pri yusteso o pri lia propra poltroneso, ke li 
permisas ol eventar sen lukto. Esas mem ula timo ke la 
mortigo falios, kande dimezo venas e la bedelo kun la 
skalo restas kom Vunika signo di preparo. Ma tandem 
klami kurajiganta, ‘Li venas: li venas’, audesas; e grupo 
de soldati havanta bayoneti, l’una duimo de li del 
infantrio Britaniana, l’altra duimo del Hesiani, rapide 
marchas al mezo dil merkato e pulsas la turbo ad amba 
lateri. 

La Serjento. Haltez. Avane. Armi. [La soldati 
chanjas la lineo aden quadrato inkluzanta la jibeto, la 
sub-oficiri, energioze duktata dal serjento, ekpulsas ti qui 
esas en la quadrato til Vanguli]. Nun! Ekirez, vi: ekirez. 
Uli de vi esos ipse balde tranita adsupre. Formacez ta 
quadrato, vi, damnita Hesiani. Es vana parolar la 
Germana a li: parolez a lia ped-fingri per la krosi di via 
fusili: li komprenos to. Ekirez, vi. [II trovas Judith, qua 
stacas apud la jibeto ]. E vu: vu ne esez hike. 

Judith. Ka me ne darfas restar? Qua nocon me 
facas? 

Serjento. Me ne volas vua disputachi. Vu devas 
shamar, kurante por spektar viro esar pendigita qua ne 

es vua spozo. Ed il es ne plu bona kam vu ipsa. Me 
dicis a mea mayoro ke il es jentilulo; e lu esforcis 
strangular il, e dicis, ke la benedikita Rejulo es 
lunatiko. Do vu ekirez, rapidege. 

Judith. Ka vu ne prenos ca du arjenta dolari e 
permisos me restar? 

La serjento senhezite rapide e sekrete cirkumregardas 
dum jetar la pekunio aden sua posho. Pose lu lautigas la 
voco per vertuoza indigno. 

SERJENTO. Me aceptar pekunio dum exekutar mea 
devo! Certe ne. Nun me dicos to quon me facos, por 
punisar vu pro koruptar oficiro dil Rejulo. Me arestos 
vu til pos la mortigo. Vu stacez ibe; e ne lasez me vidar 
vu mem movar de ta loko til ke vu esos permisita. 
[Kun rapida palpebrago ye el, il indikas l’angulo dil 
placo dextre dop la jibeto, e bruisoze forturnas su, e 
klamas] Nun, armi pozita e retenez li, soldati. 

Klami de Tacez e Silencez esas audita inter la vilajani; 
ed audesas la sono di muzik-korpo milital qua pleas la 
Morto-Marcho dil oratorio Saul. La turbo quik taceskas; 
e la serjento e sub-oficiri hastas al dopajo dil placo, per 
kelka komandi susurata e rapida movi partigas la turbo 
por admisar la procesiono funeral, protektita del turbo 
da du rangi de soldati. Unesme venas Burgoyne e 
Swindon qui, enirante la placo, repugnate regardetas la 
jibeto ed evitas pasar sub ol per kelke turnar su addextre 
e postenizar su ibe. Dope venas l’armeo-kleriko sioro 
Brudenell weranta surpliso e portanta prego-libro 
apertita enmanue; il marchas apud Richard, qua esas 
malhumora e distraktita. II budeme marchas tra la 
framo dil jibeto e stacas kelke avan ol. Dop il venas la 
mortigisto, robusta soldato sen vestono. Dop lu, du 
soldati tranas mikra charo milital. Fine venas la muzik- 

korpo qua postenizas su ye la dopajo dil placo e parpleas 
la Morto-Marcho. Judith anxie spektante Richard reptas 
al jibeto e stacas apogante su an la dextra fosto. Dum la 
sequanta konverso, la du soldati pozas la charo sub la 
jibeto e stacas ye la brankardi, qui esas pozita addope. 
La mortigisto prenas eskalero del charo e pozas ol pronta 
por ke la kaptito acensez. Lu klimas l’alta skalo al jibeto 
e tranchas la kordeto per qua la kordo esas ligita alfosto, 
por ke la slingo pendez super la charo, aden qua lu pazas 
decensinte la skalo. 

RlCHARD [per supresita nepacienteso, a Brudenell ] 
Atencez, sioro: ico es nula loko por homo di vua 
mestiero. Ka vu ne plu bone forirez? 

SwiNDON. Me pregas, kaptito, se vu havas irga 
restanta deco, askoltez l’oficio dil kleriko, ed atencez la 
soleneso dil okaziono. 

L’ARMEO-KLERIKO [milde reprochas Richard] Esforcez 
dominacar vu, e submisez vu a la volo deal. [Lu levas la 
libro por komencar Voficio]. 

Richard. Responsez pri vua propra volo, sioro, ed 
olti di vua komplici hike [indikas Burgoyne e Swindon ]: 
me vidas poka deeso en li od en vu. Vu parolas a me 
pri Kristanismo dum ke vi mortigas vua enemiki. Kad 
esis ultempe tante blasfemoza sensencajo! [A Swindon 
plu bruske] Vu solenigas l’okaziono, quale vu nomas ol, 
por impresar la homi per vua propra digneso—muziko 
da Handel e kleriko por ke mortigo semblez pieso! Ka 
vu supozas, ke me helpos vu? Vu demandis me selektar 
la kordo pro ke vu ne sat bone savas vua propra 
mestiero por juste fusil-mortigar me. Nu, juste 
pendigar me e finigez ol. 

SwiNDON [al kleriko] Ka vu ne povas facar ulo, sioro 
Brudenell? 

Kleriko. Me probos, sioro. [ Lekteskas ] Viro naskinta 
de muliero havas— 

RlCHARD [solene regardegas lu ] ‘Vu ne mortigez.’ 

La librofalas de la manui di Brudenell. 

Kleriko [ konfesas sua jeno\ Quon me dicez, sioro 
Dudgeon? 

RlCHARD. Lasez me tranquila, ka ne? 

Burgoyne [tre politega ] Me opinionas, sioro 
Brudenell, pro ke la kustumala oficio di vua mestiero 
semblas a sioro Dudgeon esar ne-apta en tala 
cirkonstanco, ke vu plu bone omisez ol til—hm—til ke 
sioro Dudgeon ne plus esos jenata da ol. [Brudenell 
levante la shultri klozas la libro ed iras addop la jibeto ]. 
Vu semblas hastar, sioro Dudgeon. 

Richard [hororigita da morto ] Ka vu supozas, ke es 
agreabla evento vartar? Vu rezolvis ocidar; nu, ocidez, 
e konkluzez ol. 

Burgoyne. Sioro Dudgeon: ni facas ol nur— 

Richard. Pro ke vu es pagita facar ol. 

SwiNDON. Vu insolenta— [lu supresas suafurio]. 

BURGOYNE [ tre charmante ] Ha, me advere regretas, 
ke vu tale opinionas, sioro Dudgeon. Se vu savus 
quante kustis mea komiso, e quante me pagesas, vu plu 
bone estimus me. Me joyus amikale adiar vu. 

RlCHARD. Askoltez, Generalo Burgoyne. Se vu 
supozas, ke me prizas esar mortigita, vu eroras. Me ne 
prizas lo; e me ne intencas fingar ke me prizas lo. E se 
vu supozas, ke me obligesas a vu por esar jentile 
mortigita, vu anke eroras. Me tre male konsideras la tot 
afero; e mea unika joyo de ol esas, ke vu opinionos vu 
esar multe plu meskina kam me kande ol esos facita. 
[Ilforturnas su e pazegas al charo kande Judith avancas 
ed interpazas, la brakii extensita ad il. Richard, 

supozante ke tre mikra kozo destranquiligos il, 
retropazas e krias ] Quon vu facas hike? Ico ne es vua 
plaso. [El gestas quaze tushar il. II nepaciente evitas el]. 
No: forirez. Forirez: vu komocionos me. Forduktez el, 
me pregas. 

JUDITH. Ka tu ne adios me? 

RlCHARD [permisas el prenar la manuo\ Ho, adio; 
adio. Nun irez—irez—quik. [El tenas ilua manuo—ne 
permisas il forsendar el tante kolde—tandem, kande il 
esforcas liberigar su, el jetas su agoniante adsur ilua 
sino ]. 

SwiNDON [iracoze al serjento qua, timante pro la 
movo di Judith, venis del dopajo dil placo por fortranar 
el, ed haltis nerezolveme pro ke lu esas tro tarda ] Quale 
ico eventas? Pro quo el esas en la quadrato? 

Serjento [ kulpoze ] Ne savas, sioro. E1 es tre ruzema 
—ne povis fortenar el. 

Burgoyne. Vu esis subornita. 

Serjento [protestas ] No, sioro— 

SwiNDON [ severe ] Retretez. [Lu obedias ]. 

Richard [imploras ti qui cirkondas, tandem Burgoyne 
kom la minim flegmoza ] Forigez el. Ka vu supozas, ke 
me deziras muliero apud me nun? 

Burgoyne [iras a Judith e prenas elua manuo ] Nu, 
siorino: vu plu bone restabus dop la lineo; ma stacez 
hike dop ni; e ne regardez. 

Richard, kun granda singlutanta sospiro pro alejo 
kande el liberigas il ed iras kun Burgoyne, fugas al charo 
kom refujeyo ed acensas ad ol. La mortigisto desmetas 
ilua vestono e ligas il. 

Judith [kalme rezistas Burgoyne e liberigas sua 
manuo ] No: me mustas restar. Me ne regardos. [El iras 

addextre kun timoza trepido, e genupozas por pregar. 
Brudenell venas ad el del dopajo dilplaco\. 

Burgoyne [aprobas per kapsigno kande el genupozas ] 
Ha, tre bone. Ne intruzez, sioro Brudenell: to esas tre 
bonega. [Brudenell anke gestas per la kapo e kelke 
retropazas, simpatioze spektas. Burgoyne iras a sua 
unesma plaso ed ektiras bela ora kronometro ]. Nu, ka la 
preparado esas facita? Ni ne ditenez sioro Dudgeon. 

Nun la manui di Richard esas ligita dop il; e la kordo 
esas cirkum ilua kolo. La du soldati tenas la brankardi 
dil charo, pronta por fortranar ol. La mortigisto, stacante 
sur la charo dop Richard, signifas al serjento. 

Serjento [a Burgoyne ] Pronta, sioro. 

Burgoyne. Ka vu havas irgo plusa dicar, sioro 
Dudgeon? Restas ankore du minuti ante dek-e-du 
kloki. 

Richard [per la forta voco di viro qua vinkas la 
bitreso di morto ] Vua posh-horlojo esas tarda segun la 
vilaj-horlojo, quan me povas vidar de hike, Generalo. 
[La vilaj-horlojo sonas Vunesma stroko di dek-e-du. La 
homi nevoluntante tresayas pro la sono, e nelaute jemas ]. 
Amen! mea vivo por la futuro dil mondo! 

Anderson [klamas hastante aden la merkato ] Amen; 
e haltigez la mortigo. [II shovas su tra la lineo de soldati 
ye l’altra latero de Burgoyne ed anhelante hastas al 
jibeto ]. Me esas Anthony Anderson, la viro quan vi 
volas. 

La tre ecitita turbo atenceme askoltas. Judith mi- 
staceskas, regardegas il; e levas la manui quale on di qua 
la maxim kara prego esas respondizita. 

SwiNDON. Ho yes. Do vu arivas en bona tempo por 
prenar vua plaso sur la jibeto. Arestez il. 

Pro signalo del serjento, du soldati avancas por sizar 
Anderson. 

Anderson [shovas pagino al vizajo di Swindon ] Yen 
mea pas-permiso, sioro. 

SwiNDON [surprizita] Pas-permiso! Ka vu—! 

Anderson [emfazoze] Me esas. [La du soldati prenas 
il ye la kudi]. Komandez ta homi liberigar me. 

SwiNDON [al soldati] Liberigez il. 

SERJENTO. Retretez. 

La du homi riiras a lia plasi. La vilajani voc-aklamas; 
e komencas exultante regardar l’una l’altra pro presento 
di triumfo, vidante lia pastoro kunparolar lia enemiki. 

Anderson [profunde sospiras pro alejo e vishas la 
fronto per naztuko] Danko a Deo, me arivis justatempe! 

BURGOYNE [sempre kalma, la kronometro enmanue] 
Sat multa tempo, sioro. Multa tempo. Me nultempe 
audacus mortigar homo segun horlojo Amerikana. [II 
enposhigas la kronometro]. 

Anderson. Yes: ni esas ja plu avancata per plura 
minuti kam vu, Generalo. Nun komandez li prenar la 
kordo de la kolo di ta civitano Amerikana. 

BURGOYNE [al mortigisto sur la charo—tre jentile] 
Bonvole desligez sioro Dudgeon. 

La mortigisto prenas la kordo del kolo di Richard, 
desligas la manui, ed helpas il metar la vestono. 

Judith [timide reptas ad Anderson] Tony. 

Anderson [pozas sua brakio cirkum elua shultri ed 
afecionoze moketas el] Nu, nun quale vu konsideras vua 
spozulo? He?—he??—he??? 

Judith. Me shamas [el celas sua vizajo an ilua sino]. 

SwiNDON. Vu aspektas vinkita, generalo Burgoyne. 

BURGOYNE. Me esas, sioro; e me esas sat humana 
joyar pro to. [Richard saltas del charo, Brudenell ofras 

manuo por helpar il, e Richard kuras ad Anderson e 
totkordie presas ilua sinistra manuo, la dextra manuo 
okupata da Judith ]. Incidente, sioro Anderson, me ne 
tote komprenas. La pas-permiso esis por komandanto 
dil milico. Me supozis, ke vu esas— [II regardas tam 
signifikante kam posible la kavalko-boti, la pistoli, e la 
vestono di Richard, e pluse dicas]— kleriko. 

Anderson [inter Judith e Richard] Sioro: esas dum la 
probo-horo ke viro trovas sua vera mestiero. Ca fola 
yunulo [pozas manuo sur la shultro di Richard] 
fanfaronis, ke il esas la Dicipulo dil Diablo, ma la 
probo-horo veninte, il trovis, ke ilua destino esas sufrar 
ed esar fidema til morto. Me supozis me esar sat bona 
pastoro dil evangelio di paco; ma la probo-horo veninte 
a me, me trovis mea destino esar agemulo, e ke mea 
plaso esas inter la tondro dil kapitani e dil klamado. Do 
me komencas mea vivo evante kinadek yari kom 
kapitano Anthony Anderson dil Springtown-milico; e 
ca Dicipulo dil Diablo balde komencos kom la 
Veneracinda Richard Dudgeon, e fanfaronos sua 
babilado en mea olima katedro, e donos bona konsilo a 
mea senraciona e sentimentala spozineto [pozas l’altra 
manuo adsur elua shultro. El regardetas Richard por 
saveskar, quale ta predico plezas ad il]. Vua matro dicis 
a me, Richard, ke me nultempe selektabus Judith se me 
naskis por l’eklizio. Me timas, ke el esis justa; do, se vu 
permisas, vu retenos mea vestono, e me retenos la vua. 

Richard. Pastoro—me devas dicar, Kapitano. Me 
kondutis quale folulo. 

Judith. Quale heroo. 

RlCHARD. Tote sama, forsan. [Kelke bitre] Ma no: se 
me esabus bona, me facabus por vu to quon vu facis 
por me, vice facar vana sakrifiko. 

ANDERSON. Ne vana, yunulo. Omna sorto bezonesas 
por facar mondo—santi ed anke pekanti. [Turnas su a 
Burgoyne ] E nun, Generalo, tempo hastas; ed Amerika 
urjas. Ka vu nun komprenas, quankam vu okupas urbi 
e ganas batalii, ke vu ne povas vinkar naciono? 

Burgoyne. Mea kara sioro, sen Vinko on ne povas 
havar aristokrataro. Venez e diskutez ta afero ye mea 
lojeyo. 

Anderson. Me servas vu, sioro. [A Richard] Duktez 
Judith adheme por me, me pregas, mea yunulo. [II 
transdonas el ad il\. Venez, Generalo. [II okupate iras 
tra la merkato-placo vers Vurbo-domo, livas Judith kun 
Richard. Burgoyne sequas il per un o du pazi; haltas e 
turnas su a Richard\. 

BURGOYNE. Ho, incidente, sioro Dudgeon, me joyus 
aceptar vu por dejunar ye un kloko e duimo. [II pauzas 
dum instanto e pluse dicas, kun jentile velizita ruzemeso\ 
Adduktez siorino Anderson, se el esus tante 
komplezema. [A Swindon, qua iritesas\. Aceptez ol 
kalme, mayoro Swindon: vua amiko la soldato 
Britaniana povas vinkar omno ecepte la Milit- 
Ministerio Britaniana. [II sequas Anderson\. 

Serjento [a Swindon\ Qua komandi, sioro? 

SwiNDON [sovaje\ Komandi! Quale nun komandi 
utilesas! Es nul armeo. Irez al loj-bilieto; ed esez 
damnita! [II turnas su ed ekiras\. 

SERJENTO [kombateme e patriote refuzas l’ideo di 
falio\ ’Tencez. Nun: alte pozez via mentoni, e montrez 
a li, ke vi tote ne egardas li: Pozez l’armi! Quarope! 
Turnez! Rapide marchez! 

La tamburi sonas la marcho-tempo per grandega krak; 
la muzik-korpo pleas Grenadisti Britaniana; e la 
Serjento, Brudenell, e VAngla soldati defiante ekmarchas. 


107 



La vilajani proxime sequas li, e mokas li; e la vilajala 
muzik-korpo, tre primitiva grupo, sequas omni pleante 
Yankee Doodle. Essie, qua eniras kun li, kuras a Richard. 
Essie. Ho, Dick! 

RlCHARD [bonhumore ma ferme ] Nu, nu: no, no! Me 
toleris esar pendigita, me ne toleros esar plorata. 

Essie. No, me promisos. Me esos bona. [El esforcas 
supresar la lakrimi, ma ne povas ]. Me—me volas vidar 
adube la soldati iras. [El kelke fore iras alonge la placo, 
fingas sequar la turbo ]. 

JUDITH. Promisez, ke vu nultempe dicos lo ad il. 

RlCHARD. Ne timez. 

Li presas la manui. 

Essie [klamas a li ] Li retrovenas. Li deziras vu. 

Joyego en la merkato. La vilajani turboze ri-eniras pro 
frenezioza entuziasmo kun la muzik-korpo, e levas 
Richard adsur lia shulti, e voco-salutas il. 

NOTI PRI LA DICIPULO DIL DIABLO 


BURGOYNE 

GENERALO JOHN BURGOYNE, qua en ica teatrajo esas 
unesmafoye prizentita (segun mea savo) sur l’Angla 
ceneyo, ne esas ordinara teatro-soldato, ma tam exakta 
portreto kam esas kustumal por teatro-portreti. Ilua 
objeciono pri profana blasfemi ne esas pruntita de la 
H.M.S. Pinafore da sioro Gilbert: ol esas obtenita de 
l’Instrucion-Kodexo quan il ipsa skribis por sua oficiri 
kande il enduktis Lejera Kavalrio aden l’Angla Armeo. 
Ilua opiniono, ke Angla soldati devas esar traktata kom 
enti inteligenta, esis sendubite tam desagreabla al 
autoritatozi milital di ilua ero, kande on sensucie 
komandis mil stroki per flogilo por soldato, kam ol esos 
a ta viktimi moderna dil flogo-nevroso qua anxias por 
rivivigar ta sporto. Ilua militala raporti esas tre 
espritoza kom kritikuri, ed esas humana ed informita 
en la limiti aristokratal, maxim bone montrita da ilua 
deklaro, qua nun semblas tre stranja, ke il redeskus 
demandar promoco per irga altra moyeno kam influo 
familial. Kom kandidato parlamental, Burgoyne tante 

literale konsideris l’idiotismo ‘kombatar por elekto’, ke 
il duktis sua partisani al voteyo en Preston en 1768 
portante charjita pistoli en amba manui, e ganis la 
plaso, quankam il esis punisita per amendo di £1.000, 
ed esis denuncita da Iunius, pro la pistoli. 

Nur dum recenta yari posiblesas irga kompreno 
general pri ta sentimento qua guidis Burgoyne, kom 
profesata enemiko di opreso en India ed altraloke, 
aceptar l’Amerikana autoritato milital kande tante 
multa altra oficiri preferis demisionar kam servar en 
interna milito kontre la Kolonii. Ilua biografiisto De 
Fonblanque, skribante dum 1876, evidente konsideris 
to nedefensebla. Nuntempe suficas dicar, ke Burgoyne 
esis Imperialisto. II simpatiis la kolonii; ma li 
propozante kom remediilo la rupto dil Imperio, il 
konsideris lo kom retropazo por civilizo. Quale il dicis 
al Komonala Chambro, ‘Quankam ni rimemorez, ke ni 
luktas kontre frati e kunregnati, ni mustas anke 
rimemorar, ke ni luktas en ta krizo por la fato dil 
Imperio Britaniana.’ Okadek-e-quar yari pos ilua falio, 
ilua republikana vinkanti ipsa facis interna milito por 
l’integreso di sua Uniono. Dum 1885 le Whig, qui 
reprezentis la kontre-Burgoyne-tradiciono di 
Nedependeso Amerikan en Angla politiko, abandonis 
Gladstone e federis su kun lia antagonisti politikal por 
defensar l’Uniono inter Anglia ed Irlando. Recente 
Anglia sendis 200.000 viri aden kombato sude del 
equatoro por bataliar pri la questiono, ka Sud-Afrika 
developos kom Federuro di Kolonii Britaniana o kom 
nedependanta Unionita Stati Afrikana. En omna ta 
kazi, l’Unionisti qui separis su de sua partisi esis 
nomita reneganti, quale Burgoyne esis nomita. 
Komprenende, lo esas nur un de la konsequi 

desfortunoza dil fakto ke la homaro, maxim ofte 
nekapabla pri politiko, aceptas insulto kom facila e 
konvenanta remplaso. Kad esis yusta Burgoyne o 
Washington, Lincoln o Davis, Gladstone o Bright, sioro 
Chamberlain o sioro Leonard Courtney, nultempe esos 
decidita, pro ke nultempe on povus pruvar, ke la 
guvernerio dil vinkanto esabus plu bona por la homaro 
kam esabus la guvernerio dil vinkita. Esas vera, ke la 
vinkanti ne dubitas lo; ma segun la dramatisto, tala 
certeso esas nur parto dil komedio homal. L’Unionisto 
Amerikana esas ofte Separatisto relate Irlando; 
l’Unionisto Angla ofte simpatias la Regnanto Polana; e 
l’Unionisti ed Angla ed Amerikana esas apta esar 
Ruptisti relate ta Ancien Imperio, l’Imperio di Chinia. 
Li amba esas Unionisti relate Kanada, ma diferas pri 
l’apliko dil Monroe-doktrino. Pri me, la dramatisto, me 
ridetas, e guidas la diskuto itere a Burgoyne. 

La cedo di Burgoyne en Saratoga igis lu divenar ta 
ulfoye necesa parto di nia sistemo Britaniana, peko- 
kapro. L’expliko por ilua falio donita en la dramato (p. 
98) fondesas sur skriburo citata da De Fonblanque de la 
Vivo di Sinioro Shelburne da Fitzmaurice, qua sequas: 
‘Sinioro George Germain, havante inter altra 
partikularaji stranja desprizo esar irgamaniere jenita, 
aranjabis vizitar sua kontoro por signatar la depeshi 
dum irar al ruro; ma pro ke olti direktita ad Howe ne ja 
esabis nete kopiita, ed il ne volis esar tardigita de la 
projetita vizito a Kent, olti tatempe ne esis signatata ed 
esis obliviata kande il retrovenis.’ Olti esis la depeshi 
qui komandis sinioro William Howe, qua esis en New 
York, juntar su ye Albany a Burgoyne, qua marchabis 
de Quebec por ta skopo. Burgoyne atingabis Saratoga 
ube, sen l’expektita rinforco, il esis senespere superirita 

dal nombro de soldati, ed ilua oficiri esis unope pafita 
segun la maniero di le Boer da Amerikana farmist- 
pafisti. Ilua propra kolumo esis perforata da kuglo. La 
publikeso di ilua falio, tamen, esis bone kompensata da 
la fakto, ke la voyajo a Kent di sinioro George ne esabis 
ajornita, e ke nulu savis pri la falio dil depesho. La 
programo dil Angla Guvernerio e Korto dum la 
sequanta du yari esis celar la neglijo di Germain. La 
demando di Burgoyne por inquesto esis vinkita en la 
Komonala Chambro da korto-partiso; e kande il 
tandem ganis komitato, la rejo forigis ol per prorogo. 
Kande Burgoyne komprenis to quo eventabis pri 
l’instrucioni ad Howe (la ceno en qua me prizentas ke 
il saveskas pri lo ante atingir Saratoga ne esas historial: 
la verajo ne venis ad il til multa monati plu tarde), la 
rejo fakte profitis del fakto ke il esis milito-kaptito qua 
esas en Anglia per honor-promiso, e komandis il 
retroirar ad Amerika e kapteso. Burgoyne quik 
demisionis omna sua ofici; e to klozis ilua kariero 
milital, quankam il pose esis nomita Komandanto dil 
Armeo en Irlando por exilar il del parlamenteyo. 

Ta epizodo ilustras la stranja perversigo dil Angla 
honoro kande la privileji e prestijo dil aristokrataro 
minacesas. Sioro Frank Harris dicis, pos la dizastra 
batalio ye Modder-rivero, ke l’Angli, perdinte Amerika 
un yarcento ante lore pro ke li preferis George III, esis 
tote pronta perdar Sud-Afrika hodie pro ke li preferas 
komandanti aristokratal kam komandanti sucesoza. 
Horace Walpole, kande l’intertempa retreto di 
parlamenteyo eventis dum krizo dil Milito por 
Nedependeso, dicis, ke on ne expektez la Siniori 
renuncar lia fazano-chaso pro Amerika. En la 
laboristo-klaso qua, quale omna klasi, havas sua propra 

aristokrataro, esas la sama antipatio deshonorizar 
institucuro o ‘chomigar homo’. Funde, komprenende, ta 
semblante senshama sakrifiko di granda interesti 
publika a triviala interesti personal esas nur la prefero 
dil ordinara homo por ta kozi quin il povas komprenar 
kam ta kozi ultre sua kompreno. Esas stupideso, ne 
deshonesteso. 

Burgoyne esis viktimo di ta stupideso dumaniere. II 
ne nur esis renuncita, malgre ilua alta karaktero e 
servo estimata, por protektar favorato dil korto qua 
fakte esabis degradita pro poltroneso e mala konduto 
en batalio dek-e-kin yari ante lore; ma ilua partikulara 
kritikema temperamento e talento artistal, satiral, 
kelke teatral, ed ilua minuciema delikateso, ilua bela 
esprito ed humaneso, esis precize tala qualesi quala igis 
il desprizata da stupidi pro lia timo pri ironioza kritiko. 
Longe pos ilua morto, Thackeray, qua havis bona 
kompreno dil karaktero homal, ma qua esis tipale 
stupida pri evaluar ed interpretar oi, instintale 
mokridetis il ed exultis pri ilua falio. Ta mokrideto 
reprezentas la kustumala Angla atitudo pri la 
Burgoyne-tipo. Omnafoye la kritiko-geniozo esas 
vinkita, e la stupida geniozo (nam amba temperamenti 
havas lia geniozi) qua ‘sat bone travivas’ esas popular 
en Anglia. Ma la falio di Burgoyne ne esis pro ilua 
propra temperamento, ma pro la temperamento 
stupida. To quon viro povus facar sub ta cirkonstanci, 
il facis, e facis jeneroze e noble. II faliis, ed ilua ideala 
imperio frakasesis, ne pro sua propra mala konduto, 
ma pro ke sinioro George Germain tro-evaluis sua 
vakanco en Kent, e ne suficante evaluis la desfacileso 
vinkar ta fora ed inferiora enti, la koloniisti. E rejo 
George e la naciono konkordis kun Germain. Esas 

signinkiva, ke en Amerika, ube Burgoyne esis enemiko 
ed invadanto, il esis estimata e laudata. Ibe la klimato 
plu multe favoras vivozeso intelektal. 

Me deskriptis la temperamento di Burgoyne kom 
kelke teatral; e la lektanto observis, ke la Burgoyne di 
La Dicipulo dil Diablo esas homo qua pleas sua vivo- 
rolo segun la maniero di naskinta granda komediisto. 
Se il esabis mortigita ye Saratoga, ilua komedii 
neskriptita ed ilua projeto facar Mendikant-Opero ek 
Quale Vu Deziras nekonceptita, me ankore piktabus la 


sama portreto di il pro 
kapitulaco propozita dal 
Anglo). Yen olti: 

Propoziciono. 

1. L’armeo di generalo 
Burgoyne esante diminu- 
tita da multa falii, da de- 
serto, maladeso, ed c., la 
provizuro exhaustita, la 
kavali milital, tendi e 
bagaji raptita o destruktita, 
la retreto klozita, e la kam- 
peyo cernita, li nur esez 
permisita cedar su kom 
militala kaptiti. 

2. L’oficiri e soldati dar- 
fas retenar la bagaji qui 
apartenas a li. La generali 
di la Unionita Stati nul- 
tempe permisas ke indi- 
vidui esez spoliata. 


ilua repliko al artikli di 
vinkanta Gates (qua esis 

Respondo. 

L’armeo di lietnant- 
generalo Burgoyne, irge 
quante reduktita, nultempe 
admisos ke lia retreto esas 
klozita dum ke li havas 
armi en lia manui. 


Agnoskita. 

3. La trupi sub la sinioro 
generalo Burgoyne esos 
duktita per la maxim kon- 
venanta voyo a Nov- 
Anglia, marchos per facila 
marchi, ed esos suficante 
provizita survoye. 

4. L’oficiri esos admisita 
sub honor-promiso ed esos 
traktata per la jenerozeso 
kustumala en tala kazi, 
tam longe kam li, per ko- 
rekta konduto, duras meri- 
tar ol; ma ti qui 
remarkesos faliar pri lia 
honor-promiso, quale ula 
oficiri Britaniana ja facis, 
expektez esar inkluzita. 

5. Omna publika 
provizuri, artilrii, armi, 
municioni, furgoni, kavali, 
ed c., ed c., mustas esar 
livrata a proviz-intendanti 
komisita recevar oli. 

6. Ica kondicioni esante 
aceptita e signatita, la 
trupi sub la komando di 
sinioro generalo Burgoyne 
esez ordinita en lia kam- 
peyi, ube li esos komandita 
forpozar lia armi, e pos to 
esos formarchigita al flu- 
vio-rivo survoye a Ben- 
nington. 


Aceptita. 


Pro ke nula oficiro di ca 
armeo povas esar akuzata 
pri, od esas kapabla, faliar 
pri sua honor-promiso, ica 
artiklo bezonas nula 
respondo. 


Omna publika provizuri 
esez livrata, ecepte armi. 


Ica artiklo esas tote 
neadmisebla. Prefere kam 
l’armeo konsentus forpozar 
l’armi en lia kampeyi, li 
atakos l’enemiko, rezolvita 
kombatar senkompate. 

E plu tarde, ‘Se generalo Gates ne intencas retretar 
de la 6ma artiklo, la pakto quik finas: l’armeo til la 
lasta viro facos irga desesperiva ago prefere kam 
subisar ta artiklo.’ 

Yen la viro esante maxim Burgoyne-atra. Ka me 
mustas pluse dicar, ke il ganis sua punti; e kande 
l’advera cedo-ceremonio eventis, ke il plu-pleabus la 
kompatinda generalo Gates del ceneyo, ecepte ke ta 
komandanto dignis l’okaziono per retrodonar ilua 
glavo ad il. 

Pri la komenturo pri indijeni havanta skalpo-kulteli 
qui, kun la trupi engajata de Germania, esis la duimo 
dil forso di Burgoyne, me citas la kazo di Jane McCrea, 
fiancino di ul oficiro di Burgoyne. Chefo dil Wiandoti 
kun l’armeo di Burgoyne adduktis el al kampeyo 
Britaniana kom milit-kaptito kande altra indijeno- 
bando sendita dal fianculo postulis el. La Wiandoto 
solvis la disputo per mortigar el e portar elua skalpo a 
Burgoyne. Burgoyne ne punisis lu. Forsan il timis, ke 
masakro di blanki ye la landlimito Kanadana dal 
Wiandoti konsequus irga puniso. Ma ilua propra 
deklari ja minacabis ta qua la sovaja chefo facis. 

BRUDENELL 

Brudenell anke esas reala persono. Adminime, artilrio- 
kleriko tale nomizita eminenteskis ye Saratoga per 
lektar la funer-oficio por mayoro Fraser dum batalio, e 
per tre amuzanta aventuro naracata, exajerate, da 
Burgoyne, relate la siniorino Harriet Acland. Altri 
naracis quale la spozulo di siniorino Harriet su-ocidis 
per duelo, falis e frapis la kapo sur stoneto; e quale 

siniorino Harriet pose mariajigis su kun la militanta 
kleriko. Tamen, to omna esas stofo ek mentio 
romantika, quankam repetita en libri kom vera historio 
de generaciono a generaciono, mem til l’unesma 
edituro di ca libro. Fakte, mayoro Acland mortis en sua 
lito pro kataro balde pos sua riveno ad Anglia; e 
siniorino Harriet restis kom vidvino til sua morto en 
1815. 

La restajo di La Dicipulo dil Diablo forsan advere 
eventis, quale la maxim multa rakonti inventita da 
dramatisti; ma me ne povas produktar dokumenti. La 
nomo di mayoro Swindon esas inventita; ma la homo, 
komprenende, esas reala. Dekedui de lu existas til nun. 

APENDICO 


Por Ellen Terry (1847-1928) e George Bernard Shaw 
(1856-1950), skribar letri esis pleo teatral, e li amba 
pleis multa roli dum ta skribita relato. Lia motivo 
skribar la letri, e la grado a qua singla letro reprezentas 
la skribanto, igas on questionar, ka ‘letro-amoro’ esas 
advere amoro? 

En 1892 sioro Terry sendis letro ad Edmund Yates, 
redaktero dil jurnalo The World, tatempe la maxim 
segunmoda jurnalo omnasemana, ube Shaw 
employesis kom kritikisto pri muziko. E1 demandis, ke 
ulu ofrez opiniono pri amiko muzikal. Shaw asistis 
posdimezala koncerto ube Terry recitis e l’amiko 
kantis; pos to, ye 29 junio 1892, Shaw sendis letro a 
Terry en qua il skribis detaloza remarki pri l’expektaji 
dil amiko. Komencante per formala ‘Kara siorino 
Terry’ e pose ‘Me ne marchus cent metri por itere 
audar vua amiko kantar’, Shaw prizentas su e vartas 
elua respondo per letro. ‘Mea precipue timo pri ca letro 
esas, ke ol posible igos vu respondar. Se skribo esas 
peno por vu ... bonvole ne atencez me, od adminime ne 
facez plu multo kam skribachar “Danko por nulo” per 

postkarto.’ Same kandide, Terry respondis, ‘Me ne 
prizis vu ante ke vu skribis a me. Me opinionis, ke vu 
esas nebenigna, e tre rigida e formala. Nun me 
totkordie pregas pardono.’ De ta letro la formaleso 
lente forfalis, la preske amoranta pasiono kreskis, ed 
un de la granda korespondi teatral esis kreita por la 
joyo dil lektanto. 

Ye ta dato Ellen Terry evis 44 yari e pleis kun Henry 
Irving ye la Lyceum-teatro, ube el unesme pleabis kom 
Ophelia en 1878. Shaw, plu yuna per ok yari, ja havis 
reputi en la separata mondi di muziko (kom kritikisto) 
e politiko socialista (kom diskursero); en la teatro, il 
esis preske nekonocata. Ellen Terry ne personale 
konocis ilu, e fakte ne renkontris ilu personale til pos 
multa yari (remarkez la deziro di Shaw en l’unesma 
letro hike prizentita, ke il ne ‘ruptez la magio’ dil 
imaginita Shaw per korpale aparar ad elu). 

Kelka letri sequas qui relatas la kreo e plura plei di 
La Dicipulo dil Diablo. 


George Bernard Shaw ad Ellen Terry 

La dramato quan Shaw jus skriptabis esis La Dicipulo dil 
Diablo. 01 esis unesme pleata en Anglia ye la Teatro di 
la Princino di Wals, Kennington, 26 septembro 1897; 
Murray Carson pleis Dick Dudgeon; ed en Usa en 
Albany, New York, 1 oktobro; Richard Mansfield pleis 
Dudgeon. Ta Usana pleo esis Vunesma suceso komercal 
di Shaw. De ta dato il povis retretar de laboro kom 
jurnalisto e divenis pasable richa kapitalisto e sucesoza 

dramatisto. La dramato esis nove pleita en London dum 
1907 dum la repertorio-sezono di Granville-Barker ye la 
Savoy-teatro. Tatempe Matheson Lang pleis Dudgeon ed 
H. Granville-Barker pleis generalo Burgoyne. Ne til 
oktobro 1930 ol esis itere pleita en la West-End di 
London, kande sinioro John Martin Harvey pleis ol ye la 
Savoy-teatro. Per interviuvo en The Observer balde ante 
ta pleo, Shaw deskriptis quale il lektabis ol al aktoro 
William Terriss, qua audis nur poko, pro ke lu ne povis 
vigilar. 


30 novembro 1896 

Me mustas skribar adminime tri linei a tu. Ne timez ke 
tu disipas mea tempo: kontree, tu salvas mea vivo. Yen 
pruvo. 

lme. Hodie me kompletigis mea teatrajo. Quale tu 
opinionas pri lo? Kad olta semblas tempo-disipo? Tri 
akti, sis ceni, maestro-verko, tote kompletigita dum 
kelka semani, malgre facir voyajo a Paris ed anke 
skribir ta artikli pri Ibsen—artikli tante tro-skribita, ke 
me extirpis e forjetis tota kolumni. Me ne mencionas 
l’elekto en Bradford. 

2me. Me esas la centro di bolianta vortico di 
frenezioza inquesti da insultita redakteri, indignoza 
sekretarii di publika institucuri (qui deziras diskursi) 
tra la lando, l’administrerio dil Haymarket-teatro, e 
nekontebla privata personi, qui skribas multega letri, 
inkluzante kuverti postmarkizita, respondo-pagita 
telegram-formularii, ed omna altra moyeno por 
extraktar quik respondi dum terorinda krizi. Dum 
monati me ne respondizis mem un de li. Pro quo? Pro 
ke me ne povis skribar ad irgu ecepte Ellen, Ellen, 

Ellen: omna altra korespondo esis netolerebla kande 
me povus skribar ad el. E qua rezulto? Nu, ke me ne 
esis mortigita per diskursar e redaktar artikli por 
jurnali. (Pri la rezulto pekunial me preferas ne pensar; 
ma la dramato nun kompletigite (kom skisuro), me 
esforcos ganar kelka pekunio suplemental—me ne 
multe bezonas olta; ma me esis sempre tante povra 
relate pekunio, ke nulo nun persuadas me ke me ne 
sempre preske bankrotas.) Me esas salvita de ta lasta 
etapi di fatigo quin igis me kronike trouzita dum dek 
yari. La Socialist-jurnali bitre denuncas me: mem mea 
devoti nomas me aristokrato, Tory, skribachanta 
kapitalista, e tale pluse; ma advere omno esas Ellen, 
Ellen, Ellen, Ellen, Ellen, la feliceso, la repozo, la paco, 
la refujeyo, la konsolaco per amorar (ho maxim kara 
Ellen, pluse dicez ‘ed esar amorata da’. Mentio poke 
kustas) mea granda trezoro Ellen. 

Quon me partikulare volis dicar? Ho yes, lo 
sequanta. Me skribis a Terriss por dicar, ke me 
satisfacas mea promiso ad il havar ‘forto dramato’ kun 
rolo por il; ma me volas tua opiniono; nam me 
nultempe antee probis melodramo; e ta kozo, 
kontenanta heroala sakrifiko, neposibla tribunalo 
milital, mortigo (imaginez W.T. pendigita ye l’Adelphi!), 
singluti e diskursi e deklami, forsan esas la maxim 
monstratra absurdajo farsatra qua ultempe igis 
audantaro ulular pro ridar. Ma me honeste esforcis 
krear dramatal efekto. Me opinionas, ke tu povas donar 
a me advere senemoca opiniono pri ol; nam ol ne 
amuzos tu, quale Armi e la Viro ed On Nultempe Esas 
Certa, ne tushos tua sentimentala parto quale Candida 
(la heroino ne esas la heroo dil teatrajo cafoye); e tu 
bezonos koncience laboregar por parlektar ol quale 

teatro-karpentisto e por informar me, kad ol esas o ne 
esas parodio. 

Ma nun pensante, to omna esas tro frua. La teatrajo 
existas nur kom skribacho en mea kayeri—kozi quin 
me portas en mea poshi. Me mustas revizar ol ed 
inventar l’agado, anke studiar la historio dil Amerikana 
Milito por Nedependeso ante ke me povas sendar ol al 
skribmashinisto por esar lekteble kopiita. Dume me 
lektos ol a Terriss, ed ad altri, ma ne ad—nu, ne 
importas: me ne demandas, ke la velo dil templo esez 
fendita: kontree, me timas en mea anmo venar fulante 
en mea botizita, kruda, desharmonioza realeso aden ta 
domeno ube la magiala Shaw, fantomo, kozo qua 
semblas esar delikata e qua (kelket-ete) fantaziale 
posturas avan advere bela Ellen. (Rimemorez, ke me 
stacabis ube me povabus furtar tua harpingli sen flexar 
mea kudo, e tu frenezioze parolis dume.) Ma la kozo ya 
esos mashinskribita, tatempe tu ya lektos ol por me, ka 
ne? Forsan ante ke me esos koaktita ruptar la magio 
per docar a tu la vorti di La Stranja Damo. 

Quon me sequonte skriptez? Ka komika opero? 

Me vigilas tarde por skribar a tu. Nun la fairo 
deskreskas; ed Iachimo en sua kofro havas krampi. Ca 
severa koldeso valoras por me, me supozas, nam me 
esas Nordano segun komplexiono e konstituciono; ma 
me esperas, ke tu esas tam varma kam insulo someral 
qua profunde dormas en la Mediteraneo. Lo sonas 
quale floro di literaturo; ma me natis en la 
Mediteraneo; ed ol esis 80° Fahrenheit. 

Nun finiginte mea teatrajo, nulo restas ma unfoye 
kisar mea Ellen e mortar. 

G.B.S. 

E.T. a G.B.S. 


1 decembro 1896 

Ha nun tu supozas ke me maxim bone prizas tala letro. 
Nu me maxim bone prizas OMNA tua letri. Ula vorti 
en tua letri igas me subite ridegar, e plubonigas me. 

Nu tu ya esis advere laborema! Ed esas la bona 
vetero por laborar, ka ne? Me tote ne esas dil Sudo. 
Tote ne. Nordatra, Nord-Polatra. (Ibe la vera fairo 
brulas, Norde, me esas certa.) 

‘Standez bone mea Kolumbo.’—Sincere la tua, 

Ellen Terry 


E.T. a G.B.S. 

La Dicipulo dil Diablo esis unesme pleita en Usa, 1 
oktobro 1897, en Albany, New York, e dum la sequanta 
semano ol esis pleita en Vurbo New York da Richard 
Mansfield ye la Kinesma-avenuo-teatro.—Johnston F.R.: 
sinioro Johnston Forbes-Robertson, aktoro e teatro- 
direktisto, la maxim famoza Hamlet di lua tempo. 

17 oktobro 1897 
Rejino-Hotelo, Leeds 

Yes, me opinionas, ke la pleo en New York esas solida. 
Komence on ne povas judikar, ma tri semani decidos la 
kazo, e me krias pro plezuro nam me amas ta dramato. 
Johnston F.R. obligesos, me supozas, plear Hamlet e 
nur Hamlet dum lua sejorno ye la Lyceum, ma ka 
pose? Ka lu facos turo e preparos novaji por la teatri di 
London? Ha, tu insultas me! £ Kapricoza .’ Nu, tu savas, 
ke li sempre dicis lo! E to quon Ti’ dicas evidente esas 

vera, ma tu prizas me pro to, ka ne? Esar konstanta 
tote ne konvenus a tu. Tu bone savas, fripono, ke me 
ne jenis tu per mea skribachi pro advere bonhumora 
kompato. Quale tu nun standas? Kad esas omna komi, 
punti, e korektiguri facita? Ka tu laboras pri nova 
teatrajo? Quante multa nova teatraji? Nultempe 
teatrajo por tua Ellen, ho no. Me kelke odias omno nun 
e tedeskas sen Edy. Nula laboro por me. Nula amuzo. 
Dicez pri ulo lektinda, ulo tre neserioz (por la nokto) 
ed ulo plu absorbanta. Me timas esar ‘obtuza,’ trista, e 
me ya supozas, ke olti venas! Mea Deo quante drola! 
Omna homi (la Publiko) kondutas quale se me evas 30 
yari. Me ne neglijesas. Granda ecito, granda voc- 
aklamo aprobanta, granda me totavoye, ma—Nu, me 
havas nulo lektinda. Forsan pro to. Dicez (kande tu 
bone emoceskas ad-me e povas donar kelka tempo a 
me), dicez to quon F.R. dicis pri la Dicipulo dil D. 

Kom presbiteristo ka vu remarkas pri Lakto? La 
Laktrometro falias dum ca dupigema dii, ma omnube la 
fraudo duras. Me kunparolas la mediki dil vilajo. Li ne 
plendos, e li savas to quon signifikas la despurigo di 
lakto por l’infanti e por la homini qui lin sorgas. Tanta 
multi povis vivar nur per lakto. Ol anke esas shaminde 
kustoza. Se vu povas, sendar a me Usana jurnalo pri 
Mansfield. 

Tua E.T. 


E.T. a G.B.S. 

La pleo di La Dicipulo dil Diablo en New York evidente 
incitis intereso pri ol en London.—Frohman: Charles 
Frohman, qua tatempe esis la maxim influema teatro- 
direktisto en Usa. Plu tarde il multe entraprezis en 
London. Lu mortis sur la Lusitania en 1915—Drew: John 

Drew, lafamoza Usana aktoro, di qua la fratino Georgie 
spozigis Maurice Barrymore. Lia filii, John, Lionel, ed 
Ethel, divenis eminenta aktori. 


19 oktobro 1897 
Sheffield 

...Frohman esis la maxim bona di ti quin tu nomas. Lu 
prizentus ol, tu dicas, en London e kun Drew. Nu, me 
opinionas, ke to esus bona. Ho, karo, me hodie tante 
fatigesas, fatigita ed iritita. Me dezirus pozar mea nazo 
an la kolo di ulu e dormar dum tota monato. Me 
tedesas da fresha liti (o plu juste nefresha liti) omnase- 
mane en ca hororinda dupiganta deskomfortoza Hoteli, 
e me ne povas dormar. Me volas irar adche me. 

Frohman esas bona, me opinionas. Me volas tu 
sendar a me La Dicipulo dil Diablo. 

Tua propra olda L.N. 

Ka me darfas lasar Laurence lektar tua Vidvini-Domi? 
Respondez. 

E.T. 

